January 10, 2017 Anugraha WebAdmin Jyothisham\nവിശേഷ വസ്തുക്കളോ ധനമോ സമ്മാനമായി ലഭിക്കാന് ഇടയുണ്ട്. കര്‍മരംഗത്ത് പല വിധ തടസ്സങ്ങളും വരാവുന്ന സമയമാണ്. സാമ്പത്തിക ഇടപാടുകളില് ശ്രദ്ധിക്കണം. സന്താനങ്ങള്‍ക്ക് ആരോഗ്യ ക്ലേശങ്ങള് വരാന് ഇടയുണ്ട്. ജീവിത പങ്കാളിയുടെ സഹായത്താല് പല പ്രശ്നങ്ങള്‍ക്കും പരിഹാരം കണ്ടെത്തും. പഴയ സുഹൃത്തുക്കളെ കണ്ടുമുട്ടും. ഉദര വ്യാധികളെ കരുതണം.\nദോഷപരിഹാരം: ശിവന് പുറകുവിളക്ക്, കൂവളമാല. വിഷ്ണുവിന് പാല് പായസം, തുളസിമാല .\nഇടവക്കൂര് (കാര്‍ത്തിക 3/4, രോഹിണി, മകയിരം1/2)\nമനോ ധൈര്യം വര്‍ധിക്കും. പ്രശ്നങ്ങളെ ആത്മ വിശ്വാസത്തോടെ നേരിടാന് കഴിയും. സാഹസിക പ്രവര്‍ത്തനങ്ങളില് പങ്കെടുക്കും. കുടുംബ സ്വസ്ഥത കുറയാന് ഇടയുണ്ട്. സാമ്പത്തികമായി മികച്ച അനുഭവങ്ങള് പ്രതീക്ഷിക്കാം. വിദേശ ജോലിക്കാര്‍ക്ക് കര്‍മ രംഗത്തെ പ്രശ്നങ്ങള്‍ക്ക് അല്പം ആശ്വാസം ലഭിക്കും.\nദോഷ പരിഹാരം : ശിവന് രുദ്രാഭിഷേകം, ശാസ്താവിനു നീരാഞ്ജനം.\nവായ്പകള്, നിക്ഷേപങ്ങള് എന്നിവ ശരിയായിക്കിട്ടും. തടസ്സപ്പെട്ടു കിടന്നിരുന്ന തൊഴില് ആനുകൂല്യങ്ങള് തിരികെ ലഭിക്കും. അനാവശ്യ കാര്യങ്ങള്‍ക്ക് മനസ്സ് അസ്വസ്ഥമാകും. നല്ല കാര്യങ്ങള്‍ക്കായി പണം ചിലവഴിക്കും. അന്യരെ സഹായിക്കുന്നതിലൂടെ ആത്മ സംതൃപ്തി ലഭിക്കും.\nദോഷ പരിഹാരം : സുബ്രഹ്മണ്യന് പനിനീര് അഭിഷേകം, , ശിവന് ജലധാര.\nആത്മവിശ്വാസം കുറയാന് സാധ്യതയുണ്ട്. തൊഴിലില് അല്പം അലസത ബാധിക്കുവാന് സാഹചര്യം ഉണ്ടാകും. നല്ല അവസരങ്ങള് വന്നാലും മുതലാക്കുവാന് കഴിയാതെ വരാം. വിദേശ യാത്രയ്ക്ക് തടസ്സങ്ങള് വരാം. കുടുംബ സുഖം കുറയും. പാരമ്പര്യ സ്വത്തില് നിന്നും ധന ലാഭം സിദ്ധിക്കും. കര്‍മരംഗത്ത് അല്പം അനിഷ്ടാനുഭവങ്ങള് ഉണ്ടായെന്നു വരാം.\nദോഷപരിഹാരം: വിഷ്ണു വിനു ഭാഗ്യസൂക്തം, സുബ്രഹ്മണ്യന് കുമാര സൂക്തം.\nഏല്‍പ്പിച്ച ജോലികള് സമയബന്ധിതമായി പൂര്‍ത്തിയാക്കാന് കഴിയും. അധികാരികളില് നിന്നും അഭിനന്ദനം ലഭിക്കും. സന്താനങ്ങളുടെ നേട്ടങ്ങളില് അഭിമാനിക്കാന് ഇടവരും. സഹോദരങ്ങളുമായും ബന്ധുജനങ്ങലുമായും അഭിപ്രായ വ്യത്യാസത്തിനു സാധ്യതയുണ്ട്. ദമ്പതിമാര് തമ്മില് അഭിപ്രായ വ്യത്യാസം രൂക്ഷമാകാതെ നോക്കണം.\nദോഷപരിഹാരം: ശാസ്താവിനു നീരാഞ്ജനം, ഭഗവതിക്ക് വിളക്കും മാലയും.\nകുടുംബത്തില് സമാധാനം നിലനിലക്കും. തക്ക സമയത്ത് സഹായങ്ങള് ലഭ്യമാകും. വാഹനലാഭം ഉണ്ടാകും. സാമ്പത്തികമായി അപ്രതീക്ഷിത നേട്ടങ്ങള് ഉണ്ടാകും.പുതിയ സംരംഭങ്ങള് ആരംഭിക്കാന് ഉള്ള ശ്രമങ്ങള് വിജയിക്കും. അമിത യാത്രകള് മൂലം ശാരീരിക ക്ലേശം വരാന് ഇടയുണ്ട്. കുടുംബാന്തരീക്ഷം സന്തോഷകരമാകും.\nദോഷപരിഹാരം: ശിവന് ജലധാര, കൂവളമാല.\nതുലാക്കൂര് (ചിത്തിര 1/2, ചോതി, വിശാഖം 3/4)\nകര്‍മ രംഗം അഭിവൃധിപ്പെടും. മറ്റുള്ളവരാല് ബഹുമാനിക്കപ്പെടും. വ്യാപാര ലാഭം വര്‍ധിക്കും. മാതാപിതാക്കളുടെ ആഗ്രഹങ്ങള് സാധിപ്പിക്കുവാന് കഴിയും. കട ബാധ്യതകള് അല്പം കുറയ്ക്കുവാനുള്ള ശ്രമങ്ങള് വിജയിക്കും. നിസ്സാര കാര്യങ്ങളെ ഓര്‍ത്ത് മനസ്സ് വ്യാകുലമാകും.\nദോഷപരിഹാരം: മഹാവിഷ്ണുവിന് പാല്‍പായസം, സുബ്രഹ്മണ്യന് കുമാര സൂക്തം.\nകുടുംബ സമേതം യാത്രകള് ക്ക് അവസരം ഉണ്ടാകും. പല ആഗ്രഹങ്ങളും നിഷ്പ്രയാസം സാധിപ്പിക്കുവാന് കഴിയും. അനാവശ്യ ബാധ്യതകള് മൂലം മനസ്താപം ഉണ്ടാകാന് ഇടയുണ്ട്. ശത്രുക്കള് പിണക്കം മറന്നു അടുത്തുവരും. അവിവാഹിതര്‍ക്ക് അനുകൂല വിവാഹ ബന്ധങ്ങള് വരാന് സാധ്യതയുണ്ട്.\nദോഷ പരിഹാരം : ശാസ്താവിനു നീരാഞ്ജനം, ശിവന് കൂവളമാല.\nതൊഴില് അനിശ്ചിതത്വത്തിന് പരിഹാരം ഉണ്ടാകും. മനസ്സിനെ അലട്ടിയിരുന്ന പല പ്രശ്നങ്ങള്‍ക്കും ഈ വാരം നിവൃത്തി മാര്‍ഗങ്ങള് തെളിഞ്ഞുകിട്ടും. ഉല്ലാസ കരമായ അനുഭവങ്ങള് ഉണ്ടാകും. കുടുംബപരമായും നല്ല അനുഭവങ്ങള് പ്രതീക്ഷിക്കാം. വാക്കുകള് തെറ്റിദ്ധരിക്കപ്പെടാതെ നോക്കണം.\nദോഷ പരിഹാരം: ശ്രീകൃഷ്ണന് ത്രിമധുരം, ശിവന് ജലധാര.\nമകരക്കൂര് (ഉത്രാടം 3/4, തിരുവോണം, അവിട്ടം1/2)\nമറ്റുള്ളവരുടെ ബാധ്യതകളും അധ്വാന ഭാരവും ഏറ്റെടുക്കേണ്ട സാഹചര്യം ഉണ്ടാകാം. തൊഴിലില് സംതൃപ്തിയും ആനുകൂല്യവും കുറയും. ജാഗ്രതക്കുറവ് മൂലം ധന നഷ്ടം വരാന് ഇടയുണ്ട്. കുടുംബത്തില് സമാധാനം നിലനില്‍ക്കും. നയന വ്യാധികളെ കരുതണം.\nദോഷപരിഹാരം: സുബ്രഹ്മണ്യന് കുമാരസൂക്തം, ശിവന് കൂവളമാല.\nകുംഭക്കൂര് (അവിട്ടം 1/2, ചതയം, പൂരൂരുട്ടാതി3/4)\nഎല്ലാ കാര്യങ്ങളിലും പ്രാരംഭ തടസ്സങ്ങള് ഉണ്ടാകാന് ഇടയുണ്ട്. പൊതുവില് അധ്വാന ഭാരം വര്‍ധിക്കും. ആഴ്ച്ചത്തുടക്കത്തിലെ പല പ്രശ്നങ്ങളും വാരാന്ത്യത്തില്\nഗസല് ഉത്സവം സംഘാടക സമിതി രൂപീകരിച്ചു\nകോട്ടുമല അബൂബക്കര് മുസ്‌ലിയാരുടെ നിര്യാണത്തില് .അനുശോചിച്ചു.


ചൈനയില് പ്ലാന്റ് തുടങ്ങാന് ടെസ്‌ല - FUTURE KERALA - Daily on Business Economy and Society\nചൈനയില് പ്ലാന്റ് തുടങ്ങാന് ടെസ്‌ല\nഇന്ത്യയില് പ്ലാന്റ് തുടങ്ങുന്ന കാര്യം അനിശ്ചിതാവസ്ഥയിലായെങ്കിലും ചൈനയില് ഉടന് പ്രവര്‍ത്തനം തുടങ്ങാനാണ് ഇലോണ് മസ്‌കിന്റെ ടെസ്ല ശ്രമിക്കുന്നത്\nകാലിഫോര്‍ണിയ: ചൈനയില് വാഹനങ്ങള് നിര്‍മിക്കുന്നതിന് കൂടുതല് നീക്കങ്ങളുമായി ടെസ്‌ല മുന്നോട്ട്. ഇതുവഴി ലോകത്തിലെ ഏറ്റവും വലിയ വാഹന വിപണിയിലേക്കാണ് ഇലക്ട്രിക് കാര് നിര്‍മാതാക്കളായ ടെസ്‌ല പ്രവേശിക്കുന്നത്.കരാര്‍പ്രകാരം ലിന്‍ഗാഗ് വികസന മേഖലയിലാണ് ടെസ്‌ല നിര്‍മാണ സൗകര്യങ്ങള് സ്ഥാപിക്കുന്നത്. ഇത് ഈ ആഴ്ച തന്നെ ആരംഭിക്കും. ഇതിന്റെ വിശദാംശങ്ങള് അന്തിമരൂപത്തിലാണ്. പ്രഖ്യാപനത്തിന്റെ സമയത്തില് മാറ്റമുണ്ടായേക്കാം .നിലവിലെ ചട്ടങ്ങള് പ്രകാരം കുറഞ്ഞത് ഒരു പ്രാദേശിക പങ്കാളിയോടൊപ്പമാണ് ടെസ്‌ല സംയുക്ത സംരംഭം സ്ഥാപിക്കേണ്ടത്. എന്നാലത് ആരെന്ന കാര്യം വ്യക്തമല്ല.\nടെസ്‌ലയുടെ വളര്‍ച്ചയില് നിര്‍ണായക ഘടകമായി മാറും ചൈനയിലെ പ്ലാന്റ് എന്നാണ് കമ്പനിയുടെ ചീഫ് എക്‌സിക്യൂട്ടീവ് ഓഫീസറും ലോകപ്രശസ്ത ഇന്നൊവേഷന് പ്രചാരകനുമായ ഇലോണ് മസ്‌ക് പ്രതീക്ഷിക്കുന്നത്. കഴിഞ്ഞ വര്‍ഷം ടെസ്‌ലയുടെ വരുമാനത്തില് മൂന്നിരട്ടി വര്‍ധനവാണ് രേഖപ്പെടുത്തിയത്. പ്രാദേശികമായി നിര്‍മിക്കുന്ന വാഹനങ്ങള് വഴി കമ്പനിക്ക് 25 ശതമാനം ഇറക്കുമതി നികുതി ഒഴിവാക്കാന് സാധിക്കും.\nഊര്‍ജക്ഷമതയുള്ള വാഹനങ്ങള് തന്ത്രപരമായി വളരുന്ന വ്യവസായമാണെന്ന്് ചൈന തിരിച്ചറിഞ്ഞിട്ടുണ്ട്. ഹൈബ്രിഡ് വാഹനങ്ങളുടെയും പൂര്‍ണ ഇലക്ട്രിക് കാറുകളുടെയും വാര്‍ഷിക വില്‍പന അടുത്ത ദശാബ്ദത്തില് പത്ത് മടങ്ങായി വര്‍ധിപ്പിക്കാനും ചൈന ലക്ഷ്യമിടുന്നുണ്ട്.\nവില കൂടിയ എന്നാല് ഊര്‍ജ്ജക്ഷമതയും പ്രകൃതി സൗഹൃദവുമായ ടെസ്‌ലയുടെ കാറുകള് സാധാരണക്കാരിലേക്ക് ഇതുവരെ എത്തിയിട്ടില്ല. ബഹുജന വിപണിയെന്ന സ്വപ്‌നമാണ് ഇപ്പോള് മസ്‌ക് കാണുന്നത്. എന്നാല് ഇതിന് കാറുകളുടെ വില കുറയ്ക്കുകയെന്നത് നിര്‍ണായകമാണ്. താങ്ങാവുന്ന വിലയുള്ളതും ലളിതവുമായ ഇലക്ട്രിക് സെഡാനായ മോഡല്3അടുത്ത മാസം ടെസ്‌ല പുറത്തിറക്കും. മോഡല്3ചൈനയില് ടെസ്‌ല ഇതുവരെ അവതരിപ്പിച്ചിട്ടില്ല. ഈ വാഹനത്തിനായി യുഎസ് ഉപഭോക്താക്കളുടെ നീണ്ടനിര തന്നെയുണ്ട്.\nമാര്‍ച്ചില് ചൈനയിലെ ഏറ്റവും വലിയ ഇന്റര്‍നെറ്റ് കമ്പനിയായ ടെന്‍സെന്റ് ഹോള്‍ഡിംഗ്‌സ് ടെസ്‌ലയിലെ5ശതമാനം ഓഹരികള് 1.8 ബില്യണ് ഡോളറിന് വാങ്ങിയിരുന്നു. 2016ല് ഏകദേശം 80,000 കാറുകളാണ് ടെസ്‌ല നിര്‍മിച്ചത്. 2018 ആകുമ്പേഴേക്കും ഇത്7മടങ്ങായി വര്‍ധിപ്പിച്ച് 500,000 ആക്കാനാണ് കമ്പനി ലക്ഷ്യമിടുന്നത്.\nTags:\tTesla Said Close to Agreeing on Plan for China Production\nഇന്ത്യയുടെ റീട്ടെയ്ല് പണപ്പെരുപ്പം പത്ത് മാസത്തെ താഴ്ചയില്\nഐപിഒക്ക് പദ്ധതിയുണ്ടെന്ന് അസീസി ഡെവലപ്‌മെന്റ്‌സ് ചെയർമാൻ\nലക്ഷാധിപതികളെ സൃഷ്ടിച്ച് പേടിഎം ഓഹരി വില്‍പ്പന\nഇന്ത്യന് സാമ്പത്തിക ചക്രം ശക്തമായ ഘട്ടത്തില്


സുരക്ഷാ ഉദ്യോഗസ്ഥരുടെ തലയറുത്ത് പ്രക്ഷോഭം; കസഖ്സ്ഥാനിൽ റഷ്യൻ സൈന്യമിറങ്ങി | Kazakhstan Unrest | Manorama Online\nമനോരമ ലേഖകൻ January 07, 2022 04:00 PM IST\nകസഖ്സ്ഥാനിൽ പ്രക്ഷോഭം നിയന്ത്രിക്കാൻ റഷ്യയുടെ നേതൃത്വത്തിലുള്ള സൈന്യമെത്തിയപ്പോൾ. ചിത്രം: റോയിട്ടേഴ്സ്\nഅൽമാട്ടി ∙കസഖ്സ്ഥാനിൽ ഇന്ധനവിലവർധനയുമായി ബന്ധപ്പെട്ടുണ്ടായ പ്രക്ഷോഭത്തിൽ 26 അക്രമികളും 18 സുരക്ഷാ ജീവനക്കാരും കൊല്ലപ്പെട്ടെന്ന് ആഭ്യന്തര മന്ത്രാലയം അറിയിച്ചു. കഴിഞ്ഞ രാത്രിയിലും പലയിടത്തും വെടിവയ്പ്പുണ്ടായി. പ്രക്ഷോഭം നിയന്ത്രിക്കാൻ റഷ്യയുടെ നേതൃത്വത്തിലുള്ള സൈന്യം രംഗത്തിറങ്ങി. 3000 പേരെ അറസ്റ്റു ചെയ്തതായാണ് വിവരം. എഴുപതിലധികം ചെക് പോസ്റ്റുകൾ ക്രമീകരിച്ചു. ഇന്റർനെറ്റ് ബന്ധം വിച്ഛേദിച്ചു.\nവിദേശ പരിശീലനം ലഭിച്ച ഭീകരരാണ് ആക്രമണങ്ങൾക്ക് പിന്നിലെന്ന് പ്രസിഡന്റ് കസിം ജോമാർട്ട് ടൊകായെവ് ആരോപിച്ചു. ഭീകരരെ തുരത്തുന്നതുവരെ പോരാട്ടം തുടരുമെന്നും അദ്ദേഹം പറഞ്ഞു. കലാപം നിയന്ത്രിക്കാൻ സാധിക്കാതെ വന്നതോടെയാണ് റഷ്യയുടെ നേതൃത്വത്തിലുള്ള സുരക്ഷാ സേനയുടെ സഹായം തേടിയത്. റഷ്യ, കസഖ്സ്ഥാൻ, ബെലാറൂസ്, താജിക്കിസ്ഥാൻ, അർമേനിയ എന്നീ രാജ്യങ്ങളടങ്ങിയ കലക്ടീവ് സെക്യൂരിറ്റി ട്രീറ്റി ഓർഗനൈസേഷൻ(സിഎസ്ടിഒ) ആണ് പ്രക്ഷോഭം അടിച്ചമർത്താൻ രംഗത്തിറങ്ങിയത്. 2,500 സൈനികരെയാണ് കസഖ്സ്ഥാനിലേക്ക് അയച്ചത്. സമാധാനപരമായ നീക്കത്തിലൂടെ രാജ്യത്തെ സംരക്ഷിക്കുകയാണ് സേനയുടെ ലക്ഷ്യമെന്ന് റഷ്യ അറിയിച്ചു. റഷ്യൻ സേന അൽമാട്ടി നഗരം നിയന്ത്രണത്തിലാക്കി. പ്രക്ഷോഭകർ പിടിച്ചടക്കിയ അൽമാട്ടി വിമാനത്താവളം സൈന്യം തിരിച്ചുപിടിച്ചു.\nകസഖ്സ്ഥാനിലെ അൽമാട്ടി നഗരത്തി‍ൽ പ്രക്ഷോഭകർ അഗ്നിക്കിരയാക്കിയ മേയറുടെ ഓഫിസ്. കത്തിക്കരിഞ്ഞ നിലയിൽ ഒരു വാഹനവും കാണാം. ചിത്രം: റോയിട്ടേഴ്സ്\nകഴിഞ്ഞ ദിവസം സർക്കാർ മന്ദിരങ്ങളിൽ ഇരച്ചുകയറിയ പ്രക്ഷോഭകർ സുരക്ഷാസേനയുമായി നടത്തിയ ഏറ്റുമുട്ടലിലാണ് പ്രക്ഷോഭകരും സുരക്ഷാ ഉദ്യോഗസ്ഥരും കൊല്ലപ്പെട്ടത്.2പൊലീസുകാരുടെ മൃതദേഹം തലയറുത്ത നിലയിലാണ് കണ്ടെത്തിയത്. ആയിരത്തിലധികം പ്രക്ഷോഭകർക്കും നാനൂറോളം സുരക്ഷാ ഉദ്യോഗസ്ഥർക്കും പരുക്കേറ്റിട്ടുണ്ട്. അൽമാട്ടിയിൽ ബാങ്കുകളും ഹോട്ടലുകളും വ്യാപാരസ്ഥാപനങ്ങളും അക്രമികൾ കൊള്ളയടിച്ചു. അക്രമാസക്തരായ ജനങ്ങൾ മേയറുടെ ഓഫിസിലേക്കു ഇരച്ചുകയറി.\nവില നിയന്ത്രണം എടുത്തുകളഞ്ഞതിനെ തുടർന്ന് പുതുവർഷാരംഭത്തിൽ ഇന്ധനവില ഇരട്ടിയായതാണ് നേതാക്കളില്ലാത്ത ജനകീയ പ്രക്ഷോഭത്തിനു കാരണമായത്. വാഹനങ്ങളിൽ ഉപയോഗിക്കുന്ന ദ്രവീകൃത പെട്രോളിയം ഗ്യാസിനാണ് (എൽപിജി) നിയന്ത്രണം നീക്കിയതുമൂലം കുത്തനെ വില ഉയർന്നത്. ജനകീയ വികാരം മനസ്സിലാക്കിയ പ്രസിഡന്റ് കസിം ജൊമാർട്ട് ടൊകയേവ് വീണ്ടും വില നിയന്ത്രണം ഏർപ്പെടുത്താൻ ഉത്തരവിട്ടു. മന്ത്രിസഭ പിരിച്ചുവിടുകയും ചെയ്തു. എന്നാൽ പ്രക്ഷോഭം അവസാനിപ്പിക്കാൻ ജനം തയാറായില്ല. തുടർന്ന് രാജ്യമാകെ2ആഴ്ചത്തേക്ക് അടിയന്തരാവസ്ഥ പ്രഖ്യാപിച്ചു. അക്രമം അടിച്ചമർത്താൻ കർശന നടപടിയെടുക്കുമെന്ന് പ്രസിഡന്റ് വ്യക്തമാക്കി.\nകസഖ്സ്ഥാനിലെ പ്രക്ഷോഭം മുതലെടുത്ത് ആധിപത്യം ഉറപ്പിക്കാനാണ് റഷ്യയുടെ നീക്കമെന്ന് ആരോപണമുണ്ട്. യുഎസ്എസ്ആറിന്റെ ഭാഗമായിരുന്നു കസ്ഖ്സ്ഥാൻ. അതേ സമയം കാര്യങ്ങൾ സൂക്ഷ്മമായി നിരീക്ഷിക്കുകയാണെന്ന് യുഎസ് അറിയിച്ചു. മനുഷ്യാവകാശ ലംഘനങ്ങൾ ഉണ്ടാകാൻ അനുവദിക്കില്ലെന്നും യുസ് സ്റ്റേറ്റ് ഡിപാർട്ട്മെന്റ് വക്താവ് അറിയിച്ചു.\nEnglish Summary: Kazakhstan unrest; Russian troops deployed\nകുറച്ച പെട്രോൾ വിലയിൽ 93 പൈസ കാണാനില്ല\n‘30 രൂപ കൂട്ടിയിട്ടാണ് കേന്ദ്രം 8 രൂപ കുറച്ചത്; ഇടതുസർക്കാർ ഇന്ധനനികുതി വർധിപ്പിച്ചില്ല’\n6p414ng79el0i9m78n0uh9gb7l https-www-manoramaonline-com-news-latest-news video-component


Nazeer kamkranthi says about mammootty 's help| മമ്മൂട്ടി ചെയ്ത സഹായത്തെ കുറിച്ച് നസീർ സംക്രാന്തി - Malayalam Filmibeat\n33 min ago അസുരന് പിന്നാലെ രജനീകാന്ത് ചിത്രത്തില് മഞ്ജു വാര്യര്? ആകാംക്ഷയോടെ ആരാധകര്\n49 min ago രണ്ട് വര്‍ഷം കാത്തിരുന്നു! ഒടുവില് അത് സംഭവിച്ചു, സന്തോഷകരമായ കാര്യം വെളിപ്പെടുത്തി കത്രീന കൈഫ്\n1 hr ago തിരക്കുകള്‍ക്കിടയിലും യാത്രയ്ക്കായി സമയമുണ്ട്! അടുത്ത ട്രിപ് യൂറോപ്പിലേക്കെന്ന് ഇന്ദ്രജിത്ത്\nNews തിരുവനന്തപുരത്തെ സബ്കളക്ടറായി പ്രഞ്ജല് പാട്ടീല്: കാഴ്ചപരിമിതി മറികടന്ന് ഐഎഎസ്!!\nഅതിന് നീ പെണ്ണല്ലേ, ജീവിതം മാറ്റി മാറ്റിമറിച്ചത് മമ്മൂക്ക, വെളിപ്പെടുത്തി നസീർ സംക്രാന്തി\n| Published: Sunday, September 29, 2019, 16:23 [IST]\nമഴവില്ല് മനോരമ സംപ്രേക്ഷണം ചെയ്യുന്ന പരമ്പരയായ തട്ടീം മുട്ടിയിലൂടെ പ്രേക്ഷകരുടെ പ്രിയപ്പെട്ട താരമായിമാറിയ നടനാണ് നസീർ സംക്രാന്തി. സ്വന്തം പേരിനേക്കാലും കമലാസനൻ എന്ന പേരാണ് പ്രേക്ഷകരുടെ ഇടയിൽ സുപരിചിതം. സ്കിറ്റുകളിലും സ്റ്റേജ് ഷോകളിലും വർഷങ്ങളായി തിളങ്ങി നിന്നിരുന്ന നസ്രീർ ഏറെ വൈകിയാണ് ബിഗ്സ്ക്രീനിൽ എത്തിയത്.\nതാൻ സിനിമയിൽ എത്താനുള്ള പ്രധാന കാരണം മെഗസ്റ്റാർ മമ്മൂട്ടിയാണെന്ന് നസീർ സംക്രാന്തി. വനിതയ്ക്ക് നൽകിയ അഭിമുഖത്തിലാണ് ഇക്കാര്യം വെളിപ്പെടുത്തിയത്. തനിയ്ക്ക് സിനിമയിലേയ്ക്ക് വഴി തുറന്നു തന്നത് മമ്മൂക്കയാണെന്നും താരം തുറന്നു പറഞ്ഞു. ആദ്യമായി സിനിമ മോഹത്തിന്റെ വിത്ത് പാകിയത് മമ്മൂട്ടിയാണെന്നും നസീർ കൂട്ടിച്ചേർത്തു.\nപോത്തൻ വാവയുടെ ള ഷൂട്ടിങ്ങ് ആലപ്പുഴയിൽ നടക്കുന്നതിനിടെയാണ് ആദ്യമായി മമ്മൂക്കയെ കാണുന്നത്. നാടെങ്ങും മൈ ട്രീ ചാലഞ്ച് പോലുള്ള പരിപാടി നടക്കുകയായിരുന്നു. അന്ന് മമ്മൂക്ക താമസിച്ചിരുന്ന അതേ ഹോട്ടലിലായിരുന്നു ഞങ്ങൾ റിഹേഴ്സലിനായി നൽകിയത്. ഷാജോണിനെ നേരത്തെ തന്നെ അദ്ദേഹത്തിന് അറിയാരുന്നു. അവന്റെ കൂടെയാണ് മമ്മൂക്കയെ കാണാൻ ആദ്യമായി പോയത്\nമമ്മൂക്കയാണ് മനസ്സിൽ സിനിമ മോഹത്തിന്റെ വിത്ത് പാകിയത്. അന്ന് അദ്ദേഹത്തെ കണ്ടപ്പോൾ സ്വയം പരിചയപ്പെടുത്തി. മമ്മൂക്കയുടെ ചോദ്യം ഒപ്പമുളളവർ സിനിമയിൽ എത്തിയില്ലേ. നിനക്കും സിനിമയിൽ അഭിനയിക്കേണ്ടേ?. വേണം എന്ന് പറഞ്ഞപ്പോൾ തന്നെ അദ്ദേഹത്തിൽ നിന്ന് ോ അടുത്ത ചോദ്യമെത്തി.\nഅതിന് നിന്നെ ആർക്കും അറിയില്ലല്ലോ. നീ പെണ്ണല്ലേ എന്നായിരുന്നു അദ്ദേഹത്തിന്റെ മറുപടി. ഇനി പെൺവേഷം കെട്ടുന്നത് നിർത്തണം. ഇനി മേലിൽ അതുപോലുളള സ്കിറ്റുകൾ കളിക്കരുതെന്നും മമ്മൂക്ക തന്നേട് പറഞ്ഞു. അത് പൂർണ്ണമായി അനുസരിക്കാൻ സാധിച്ചില്ലെങ്കിലും ഒഴിവാക്കാൻ പറ്റാവുന്ന സ്ത്രീ വേഷങ്ങൾ ഒഴിവാക്കുകയായിരുന്നു.\nകൂർഗ് യാത്രയ്ക്ക് തയ്യാറെടുക്കുന്നവർക്ക് നടി ലെനയുടെ ടിപ്പ്! താരം അടിമുടി മാറിപ്പോയി...\nസിനിമകളിൽ അദ്ദേഹം അവസരം നൽകുകയായിരുന്നു. കൂടാതെ മറ്റുള്ള ചിത്രങ്ങളിലേയ്ക്ക് ശുപാര്ഡശ ചെയ്യുകയും ചെയ്തു. സിനിമയിൽ ഏറ്റവും കൂടുതൽ തന്നെ പിന്തുണച്ചത് മമ്മൂക്കയായിരുന്നു. ഇപ്പോഴും അങ്ങനെ തന്നെയാണ്. മമ്മൂക്കയുടെ ശുപാർശയുലാണ് ഉട്ടോപ്യയിലെ രാജാവിലും മറ്റും പ്രാധാന്യമുള്ള റോളുകള് കിട്ടിയത്. ഏറ്റവും അവസാനമായി തോപ്പിൽ ജോപ്പനിൽ വരെ അവസരം വാങ്ങി തന്നത് അദ്ദഹേമാണ്.\nNazeer kamkranthi says about mammootty 's help\nStory first published: Sunday, September 29, 2019, 16:23 [IST]


പ്രവാചക ശബ്‌ദം - യേശുവല്ലേ യഥാർത്ഥ അദ്ധ്വാനി?\nസ്വന്തം ലേഖകന് 05-05-2018 - Saturday\n"യേശു വിനാഗിരി സ്വീകരിച്ചിട്ടു പറഞ്ഞു: എല്ലാം പൂര്‍ത്തിയായിരിക്കുന്നു. അവന് തല ചായ്ച്ച് ആത്മാവിനെ സമര്‍പ്പിച്ചു" (യോഹ.19:30).\nവിശുദ്ധ ജോൺ പോള് രണ്ടാമൻ മാർപാപ്പായോടൊപ്പം ധ്യാനിക്കാം: മെയ് 5\nജീവിതത്തിന്റെ വിവിധ മേഖലകളിൽ ജോലി ചെയ്യുന്നവരാണ് നാമൊരുരുത്തരും. കുടുംബത്തിന്റെ വളർച്ചക്കും സുസ്ഥിതിക്കും വേണ്ടി നാം അദ്ധ്വാനിക്കുന്നു. ലോകമെന്ന കുടുംബത്തിന്റെ വളർച്ചക്കും സുസ്ഥിതിക്കും വേണ്ടി കുരിശിൽ ജീവത്യാഗമായ യേശുവല്ലേ യഥാർത്ഥ അദ്ധ്വാനി? ഒന്ന് ചിന്തിച്ചു നോക്കൂ. കുരിശിലെ തന്റെ ബലിയിലൂടെ മാനവവംശത്തോട് ഉദാത്തമായ സ്നേഹം അവിടുന്ന് കാണിച്ചു. മറ്റേത് ജോലിയേക്കാളും യേശു കുരിശിൽ പൂർത്തിയാക്കിയത് ഏറ്റം ഉദാത്തമായ അധ്വാനമായിരിന്നു.\nപിതാവിന്റെ ഹിതത്തിന് വിധേയപ്പെട്ടു കൊണ്ട്, സകല മനുഷ്യരുടേയും വീണ്ടെടുപ്പിനും രക്ഷയ്ക്കും വേണ്ടി അവൻ തന്റെ ജീവൻ ബലിയായി നൽകി. വത്തിക്കാൻ കൌൺസിൽ പറയുന്നു, "സഹപ്രവർത്തകരോടുള്ള സഹാനുഭൂതിയും അവരുടെ വിഷമസന്ധികളിൽ പ്രത്യാശയും നൽകാൻ നമ്മുക്ക് കഴിഞ്ഞാൽ അവർ കർത്താവിനെ അനുകരിക്കുകയാണ് ചെയ്യുന്നത്". ഒരു മരപണിക്കാരനായി ജോലിചെയ്യുകയും പിതാവായ ദൈവത്തിന്റെ ഹിതത്തിന് കീഴ്പ്പെട്ട് കൊണ്ട് സകല മനുഷ്യരുടെയും രക്ഷക്കായി ജീവൻ ബലിദാനമായി നൽകുകയും ചെയ്ത യേശുവിനെ നമ്മുടെ ജീവിതത്തില് സ്വീകരിക്കാം.\nവിശുദ്ധ ജോൺ പോള് രണ്ടാമൻ മാർപാപ്പ, റോം, 20.4.94\nദൈവരാജ്യത്തിന് വേണ്ടി നമ്മുക്കും അദ്ധ്വാനിക്കാം.\nസഹജീവികളോട് കാരുണ്യം പുലര്‍ത്തി കൊണ്ട് ആത്മാക്കളുടെ രക്ഷയ്ക്കായി അദ്ധ്വാനിക്കുക\nപരസ്പര സ്നേഹം കൊണ്ട് ആത്മാക്കളുടെ രക്ഷയ്ക്കായി അദ്ധ്വാനിക്കുക


KERALA STUDENTS UNION,KSU KERALA STUDENTS UNION , KSU: യുവ കോണ്‍ഗ്രസുകാര് രാജ്യത്തോട് ചെയ്യേണ്ടത് :ഇ.വി ശ്രീധരന്\nയുവ കോണ്‍ഗ്രസുകാര് രാജ്യത്തോട് ചെയ്യേണ്ടത് :ഇ.വി ശ്രീധരന്\nഇന്ത്യയിലെ സോഷ്യലിസ്റ്റ് പ്രസ്ഥാനവും കമ്യൂണിസ്റ്റ് പ്രസ്ഥാനവും അസ്തമയത്തോടടുക്കുകയാണ്. സംഭവിക്കുന്നത് ഇന്ത്യന് രാഷ്ട്രീയത്തില് ഒരു സ്വപ്നത്തിന്റെ മരണമാണ്.\nരണ്ട് പ്രസ്ഥാനങ്ങളെയും എതിരാളികള് തകര്‍ത്തതല്ല; സ്വയം തകര്‍ത്തതാണ്. സ്വാതന്ത്ര്യപ്പുലരിയില് ഇന്ത്യന് സോഷ്യലിസ്റ്റ് പ്രസ്ഥാനം വരുംകാല ഇന്ത്യന് രാഷ്ട്രീയത്തിനുവേണ്ടിയുള്ള വലിയൊരു പ്രതീക്ഷ തന്നെയായിരുന്നു. എന്നാല് സ്വതന്ത്ര ഭാരതത്തില് സോഷ്യലിസ്റ്റ് നേതാക്കള് രാഷ്ട്രീയ പ്രവര്‍ത്തനത്തിലേര്‍പ്പെട്ടത് നെഹ്‌റുവിരുദ്ധ മനോഭാവം പൊക്കിപ്പിടിച്ചുകൊണ്ടായിരുന്നു. പോകപ്പോകെ പ്രതീക്ഷകളുടെയും സ്വപ്നങ്ങളുടെയും ഇന്ത്യന് സോഷ്യലിസ്റ്റ് രാഷ്ട്രീയം നെഹ്‌റുവിരുദ്ധ രാഷ്ട്രീയമായിത്തീര്‍ന്നു. ആ സ്വപ്നങ്ങളും പ്രതീക്ഷകളുമാണ് ഇന്നത്തെ ഉത്തരേന്ത്യയിലെ ജാതിപ്പാര്‍ട്ടികളായി പരിണമിച്ചത്. കോണ്‍ഗ്രസിലെ സോഷ്യലിസ്റ്റ് ചിന്താഗതിക്കാരെ ചതിച്ചുപിടിച്ചടക്കി അവരെ ജോസഫ് സ്റ്റാലിന്റെ ചക്കിലിട്ടാട്ടി രൂപപ്പെടുത്തിയതാണല്ലോ ഇന്ത്യയിലെ കമ്യൂണിസ്റ്റ് പാര്‍ട്ടി.\nഇന്ത്യയ്ക്കാവശ്യമില്ലാത്ത വൈദേശികാശയങ്ങളുടെ കെട്ടുപാടുകളില് നിന്നൊരിക്കലും ഇന്ത്യന് കമ്യൂണിസ്റ്റു പ്രസ്ഥാനത്തിന്നൂരിപ്പോരാന് കഴിഞ്ഞില്ല. ഇന്ത്യന് ജനാധിപത്യ മനസ്സ് അറുപതിലേറെക്കൊല്ലം കമ്യൂണിസ്റ്റ് പ്രസ്ഥാനത്തിന്റെ പ്രത്യയശാസ്ത്രങ്ങളുടെയും നയപരിപാടികളുടെയും നേരെ നോക്കി സഹതപിക്കുകയും സഹിക്കുകയും ചെയ്തു. ഇന്ന് കമ്യൂണിസ്റ്റ് പാര്‍ട്ടികള് കാലഹരണപ്പെട്ട ആശയങ്ങളില് പിടിച്ചുനില്‍ക്കാനാവാതെ രണ്ട് സംസ്ഥാനങ്ങളില് ഭരിച്ചും ഭരിക്കാതെയും സെല് ഭരണം നടത്തിയും ഒതുങ്ങി നില്‍ക്കുന്നു. ഈ സംസ്ഥാനങ്ങളിലെ ഇടതുപക്ഷാശയങ്ങളും കമ്യൂണിസ്റ്റ് പാര്‍ട്ടികളും രാഷ്ട്രീയമായി തികഞ്ഞ അന്ധകാരത്തിലും ജനങ്ങളില് നിന്ന് വളരെയേറെ അകലെയുമാണ്. സി.പി.എമ്മിന്റെ നേതൃത്വത്തിലുള്ള ഇന്ത്യയിലെ ഇടുതപക്ഷം മുതലാളിത്ത സര്‍ക്കാരിനു വഴിയൊരുക്കുന്ന ഒരു കാലമാണിത്. കാള്‍മാര്‍ക്സ് ഇതെല്ലാം മുന്‍കൂട്ടി കണ്ടിരുന്നുവെന്നതിനു തെളിവാണ് എംഗല്‍സിനെഴുതിയ കത്തിലെ ഈവരി: "എനിക്കറിയാവുന്നത് ഇത്രയേ ഉള്ളൂ, ഞാനൊരു മാര്‍ക്സിസ്റ്റല്ല."\nഇന്ത്യയില് ഒരുപാട് രാഷ്ട്രീയ കക്ഷികളുണ്ടെങ്കിലും, ഇന്ത്യയുടെ ജനാധിപത്യം വിഭാവനം ചെയ്യുന്ന ദ്വികക്ഷി സമ്പ്രദായത്തിലെ (അങ്ങനെയൊന്നില്ല) ഒരു പാര്‍ട്ടിയാണ് ബി.ജെ.പി എന്ന് ആ പാര്‍ട്ടിയുടെ രാഷ്ട്രീയാചാര്യന്മാരും ഹിന്ദുത്വരാഷ്ട്രീയനേതാക്കളും കഴിഞ്ഞ കുറേകാലമായി പുറംലോകത്ത് പ്രചരിപ്പിക്കുന്നുണ്ട്. ജനാധിപത്യത്തിലെ കക്ഷി സമ്പ്രദായത്തിന്റെ മൂല്യങ്ങള് മാനദണ്ഡമാക്കി പറഞ്ഞാല് ഇത് അസത്യമാണ്. ജനപ്രാതിനിധ്യപ്രകാരം ബി.ജെ.പി ഒരു ദേശീയ കക്ഷിയല്ല. റിപ്പബ്ലിക്കിന്റെ സ്വപ്നങ്ങള്‍ക്കും ഭരണഘടനയുടെ ദര്‍ശനങ്ങള്‍ക്കും ബി.ജെ.പിയെ ഒരു ദേശീയകക്ഷിയായി കരുതാനാവില്ല. ഇന്ത്യന് ഭരണഘടന വിഭാവനം ചെയ്യുന്ന മതേതര-ജനാധിപത്യ രാഷ്ട്രീയ കക്ഷിയുമല്ല ബി.ജെ.പി. ഇന്ത്യയില് എല്ലായിടത്തും തിരഞ്ഞെടുപ്പില് മത്സരിക്കുന്നതുകൊണ്ടോ, ബി.ജെ.പി വിഭാവനം ചെയ്യുന്ന ഹിന്ദുമതം ഇന്ത്യയില് എല്ലായിടത്തും ഉള്ളതുകൊണ്ടോ ആ പാര്‍ട്ടി ഒരു ദേശീയ കക്ഷിയാവണമെന്നില്ലല്ലോ. ഉത്തരേന്ത്യയിലെയും ദക്ഷിണേന്ത്യയിലെയും ചില സംസ്ഥാനങ്ങളുടെ പാര്‍ട്ടി മാത്രമാണ് ബി.ജെ.പി എന്നത് ഒരു സത്യം. സത്യത്തില് ബി.ജെ.പിയും സാമാന്യം വലിയൊരു പ്രാദേശികപ്പാര്‍ട്ടി തന്നെ.\nഇന്ത്യയിലാകമാനം ജന്മംകൊണ്ട പ്രാദേശികപ്പാര്‍ട്ടികളുടെ മനുഷ്യവിരുദ്ധമായ വളര്‍ച്ച ഇന്ത്യന് ജനാധിപത്യം ഇന്ന് നേരിടുന്ന ഏറ്റവും വലിയ വിപത്തുകളിലൊന്നാണ്. പ്രാദേശികവാദം ഏത് നിമിഷത്തിലും ഭീകരവാദത്തെ ക്ഷണിച്ചുവരുത്തും. ഇന്ത്യയിലെ മാവോയിസ്റ്റുകള് പ്രാദേശികവാദത്തെ പ്രോത്സാഹിപ്പിക്കുന്നുമുണ്ട്. ഇടതുപക്ഷക്കാരുടെ വിപ്ലവ വായാടിത്തവും സോഷ്യലിസ്റ്റ് സാമുദായികതയും സംഘപരിവാരങ്ങളുടെ ഹിന്ദുത്വരാഷ്ട്രീയവും ദ്രാവിഡ-മറാത്തി വര്‍ഗീയ രാഷ്ട്രീയവും ഉത്തരേന്ത്യയിലെ ഷിബു സോറന്മാരും ദേശീയ രാഷ്ട്രീയ മനസ്സിനെ ഇന്ത്യയില് ചവിട്ടിമെതിക്കുകയാണ്. ദേശീയതയും മതേതരത്വവും ജനാധിപത്യവും സംരക്ഷിക്കാനുള്ള രാഷ്ട്രീയ മനസ്സുകൊണ്ടു മാത്രമേ ഇന്ത്യയെ രക്ഷിക്കാനാവുകയുള്ളൂ. പ്രാദേശിക രാഷ്ട്രീയവാദത്തിന്റെ വിപത്തില് നിന്നാണ് ഇന്ത്യയ്ക്ക് മുക്തിവേണ്ടത്. കോണ്‍ഗ്രസിനെയും മതേതരത്വത്തിലും ജനാധിപത്യത്തിലും വിശ്വസിക്കുന്ന ദേശീയ രാഷ്ട്രീയ കക്ഷികളെയും കൂടുതല് കൂടുതല് ശക്തിപ്പെടുത്തുകയെന്നതായിരിക്കണം ഇന്നത്തെ യഥാര്‍ത്ഥ ഇന്ത്യന് രാഷ്ട്രീയം.\nഈ രാഷ്ട്രീയം സ്വപ്നം കാണുന്ന ഒരു നേതാവാണ് രാഹുല്‍ഗാന്ധി. ഈ സ്വപ്നങ്ങളുടെ രാഷ്ട്രീയം ഇന്ത്യന് യുവത്വത്തിന്റെ പ്രതീകമായ യൂത്ത് കോണ്‍ഗ്രസ് ഏറ്റെടുക്കണം. ഇതാണ് രാഹുലിന്റെ ഇന്ത്യന് ദൗത്യം.ഇന്ത്യയിലെ ഏറ്റവും ഹീനനായ രാഷ്ട്രീയക്കാരന് ബാല് താക്കറെയെ ഈയിടെ രാഹുല്‍ഗാന്ധി നേരിട്ടത് ഇന്ത്യന് യുവത്വത്തിന്റെ ഒരു വിജയം തന്നെയാണ്. ഇങ്ങനെ യൂത്ത് കോണ്‍ഗ്രസ് നേരിടേണ്ട കുറേ പ്രാദേശികപ്പാര്‍ട്ടികളുടെ സംസ്ഥാന നേതാക്കളുണ്ട് ഇന്ത്യയില്. മായാവതി, മുലായം സിംഗ്, ലാലു പ്രസാദ് യാദവ്, റാം വിലാസ് പാസ്വാന്, ബീഹാറിലെയും ഉത്തര്‍പ്രദേശിലെയും ഒറീസ്സയിലെയും ജാതി നേതാക്കളായ സോഷ്യലിസ്റ്റ് ദളപതികള്, എന്തിന് കരുണാനിധിപോലും ഇക്കൂട്ടത്തില് പെടുന്നു. പ്രാദേശികപ്പാര്‍ട്ടികളുടെ നേതാക്കന്മാര് പഴയ നാട്ടുരാജാക്കന്മാരെപ്പോലെയാണിപ്പോള് പെരുമാറുന്നത്. ഇവരുടെ സങ്കല്‍പത്തിലെ നാട്ടുരാജ്യങ്ങളാണ് പുതിയ സംസ്ഥാനവാദങ്ങള്. ബാല് താക്കറെയെ നോക്കൂ. അദ്ദേഹത്തിന് മഹാരാഷ്ട്ര അദ്ദേഹം ഭരിക്കുന്ന ഒരു രാജ്യമായി മാറണം. മുംബൈ അതിന്റെ തലസ്ഥാനമായിരിക്കണം.\nതന്റെ രാജ്യമായ മറാത്ത എന്റെ കാലശേഷം മകനും അനന്തരവനും ഭാഗിച്ചുകൊടുക്കണം. മകനും അനന്തരവനും മറാത്തയിലെ രണ്ടു സേനകളുടെ നായകന്മാരാണിപ്പോള്. ശിവാജി എന്ന ചരിത്രനായകനുചുറ്റും കെട്ടിപ്പടുത്ത പ്രാകൃതമായ വിശ്വാസങ്ങളുടെ കുതിരപ്പുറത്ത് മറാത്ത വാദത്തിന്റെ ഭ്രാന്തുപിടിച്ചോടുകയാണ് താക്കറെയുടെ മകനും അനന്തരവനും. കരുണാനിധിയുടെ കാര്യമോ? മുഖ്യമന്ത്രിയുടെ മകന് എം.കെ. സ്റ്റാലിന് ആണ് ഡെപ്യൂട്ടി ചീഫ് മിനിസ്റ്റര്. ഇതിന്റെ അര്‍ത്ഥം കരുണാനിധിയ്ക്കുശേഷം സ്റ്റാലിന് തമിഴ്‌നാട് മുഖ്യമന്ത്രി എന്നാണ്. കരുണാനിധിയുടെ മകളും മൂത്തമകനും ബന്ധുക്കളും പാര്‍ലമെന്റില്. മായാവതി ഉത്തര്‍പ്രദേശിലെ രാജ്ഞി. ജീവിച്ചിരിക്കുന്ന കാലത്തുതന്നെ നാടുനീളെ പ്രതിമയുണ്ടാക്കിവച്ചവരാണ് മായാവതിയും താക്കറെയും കരുണാനിധിയും.ഉത്തര്‍പ്രദേശില് ഇനിയും നാല് സംസ്ഥാനങ്ങളാണ് മായാവതി ആവശ്യപ്പെടുന്നത്. തമിഴ്‌നാട്ടിലെ പാട്ടാളിമക്കള് കച്ചിയും വേറെ ചില രാഷ്ട്രീയ കക്ഷികളും സംസ്ഥാനങ്ങള് ആവശ്യപ്പെടുന്നുണ്ട്. ഇന്ത്യയിലെ എല്ലാ സംസ്ഥാനങ്ങളുടെ മനസ്സിലുമുണ്ട് പുതിയ സംസ്ഥാന മോഹങ്ങള്. കേരളത്തില് നിന്നുപോലും ഒരു മലബാര് സംസ്ഥാനവാദം ഉയര്‍ന്നുകൂടെന്നില്ല.\nഇന്ത്യയിലെ പ്രാദേശികവാദങ്ങളോടും മാതൃഭാഷാഭിമാനത്തോടും മതങ്ങളോടും ഹിന്ദുമതത്തിലെ ജാതികളോടുമൊക്കെ യുദ്ധം പ്രഖ്യാപിക്കാന് സമയമായി. എന്നാല് രാഷ്ട്രീയപ്പാര്‍ട്ടികള് ഇതിന് തയ്യാറാവുകയില്ല. ജാതികളും മതങ്ങളും അവരുടെ വോട്ടു ബാങ്കുകളാണ്. പ്രാദേശികപ്പാര്‍ട്ടികള് മുഴുക്കെയും ഹിന്ദുമതത്തിലെ ജാതികളുടെ ബലത്തിലാണ് പടുത്തുയര്‍ത്തിയിരിക്കുന്നത്. ഒരു പരിധിയോളം മതേതര ജനാധിപത്യ ദേശീയപ്പാര്‍ട്ടികളെയും ഹിന്ദുമതത്തിലെ ജാതികള് സ്വാധീനിക്കുന്നുണ്ട്. വോട്ടു ബാങ്ക് രാഷ്ട്രീയത്തെയും ജാതി രാഷ്ട്രീയത്തെയും നശിപ്പിക്കുക എന്ന ഉത്തരവാദിത്തമാണ് കോണ്‍ഗ്രസ് ഇന്ന് ഇന്ത്യയ്ക്കുവേണ്ടി ഏറ്റെടുക്കേണ്ടത്. തല്‍ക്കാലം ഇന്ത്യന് നാഷണല് കോണ്‍ഗ്രസ് ഈ ഉത്തരവാദിത്തം യൂത്ത് കോണ്‍ഗ്രസിനെ ഏല്‍പിക്കുകയാണ് വേണ്ടത്. യുവത്വത്തിന്റെ സാഹസികതകൊണ്ടും കുമിഞ്ഞുയരുന്ന നന്മയുടെ സ്വപ്നങ്ങള്‍കൊണ്ടും മാത്രമേ ഇതിനെ നേരിടാനാവുകയുള്ളൂ. സമൂലമായ പരിവര്‍ത്തനത്തിന്റെ പാതയിലേക്ക് യൂത്ത് കോണ്‍ഗ്രസിനെ അഴിച്ചുവിടാന് ഇന്ത്യന് നാഷണല് കോണ്‍ഗ്രസ് തയ്യാറാവണം. അല്ലെങ്കില് ഇന്ത്യയിലെ മതങ്ങളുടെയും ഹിന്ദുമതത്തിലെ ജാതികളുടെയും പ്രാകൃത ചിന്തയ്ക്ക് എഴുതിച്ചേര്‍ത്ത അടിക്കുറിപ്പുകളാവും ഇന്ത്യന് ജനാധിപത്യവും മതേതരത്വവും ഫ്യൂഡലിസത്തിന്റെ അവശിഷ്ടങ്ങളായി എല്ലാ രാഷ്ട്രീയപ്പാര്‍ട്ടികളിലൂടെയും അധികാര രാഷ്ട്രീയം കൈയാളാന് ഓടിക്കൂടിയ നേതാക്കന്മാര്‍ക്ക് ജനാധിപത്യഭരണസമ്പ്രദായം ഉള്‍ക്കൊള്ളാന് കഴിയുന്നില്ല.\nജനാധിപത്യം ഇന്ത്യയിലുണ്ടായതല്ല എന്നും അതൊരു ഇറക്കുമതിച്ചരക്കാണെന്നുമൊക്കെ ഈ നേതാക്കന്മാര്‍ക്ക് തോന്നുന്നുണ്ടാവണം. ഈ ഇറക്കുമതിച്ചരക്ക് എങ്ങോട്ടേക്കെങ്കിലും എന്നെന്നേക്കുമായി കയറ്റി അയക്കാനും ഇവര് കൊതിക്കുന്നുണ്ടാവണം. ഇന്ത്യന് ഭരണഘടനയും ആ ഭരണഘടനയുടെ സത്തയായ മതേതരത്വവും ഫെഡറലിസവും ജനാധിപത്യസങ്കല്‍പങ്ങളും അംഗീകരിക്കാത്ത രാഷ്ട്രീയപ്പാര്‍ട്ടികളും രാഷ്ട്രീയത്തില് പ്രവര്‍ത്തിക്കുകയും ഭരണം കയ്യാളാന് തയ്യാറാവുകയും ചെയ്യുന്നു. ഇങ്ങനെയുള്ള നമ്മുടെ എല്ലാ രാഷ്ട്രീയകക്ഷികളുടെയും ഇപ്പോഴത്തെയും ലക്ഷ്യ പ്രഖ്യാപനം സോഷ്യലിസമാണ്. സോഷ്യലിസത്തിന്റെ ബ്രാന്റുകള് മാറുന്നുവെന്നേയുള്ളൂ. ഈ ബ്രാന്റുകള് പ്രയോഗിക്കുന്ന ചതി ജനങ്ങള് പൂര്‍ണമായും മനസ്സിലാക്കുന്നുണ്ട്.\nദാരിദ്ര്യവും തൊട്ടുകൂടായ്മയും തൊഴിലില്ലായ്മയും വിദ്യാഭ്യാസ പിന്നോക്കാവസ്ഥയുമൊക്കെത്തന്നെയാണ് ഇന്നും ഇന്ത്യയുടെ പ്രശ്നം. എന്നാല് ഇന്ത്യയില് ഇന്ന് പാര്‍ലമെന്റിലിരിക്കുന്നവരില് വലിയൊരു ശതമാനവും കോടീശ്വരന്മാരും സമ്പന്നന്മാരുമാണ്. സമ്പന്നന്മാര് ഇന്ത്യന് പാര്‍ലമെന്റിലും ദരിദ്രന്മാര് ഇന്ത്യന് ഗ്രാമങ്ങളിലും ഇല്ലാതാവണം. പതിതവര്‍ഗത്തിന്റെ അവസ്ഥമാറ്റിയെടുക്കാന് പ്രാപ്തനായ, മനുഷ്യസ്നേഹിയായ ഒരു നേതാവാണ് ഇന്ന് ഇന്ത്യയ്ക്കാവശ്യം. ഇന്ത്യയിലെ ദരിദ്ര ജനലക്ഷങ്ങള് ഇങ്ങനെയൊരു നേതാവിനെയാണ് രാഹുല് ഗാന്ധിയില് കാണുന്നത്. ഈ ജനലക്ഷങ്ങള്‍ക്ക് പാര്‍ലമെന്റിലും സമൂഹത്തിലും നാവും, ജീവിതത്തില് ഭക്ഷണവും വിദ്യാഭ്യാസവും തൊഴിലും സാമൂഹ്യമായ അന്തസ്സും ഉണ്ടാക്കിക്കൊടുക്കുകയെന്ന രാഷ്ട്ര നിര്‍മ്മാണപരമായ ജോലിയാണ് രാഹുല്‍ഗാന്ധി ഏറ്റെടുക്കേണ്ടത്.\nറ്റോംസ് കോനുമഠം September 21, 2010 at 1:29 AM\nBiju September 21, 2010 at 6:55 PM\nVallathoru cheythayippoyi !!!!\nbiju September 21, 2010 at 6:58 PM\n"തന്റെ രാജ്യമായ മറാത്ത എന്റെ കാലശേഷം മകനും അനന്തരവനും ഭാഗിച്ചുകൊടുക്കണം. മകനും അനന്തരവനും മറാത്തയിലെ രണ്ടു സേനകളുടെ നായകന്മാരാണിപ്പോള്. ശിവാജി എന്ന ചരിത്രനായകനുചുറ്റും കെട്ടിപ്പടുത്ത പ്രാകൃതമായ വിശ്വാസങ്ങളുടെ കുതിരപ്പുറത്ത് മറാത്ത വാദത്തിന്റെ ഭ്രാന്തുപിടിച്ചോടുകയാണ് താക്കറെയുടെ മകനും അനന്തരവനും. കരുണാനിധിയുടെ കാര്യമോ? മുഖ്യമന്ത്രിയുടെ മകന് എം.കെ. സ്റ്റാലിന് ആണ് ഡെപ്യൂട്ടി ചീഫ് മിനിസ്റ്റര്. ഇതിന്റെ അര്‍ത്ഥം കരുണാനിധിയ്ക്കുശേഷം സ്റ്റാലിന് തമിഴ്‌നാട് മുഖ്യമന്ത്രി എന്നാണ്"\ncongressinte kaaryam koodi para chettaaaa !!!


UMA THOMAS | Rashtradeepam\nHome\tLOCALErnakulam\tസാധാരണക്കാര്‍ക്ക് പ്രയോജനം ചെയ്യുന്ന വികസനമാണ് നാടിനാവശ്യം; ഗ്രാമീണ – ഫാം ടൂറിസത്തിന് പ്രാധാന്യം നല്‍കുമെന്ന് ഉമാ തോമസ് എം.എല്.എ\nസാധാരണക്കാര്‍ക്ക് പ്രയോജനം ചെയ്യുന്ന വികസനമാണ് നാടിനാവശ്യം; ഗ്രാമീണ – ഫാം ടൂറിസത്തിന് പ്രാധാന്യം നല്‍കുമെന്ന് ഉമാ തോമസ് എം.എല്.എ\nസാധാരണക്കാര്‍ക്ക് പ്രയോജനം ചെയ്യുന്ന വികസന പ്രവര്‍ത്തനങ്ങളാണ് നാടിനാവശ്യമെന്ന് ഉമാ തോമസ് എം.എല്.എ. ഇത്തരം പദ്ധതികള് തയ്യാറാക്കാനും നടപ്പിലാക്കാനും തദ്ദേശ സ്വയം ഭരണ സ്ഥാപനങ്ങള് തയ്യാറാവണം. 2022-23 വാര്‍ഷിക പദ്ധതി രൂപീകരണത്തോട് അനുബന്ധിച്ചുള്ള ജില്ലാ പഞ്ചായത്ത് വികസന സെമിനാര് ഉദ്ഘാടനം ചെയ്ത് സംസാരിക്കുകയായിരുന്നു എം.എല്‍എ. ജില്ലാ പഞ്ചായത്ത് പ്രസിഡന്റ് ഉല്ലാസ് തോമസ് അധ്യക്ഷത വഹിച്ചു.\nകൂടുതല് തൊഴില് അവസരങ്ങള് സ്യഷ്ടിക്കുന്നതിനായി സംരഭകത്വങ്ങളെ പ്രോത്സാഹിപ്പിക്കണമെന്ന നിര്‍ദ്ദേശം സെമിനാറില് ഉണ്ടായി. ഇതിനായി നാല് കേന്ദ്രങ്ങളില് പ്രത്യേക ശില്‍പശാലകളും ജില്ലാ അടിസ്ഥാനത്തില് സ്റ്റാര്‍ട്ട് അപ്പ് സംഗമവും നടത്തും. ഗ്രാമീണ – ഫാം ടൂറിസത്തിന് പ്രാധാന്യം നല്‍കും. തരിശ് കൃഷി പ്രോത്സാഹിപ്പിക്കുന്നതിനും വെള്ളപ്പൊക്കം തടയുന്നതിനും വാഹിനി മാത്യകയില് സുജലം പദ്ധതി നടപ്പിലാക്കണമെന്നും സെമിനാറില് നിര്‍ദ്ദേശിച്ചു.\nപട്ടിക വര്‍ഗ്ഗ കോളനികളില് സമഗ്ര ആരോഗ്യ പരിരക്ഷ പദ്ധതികള് നടപ്പാക്കും. ക്യാന്‍സര് – വൃക്ക രോഗ കാരണങ്ങളെ കുറിച്ച് പഠനം നടത്തി പരിഹാരത്തിന് പദ്ധതി തയ്യാറാക്കും. ഡയാലിസിസ് രോഗികളുടെ ചികിത്സാ സഹായ പദ്ധതിയായ കാരുണ്യ സ്പര്‍ശം പ്രവര്‍ത്തനം തുടരാനും നിര്‍ദ്ദേശമുയര്‍ന്നു. ഗ്രാമ- ബ്ലോക്ക് – ജില്ലാ പഞ്ചായത്തുകളുടെ ആസ്തികള് സംബന്ധിച്ചും ജില്ലയിലെ മുഴുവന് കുടുംബങ്ങളുടെ സമഗ്ര സര്‍വ്വേ നടത്തി ഡാറ്റാ ബേയ്‌സ് തയ്യാറാക്കാനും ചര്‍ച്ചയില് ആവശ്യപ്പെട്ടു.\nവികസനകാര്യ സ്റ്റാന്റിംഗ് കമ്മിറ്റി ചെയര്‍പേഴ്‌സണ് റാണികുട്ടി ജോര്‍ജ്ജ് പദ്ധതി അവതരണം നടത്തി. ജില്ലാ പഞ്ചായത്ത് വൈസ് പ്രസിഡന്റ് ഷൈനി ജോര്‍ജ്ജ്, സ്റ്റാന്റിംഗ് കമ്മിറ്റി ചെയര്‍മാന്‍മാരായ ആശാ സനല്, എം.ജെ ജോമി, കെ.ജി ഡോണോ മാസ്റ്റര്, ജില്ലാ പഞ്ചായത്ത് അംഗങ്ങളായ എ.എസ് അനില്‍കുമാര്, കെ.വി. രവീന്ദ്രന്, മനോജ് മുത്തേടന്, ശാരദ മോഹന്, എക്സിക്യൂട്ടീവ് എഞ്ചിനിയര് പി.ആര് ശ്രീലത, സെക്രട്ടറി പി.എസ് ടിമ്പിള് മാഗി തുടങ്ങിയവര് സംസാരിച്ചു.\nഇന്ന് നിയമസഭ സമ്മേളനം; ഉമ തോമസിന്റെ ആദ്യ നിയമസഭാ ചോദ്യം നടി ആക്രമിക്കപ്പെട്ട...


കേരളവും പശ്ചിമബംഗാളും ലക്ഷ്യംവച്ച് ആര്‍എസ്എസ്; കോയമ്പത്തൂരിലെ സമ്മേളനത്തില് കര്‍മപദ്ധതി തയ്യാറാക്കും\nTue Oct 16 2018 02:00:18 GMT+0530 (IST)\nNarada Desk| Updated On: 2017-03-18 11:30:25.0 | Location :\nആദ്യഘട്ടത്തില് ബംഗാളിനായിരിക്കും പ്രാധാന്യം നല്‍കുകയെന്ന് ആര്‍എസ്എസ് നേതൃത്വം വ്യക്തമാക്കി. കേരളത്തിലെ എല്‍ഡിഎഫ് സര്‍ക്കാരിനെതിരേയും പ്രതിരോധമാരംഭിക്കാനുള്ള പദ്ധതികള് ആവിഷ്‌കരിച്ചുതുടങ്ങിയെന്നാണ് ഔദ്യോഗിക വിശദീകരണം.\nഉത്തര്‍പ്രദേശിലെ വിജയത്തിനുശേഷം ആര്‍എസ്എസ്, കേരളവും ബംഗാളും ലക്ഷ്യംവെക്കുന്നുവെന്ന് റിപ്പോര്‍ട്ട്. ഇടതുകോട്ടകളില് വിള്ളലുണ്ടാക്കി ഇരുസംസ്ഥാനങ്ങളിലും വേരോട്ടം ശക്തമാക്കാനാണ് സംഘപരിവാര് ശ്രമം. കേരളത്തിലെ എല്‍ഡിഎഫ് സര്‍ക്കാരിനെതിരേയും പശ്ചിമബംഗാളിലെ തൃണമൂല് കോണ്‍ഗ്രസിനെതിരേയും പ്രതിരോധമാരംഭിക്കാനുള്ള പദ്ധതികള് ആവിഷ്‌കരിച്ചുതുടങ്ങിയെന്നാണ് ഔദ്യോഗിക വിശദീകരണം.\nബംഗാളിലും കേരളത്തിലും ഹിന്ദുക്കള്‍ക്കെതിരേ വ്യാപക അക്രമങ്ങളാണ് നടക്കുന്നതെന്ന പ്രചാരണം ശക്തമാക്കി സര്‍ക്കാരുകളെ പ്രതിരോധത്തിലാക്കാനുള്ള ശ്രമങ്ങളാകും തുടങ്ങുക. കേരളത്തില് സമീപകാലത്തായി നടന്ന അക്രമസംഭവങ്ങള് ദേശീയ ശ്രദ്ധയിലേക്ക് കൊണ്ടുവന്നത് ഇതിന്റെ ഭാഗമായാണ്. 2016 ലെ നിയമസഭാ തെരഞ്ഞെടുപ്പില് ബിജെപി, കേരളത്തില് ഒരു സീറ്റും പശ്ചിമബംഗാളില് മൂന്നുസീറ്റും നേടിയിരുന്നു. കേരളത്തില് ആറ് ശതമാനത്തില് നിന്ന് പത്തര ശതമാനമായി വോട്ട് വര്‍ധിപ്പിക്കാനും ബിജെപിക്ക് സാധിച്ചിരുന്നു. ഈ ആഴ്ച കോയമ്പത്തൂരില് ചേരുന്ന ആര്‍എസ്എസ് ഭാരവാഹികളുടെ അഖില ഭാരതീയ പ്രതിനിധി സഭാ സമ്മേളനം കേരളത്തിലും ബംഗാളിലും പ്രവര്‍ത്തനം വ്യാപിപ്പിക്കുന്നതിനുള്ള കര്‍മ്മപദ്ധതി തയ്യാറാക്കും. ആദ്യഘട്ടത്തില് കേരളത്തെ അപേക്ഷിച്ച് ബംഗാളിനായിരിക്കും പ്രാധാന്യം നല്‍കുകയെന്ന് ആര്‍എസ്എസ് നേതൃത്വം വ്യക്തമാക്കി.\nഭൂരിപക്ഷ സമുദായത്തിന്റെ അവകാശങ്ങള് സംരക്ഷിക്കുന്നതിന് തൃണമൂല് കോണ്‍ഗ്രസ് സര്‍ക്കാര് പരാജയപ്പെട്ടുവെന്നും ആര്‍എസ്എസ് ആരോപിച്ചു. ഇതിനുപുറമേ കേരളത്തില് ആര്‍എസ്എസിനെതിരേ നടക്കുന്ന അക്രമണങ്ങളും ചര്‍ച്ചാവിഷയമാകും. ആര്‍എസ്എസിന്റെ മുതിര്‍ന്ന നേതാക്കള്‍ക്കൊപ്പം പോഷക സംഘടനകളുടെ 40 അധ്യക്ഷന്മാരും യോഗത്തില് പങ്കെടുക്കും. കഴിഞ്ഞവര്‍ഷം ഹൈദരാബാദില് ചേര്‍ന്ന ആര്‍എസ്എസ് അഖിലേന്ത്യാ നിര്‍വാഹകസമിതി യോഗത്തില് കേരളത്തില് നടക്കുന്ന രാഷ്ട്രീയ കൊലപാതകങ്ങളെപ്പറ്റിയും ബംഗാളില് ഹിന്ദുക്കള്‍ക്കുനേരെ നടക്കുന്ന ആക്രമണങ്ങള്‍ക്കെതിരേയും ശക്തമായ നടപടിയെടുക്കണമെന്നാവശ്യപ്പെട്ട് പ്രമേയം പാസാക്കിയിരുന്നു.


BANKING & FINANCE-Budget and You\nയുക്തിപരമായ പുനര്‍ഘടനയിലേക്കുള്ള കാല്‍വെപ്പ്\nഫിനാന്‍സ് ബില്ലിലെ നികുതി നിര്‍ദേശങ്ങള് സംബന്ധിച്ച ചില സുപ്രധാന ഭേദഗതികള്\nഅഡ്വ. ഷെറി സാമുവല് ഉമ്മന്\nഇന്ത്യാ ചരിത്രത്തില് 2016ലെ കേന്ദ്ര ബജറ്റ് ചില പ്രത്യേക ഘടകങ്ങള് കൊണ്ട് സവിശേഷ പ്രാധാന്യം നേടുന്നുണ്ട്. യുക്തിപരമായ ചില പുനര്‍ഘടനയിലേക്കും ലളിതമായ ചില ചട്ടങ്ങളിലേക്കുമുള്ള ചുവടുവെപ്പെന്ന രീതിയിലാണിത്. നികുതി നിര്‍ദേശങ്ങള് സംബന്ധിച്ച വീക്ഷണ കോണിലൂടെ നോക്കുമ്പോള് 2016ലെ ഫിനാന്‍സ് ബില്ലിലെ ചില സുപ്രധാന ഭേദഗതികള് ഇവയൊക്കെയാണ്.\nപേഴ്സണല് ഇന്‍കം ടാക്സ്\nവ്യക്തികള്‍ക്കുള്ള വരുമാന നികുതി നിരക്കില് മാറ്റമില്ല. എന്നാല് ഒരു കോടിക്ക് മുകളില് വരുമാനമുള്ള നികുതി ദായകരുടെ സര്‍ചാര്‍ജ് 15 ശതമാനമാക്കി ഉയര്‍ത്തി. നിലവില് ഇത് 12 ശതമാനമായിരുന്നു.\nപ്രതിവര്‍ഷം പത്ത് ലക്ഷത്തിനുമേല് ഡിവിഡന്റ് ലഭിക്കുന്നവരുടെ കൈയില് നിന്ന് 10 ശതമാനം നികുതി ഈടാക്കും. കമ്പനികള് നല്‍കുന്ന ഡിവിഡന്റ് ടാക്സിന് പുറമെയാണിത്.\nഅഞ്ചു ലക്ഷത്തില് താഴെ വരുമാനമുള്ള നികുതി ദായകര്‍ക്കുള്ള ഇളവ് 5,000 രൂപയാക്കി. നിലവില് ഇത് 2,000 രൂപയായിരുന്നു.\nസ്വര്‍ണ നാണ്യ പദ്ധതിയിലെ നിക്ഷേപങ്ങള്‍ക്കുള്ള പലിശയ്ക്ക് നികുതി ഒഴിവാക്കി.\nതൊഴിലുടമയില് നിന്ന് വീട് വാടക അലവന്‍സ് ലഭിക്കാത്ത നികുതി ദായകരായ ജീവനക്കാര്‍ക്ക് അവര് നല്‍കുന്ന വീട്ടുവാടകയിലുള്ള പ്രതിവര്‍ഷ കിഴിവ് നിലവിലെ 24,000 രൂപയില് നിന്ന് 60,000 രൂപയാക്കി.\nആദ്യമായി വീട് വാങ്ങുന്നവര്‍ക്ക് 35 ലക്ഷം രൂപ വരെയുള്ള വായ്പയുടെ പലിശയ്ക്ക് പ്രതിവര്‍ഷം 50,000 രൂപ അധിക ഇളവ് ലഭിക്കും. വീടിന്റെ വില 50 ലക്ഷം രൂപയില് കൂടാന് പാടില്ലെന്ന വ്യവസ്ഥയുണ്ട്. ഭവന വായ്പയുടെ പലിശയില് രണ്ടു ലക്ഷം രൂപ വരെ കിഴിവ് നേടാന്, വീട് നിര്‍മിക്കാനോ സ്വന്തമാക്കാനോ ഉള്ള കാലപരിധി മൂന്നു വര്‍ഷം എന്നതില് നിന്ന് അഞ്ചു വര്‍ഷമാക്കി.\nഇന്‍കം ഡിക്ലറേഷന് സ്‌കീം 2016 പ്രകാരം വെളിപ്പെടുത്താത്ത വരുമാനത്തിന് 45 ശതമാനം നികുതി ഈടാക്കും. ഇത്തരത്തില് നികുതി വിധേയമാക്കിയാല് വെല്‍ത്ത് ടാക്സില് നിന്നും വിവിധ ചട്ടങ്ങള് പ്രകാരമുള്ള പ്രോസിക്യൂഷന് നടപടികളില് നിന്ന് മുക്തമാക്കപ്പെടും.\nസ്റ്റാര്‍ട്ടപ്പുമായി ബന്ധപ്പെട്ട നികുതി നിര്‍ദേശങ്ങള്\nസ്റ്റാര്‍ട്ടപ്പ് കമ്പനികളില് ദീര്‍ഘകാല നിക്ഷേപം നടത്തിയിരിക്കുന്ന വ്യക്തിഗത നികുതിദായകരുടെ റെസിഡന്‍ഷ്യല് പ്രോപ്പര്‍ട്ടി വില്‍ക്കുമ്പോള് ലഭിക്കുന്ന കാപ്പിറ്റല് ഗെയ്നിന് ചില നിബന്ധനകള്‍ക്ക് വിധേയമായി നികുതി ഇളവ് ലഭിക്കും.\nസ്റ്റാര്‍ട്ടപ്പ് ഇന്ത്യ ആക്ഷന് പ്ലാന് പ്രോത്സാഹിപ്പിക്കാന് വേണ്ടി സര്‍ക്കാര് നോട്ടിഫൈ ചെയ്തിരിക്കുന്ന പ്രത്യേക ഫണ്ടുകളില് ദീര്‍ഘകാല നിക്ഷേപം നടത്തിയവര്‍ക്ക് മൂലധന നേട്ടമുണ്ടായാല് അതിന് നികുതി ഇളവ് ലഭിക്കും. മൂന്നുവര്‍ഷം ലോക്ക് ഇന് പിരീഡുള്ള പരമാവധി 50 ലക്ഷം വരെയുള്ള നിക്ഷേപത്തിനാണ് ഇളവ് ലഭിക്കുക.\n2016 ഏപ്രില് ഒന്നിനും 2019 മാര്‍ച്ചിനും ഇടയ്ക്ക് ആരംഭിക്കുന്ന സ്റ്റാര്‍ട്ടപ്പ് കമ്പനികളുടെ ആദ്യ അഞ്ചു വര്‍ഷത്തിനുള്ളിലെ മൂന്നുവര്‍ഷത്തെ ലാഭത്തിന് 100 ശതമാനം നികുതി ഇളവുണ്ട്. എന്നിരുന്നാലും 18.5 ശതമാനം എന്ന നിരക്കില് മിനിമം ഓള്‍ട്ടര്‍നേറ്റ് ടാക്സ് (MAT) ഇത്തരം കമ്പനികള്‍ക്ക് ബാധകമായിരിക്കും.\nനികുതി സംബന്ധമായ മറ്റ് ഭേദഗതികള്\nഅഞ്ച് കോടിയില് താഴെ വിറ്റുവരവുള്ള കമ്പനികളുടെ കോര്‍പ്പറേറ്റ് ടാക്സ് 29 ശതമാനമാക്കി കുറച്ചു.\nപത്ത് ലക്ഷത്തിനുമേല് വിലയുള്ള ആഡംബര കാറുകള്‍ക്കും രണ്ടുലക്ഷത്തിലേറെ പണം ചെലവിട്ട് വാങ്ങുന്ന ചരക്ക്, സേവനത്തിനും ഒരു ശതമാനം അധിക നികുതി ചുമത്തിയിട്ടുണ്ട്.\nചില വ്യവസ്ഥകള്‍ക്ക് വിധേയമായി ആഭരണങ്ങളുടെ മേല് ഒരു ശതമാനം എക്സൈസ് നികുതി ഈടാക്കും.\nബ്രാന്‍ഡ് നാമമുള്ള അല്ലെങ്കില് ബ്രാന്‍ഡ് നാമത്തില് വില്‍ക്കുന്ന റെഡിമേയ്ഡ് വസ്ത്രങ്ങള്‍ക്കും നിര്‍മിത ഉല്‍പ്പന്നങ്ങള്‍ക്കും രണ്ടുശതമാനം എക്സൈസ് ഡ്യൂട്ടി.\n2016 ജൂണ് ഒന്നുമുതല് സര്‍വീസ് ടാക്സ് 14.5 ശതമാനത്തില് നിന്ന് 15 ശതമാനമാക്കി.\n(ടാക്സ്, കോര്‍പ്പറേറ്റ് ടാക്സ് വിഷയങ്ങളില് വിദഗ്ധനായ ലേഖകന് കേരള ഹൈക്കോടതിയിലെ അഭിഭാഷകനാണ്. ചാര്‍ട്ടേര്‍ഡ് എക്കൗണ്ടന്റും കോസ്റ്റ് എക്കൗണ്ടന്റും കമ്പനി സെക്രട്ടറിയും കൂടിയായ ഇദ്ദേഹം നാഷ് കാപിറ്റല് പാര്‍ട്ണേഴ്സിന്റെ സാരഥിയാണ്. ഇ മെയ്ല്: sherryoommen@nashcp.com)


തമിഴ്നാട് സര്‍ക്കാരിനെതിരെ നടപടി വേണം: എന്‍ഡിഎ | NDA sought stiff action against TN Government - Malayalam Oneindia\nതമിഴ്നാട് സര്‍ക്കാരിനെതിരെ നടപടി വേണം: എന്‍ഡിഎ\nദില്ലി: മുന് മുഖ്യമന്ത്രി കരുണാനിധിയെയും കേന്ദ്രമന്ത്രിമാരുള്‍പ്പെടെയുള്ളവരെയും നീചമായ രീതിയില് അറസ്റു ചെയ്ത തമിഴ്നാട് സര്‍ക്കാരിനെതിരെ നടപടി കൈക്കൊള്ളണമെന്ന് ദേശീയ ജനാധിപത്യ സഖ്യം (എന്‍ഡിഎ) പ്രധാനമന്ത്രിയോട് ആവശ്യപ്പെട്ടു.\nജൂണ് 30 ശനിയാഴ്ച തമിഴ്നാട്ടില് അരങ്ങേറിയ സംഭവവികാസങ്ങളെക്കുറിച്ച് ഗവര്‍ണര് ഫാത്തിമാ ബീവി നിശബ്ദത പാലിച്ചതിലും സഖ്യം അതൃപ്തി രേഖപ്പെടുത്തി. ശനിയാഴ്ച വൈകീട്ട് പ്രധാനമന്ത്രി അടല് ബിഹാരി വാജയ്പേയിയുടെ അധ്യക്ഷതയില് ചേര്‍ന്ന എന്‍ഡിഎയുടെ അടിയന്തിര യോഗമാണ് ഈ ആവശ്യം ഉന്നയിച്ചത്. അറസ്റു ചെയ്തവരെയെല്ലാം ഉടന് തന്നെ വിട്ടയക്കണമെന്നും യോഗം ആവശ്യപ്പെട്ടു.\nകരുണാനിധിയെയും കേന്ദ്രമന്ത്രിമാരായ മുരശൊലിമാരനെയും ടി.ആര്. ബാലുവിനെയും അറസ്റു ചെയ്ത രീതിയെ കടുത്ത ഭാഷയിലാണ് യോഗം വിമര്‍ശിച്ചത്. ഈ നടപടികള് തീര്‍ത്തും പ്രതികാര മനോഭാവത്തോടു കൂടിയുള്ളതായിരുന്നുവെന്നും ജനാധിപത്യത്തില് ഇത്തരത്തിലുള്ള പ്രതികാര നടപടികള്‍ക്ക് സ്ഥാനമില്ലെന്നും യോഗം അംഗീകരിച്ച പ്രമേയം പറയുന്നു.\nശനിയാഴ്ച ചെന്നെയില് അരങ്ങേറിയ സംഭവങ്ങള് ജനാധിപത്യത്തില് വിശ്വസിക്കുന്നവരുടെ മനസ്സ് വേദനിപ്പിക്കുന്നവയാണ്. അടിയന്തിരാവസ്ഥക്കാലത്തെ കറുത്ത ദിനങ്ങളെയാണ് ഈ നടപടികള് ഓര്‍മ്മിപ്പിക്കുന്നത്.\nമാധ്യമപ്രവര്‍ത്തകര്‍ക്കെതിരെ നടന്ന അക്രമത്തെയും സണ് ടിവിയുടെ സംപ്രേഷണം തടഞ്ഞതിനെയും യോഗം അപലപിച്ചു. മാധ്യമസ്വാതന്ത്യ്രത്തിനു മേലുള്ള കടന്നുകയറ്റമായി ഇതിനെ യോഗം ചിത്രീകരിച്ചു.


ഒഞ്ചിയം പരിഹാരത്തിന് ഇടപെട്ടിട്ടില്ലെന്ന് ഐ.വി ബാബു\nസ്മാര്‍ട്‌സിറ്റി പവലിയന് ഉദ്ഘാടനം മുഖ്യമന്ത്രി നിര്‍വഹിച്ചു\nSaturday 9th June 2012 10:00am\nSaturday 9th June 2012 9:27am\nകൊച്ചി: ഒഞ്ചിയം പ്രശ്‌നം പരിഹരിക്കാന് താന് ഇടപെട്ടുവെന്ന സി.പി.ഐ.എം നേതാവ് പി. ജയരാജന്റെ പരാമര്‍ശം വാസ്തവവിരുദ്ധമെന്ന് പത്രപ്രവര്‍ത്തകനായ ഐ.വി ബാബു.\nആര്.എം.പിക്കുവേണ്ടി മധ്യസ്ഥനായി ഇടപെട്ടിട്ടില്ല. ‘ എന്റെ അച്ഛന് ഐ.വി ദാസിന്റെ ഒന്നാം ചരമവാര്‍ഷികാചരണത്തെക്കുറിച്ചു സംസാരിക്കാന് നേരില് കാണണമെന്ന ജയരാജന്റെ അഭ്യര്‍ഥന മാനിച്ച് 2011 ഓണനാളില് അദ്ദേഹത്തെ വീട്ടില്‍ച്ചെന്നു കാണുകയായിരുന്നു. ചരമദിനാചരണത്തെക്കുറിച്ചും വ്യക്തിപരവുമായ ചില കാര്യങ്ങളെക്കുറിച്ചുമാണു സംസാരിച്ചത്. ഒഞ്ചിയം വിഷയം ചര്‍ച്ച ചെയ്തില്ല. ഒടുവില് യാത്ര പറഞ്ഞ് ഇറങ്ങുന്ന വേളയില് അദ്ദേഹം ചോദിച്ചു. ചന്ദ്രശേഖരന്റെയും ഒഞ്ചിയത്തെയും അവസ്ഥ എന്താണെന്ന്. ആര്.എം.പിയുമായി ബന്ധപ്പെട്ട പ്രവര്‍ത്തിക്കുന്നയാളല്ലെന്ന മറുപടി മാത്രമാണു ഞാന് നല്‍കിയത്. ഇതാണ് വസ്തുത, സത്യവും’ ഐ.വി ബാബു പറഞ്ഞു.\nഒഞ്ചിയത്തുള്ള സഖാക്കളെ പാര്‍ട്ടിയിലേക്ക് തിരികെ കൊണ്ടുവരുന്നതിനായി ചന്ദ്രശേഖരന് ഉള്‍പ്പെടെയുള്ള നേതാക്കളുമായി ചര്‍ച്ച നടത്തിയതായി സി.പി.ഐ.എം കണ്ണൂര് ജില്ലാസെക്രട്ടറി പി. ജയരാജന് നേരത്തെ വെളിപ്പെടുത്തിയിരുന്നു. ഇതിന്റെ തുടര്‍ച്ചയെന്നോണം കഴിഞ്ഞദിവസം ഇത് സംബന്ധിച്ച കൂടുതല് തെളിവുകളുമായി ജയരാജന് രംഗത്തെത്തിയിരുന്നു. റവല്യൂഷണറി നേതാക്കളുമായി മൂന്ന് തവണ ചര്‍ച്ച നടത്തിയെന്നായിരുന്നു അദ്ദേഹത്തിന്റെ വെളിപ്പെടുത്തല്. ഇതില് മൂന്നാമത്തെ ചര്‍ച്ചയ്ക്ക് മുന്‍കൈയെടുത്തത് ഐ.വി ബാബുയായിരുന്നെന്നാണ് ജയരാജന് പറഞ്ഞത്.\nഐ.വി ബാബു തന്റെ വീട്ടില് വന്ന് ചന്ദ്രശേഖരനുമായുള്ള പ്രശ്‌നം പരിഹരിക്കണമെന്ന് ആവശ്യപ്പെട്ടെന്നായിരുന്നു ജയരാജന് പറഞ്ഞത്.\nകണ്ണൂര് ഒരു തുരുത്തല്ല, എന്നാല് തുരുത്തുമാണ്\nMonday 31st October 2016 4:57pm


നടി ആക്രമിക്കപ്പെട്ട കേസിൽ ഹൈക്കോടതിയിലുണ്ടായ വിധിയെ സ്വാഗതം ചെയ്യുന്നു! - metromatinee.com Lifestyle Entertainment & Sports\nഈ വിഷയത്തിൽ നേരത്തെ മനോരമ ഓൺലൈനിൽ വന്ന പ്രതികരണത്തിന് എതിരായി ഫെമിനിസ്റ്റ് വനിതാ അഭിഭാഷകരുടെ ഒരു സംഘം ഒരു വലിയ ലേഖനം അയച്ചു തന്നിരുന്നു. അവർക്ക് അതിന് മറുപടി നൽകിയില്ല. കാരണം സ്ത്രീ വിരുദ്ധം എന്നു പറയുമ്പോൾ, ഈ അപകടം പറ്റിയെന്നു പറയുന്ന പെൺകുട്ടി മാത്രമേ ഉള്ളോ സ്ത്രീ? ഈ ജുഡിഷ്യൽ ഓഫിസർ സ്ത്രീയല്ലേ? ഒരു സ്ത്രീ ഒരുപാട് കാര്യങ്ങളിൽ ജോലി ചെയ്യാൻ നല്ല ബുദ്ധിമുട്ടുന്നുണ്ട്. ഈ ജുഡിഷ്യൽ ഓഫിസറെ ജോലി ചെയ്യാൻ അനുവദിക്കാതിരിക്കുക എന്നു പറയുന്നതും സ്ത്രീ വിരുദ്ധതയല്ലേ? അവരാണോ ഫെമിനിസ്റ്റുകൾ? ഫെമിനിസ്റ്റുകൾ എന്നു പറയുന്നവർക്ക് ഇത്ര ബോധമില്ലേ എന്ന് ആലോചിച്ചു പോയി. ഒരു സ്ത്രീക്കു വേണ്ടിയാണ് താനും പറഞ്ഞത്. ഒരു സ്ത്രീയെയും കുറ്റപ്പെടുത്തി പറഞ്ഞിട്ടില്ലെന്നും അദ്ദേഹം മനോരമ ഓൺലൈനോടു പറഞ്ഞു.


police transfered thadayantavide naseer to poojappura\nതടയന്റവിട നസീറിനെ പൂജപ്പുര സെന്‍ട്രല് ജയിലേക്ക് മാറ്റി\nFriday 24th June 2011 1:16pm\nതൃശൂര്: തീവ്രവാദക്കേസിലെ പ്രതികളായ തടയന്റവിട നസീറിനെ പൂജപ്പുര സെന്‍ട്രല് ജയിലിലേക്ക് മാറ്റി. നസീറിനൊപ്പം ഷബാസ്, യൂസഫ് എന്നിവരെ വിയ്യൂര് സെന്‍ട്രല് ജയിലില് നിന്നും പൂജപ്പുര സെന്‍ട്രല് ജയിലിലേക്ക് കൊണ്ടുപോയിട്ടുണ്ട്. തീവ്രവാദക്കേസുകള് അന്വേഷിക്കുന്ന എറണാകുളത്തെ എന്.ഐ.എ കോടതിയുടെ നിര്‍ദേശപ്രകാരമാണ് മാറ്റം. പ്രത്യേക വാഹനത്തിലാണ് ഇവരെ കൊണ്ടുപോയത്.\nപ്രത്യേക സുരക്ഷയുടെ പേരിലാണ് മാറ്റമെന്നും അറിയുന്നു. കോടതിയില് പ്രതികള് ജയില് മാറ്റണമെന്ന് ആവശ്യപ്പെട്ടിരുന്നതായും സൂചനയുണ്ട്. കോയമ്പത്തൂര്, ബാംഗളൂര് സ്‌ഫോടനക്കേസും കളമശേരി ബസ് കത്തിക്കല് കേസുമടക്കമുള്ള തീവ്രവാദക്കേസുകള് ഇവരുടെ പേരിലുണ്ട്.


സസ്യവൈറസ് - വിക്കിപീഡിയ\nസസ്യങ്ങളെ ബാധിക്കുന്ന വൈറസുകളാണ് സസ്യവൈറസുകൾ. ഒരു ആതിഥേ‌യകോശത്തിന്റെ സഹായമില്ലാതെ വിഭജിക്കുന്നതിന് കഴിവില്ലാത്ത വൈറസുകളാണിവ. ജന്തുക്കളിൽ കണ്ടെത്തിയതുപോലെ വിപുലമായ തരത്തിൽ സസ്യവൈറസുകളെക്കുറിച്ച് പഠനം നടന്നിട്ടില്ല. എങ്കിലും വൈറസ് പഠനങ്ങളിൽ സവിശേഷ ശ്രദ്ധയാകർഷിച്ച സസ്യവൈറസാണ് ടൊബാക്കോ മൊസൈക് വൈറസ്. പ്രതിവർഷം ലോകമെമ്പാടും 60 ബില്യൺ യു.എസ്. ഡോളർ വിളവുനഷ്ടമുണ്ടാക്കുന്ന വൈറസുകളിൽ ഇവയും ഉൾപ്പെടുന്നു. 73 ജീനസുകളും 49 ഫാമിലികളുമായി സസ്യവൈറസുകളെ തരംതിരിച്ചിട്ടുണ്ട്. ഇവയിൽ മിക്കതും കാർഷികവൃത്തിയുമായി ബന്ധപ്പെട്ട സസ്യങ്ങളിലെ വൈറസുകളുടെ വിഭാഗങ്ങളാണ്.\nഒരു സസ്യത്തിൽ നിന്നും മറ്റൊന്നിലേയ്ക്ക് വൈറസുകൾക്ക് സഞ്ചരിക്കണമെങ്കിൽ ചില പ്രത്യേകസംവിധാനങ്ങൾ വൈറസുകൾ അനുവർത്തിക്കണം. സസ്യങ്ങൾ ഒരിടത്തുനിന്നും മറ്റൊരിടത്തേയ്ക്ക് സഞ്ചരിക്കാത്തതിനാൽ ഷഢ്പദങ്ങൾ പോലുള്ള വാഹകർ അഥവാ വെക്ടറുകൾ സസ്യവൈറസുകൾക്കാവശ്യമാണ്. സസ്യകോശങ്ങൾക്കുപുറമേ കട്ടിയുള്ള കോശഭിത്തിയുള്ളതിനാൽ സസ്യകോശങ്ങളിൽ പ്രവേശിക്കുന്നതിന് കോശഭിത്തിയിലെ കോശദ്രവ്യചാനലുകളായ പ്ലാസ്മോഡെസ്മേറ്റ ഉപയോഗിക്കുന്നു. പ്ലാസ്മോഡെസ്മേറ്റകളിലൂടെ എം ആർ.എൻ.എ കളെ കോശത്തിനുള്ളിലേയ്ക്ക് പ്രവേശിപ്പിക്കുന്നതിന് ആർ.എൻ.എ വൈറസുകൾക്ക് പ്രത്യേക സംവിധാനമുണ്ട്. \n1879 ൽ അഡോൾഫ് മേയർ എന്ന ശാസ്ത്രജ്ഞനാണ് പുകയിലച്ചെടിയിൽ ഉണ്ടാകുന്ന മൊസൈക് രോഗത്തെക്കുറിച്ച് ആദ്യമായി പഠിച്ചത്. മറ്റ് രോഗകാരികളല്ലാത്ത സസ്യങ്ങളിലേയ്ക്ക് ആദ്യമായി മൊസൈക് വൈറസുകളെ പ്രവേശിപ്പിക്കാന് ഇദ്ദേഹത്തിന് കഴിഞ്ഞു. 1892 ൽ ദിമിത്രി ഇവാനോവ്സ്കി എന്ന ശാസ്ത്രജ്ഞൻ പോഴ്സ്ലൈൻ- ചേംബർലാൻഡ് ഫിൽട്ടർ ഉപയോഗിച്ച് വൈറസുകളെ അരിക്കുന്ന നിരവധി പരീക്ഷണങ്ങൾ ചെയ്തു. 1898 ൽ മാർട്ടിനസ് ബെയ്ജറിങ്ക് എന്ന ശാസ്ത്രകാരൻ ഇത്തരം പരീക്ഷണങ്ങൾ തുടരുകയും മൊസൈക് രോഗത്തിനുനിദാനം ബാക്ടീരിയ പോലുള്ള സൂക്ഷ്മജീവികളല്ല, മറിച്ച് ജീവദ്രവ്യരൂപത്തിൽ പകരുന്ന വസ്തുവാണ് രോഗകാരി എന്നഭിപ്രായപ്പെട്ടു (കണ്ടാജിയം വിവം ഫ്ലൂയിഡം). വൈറസുകൾ എന്ന ആശയം കണ്ടെത്തിയശേഷം രോഗവ്യപനത്തിനനുസരിച്ച് വൈറസുകളെ തരംതിരിക്കുന്നതിനുള്ള ശ്രമങ്ങൾ ആരംഭിച്ചു. 1939 ൽ ഹോംസ് എന്ന ശാസ്ത്രജ്ഞൻ 19 സസ്യവൈറസുകളെ തരംതിരിച്ച് പ്രസിദ്ധീകരിച്ചു. 1999 ൽ 977 സസ്യവൈറസ് സ്പീഷീസുകളെ ഔദ്യോഗികമായി അംഗീകരിച്ചു. വെൻഡെൽ സ്റ്റാൻലി (Wendell Stanley)യാണ് ടൊബാക്കോ മൊസൈക് വൈറസുകളെ (TMV) ആദ്യമായി വേർതിരിച്ചെടുത്തത്. 1935 ൽ ഈ കണ്ടെത്തൽ അവതരിപ്പിച്ചെങ്കിലും വൈറസുകളിലെ ആർ.എൻ.എയാണ് രോഗകാരണമാകുന്നത് എന്ന നിഗമനത്തിലെത്താൻ അദ്ദേഹത്തിന് കഴിഞ്ഞില്ല. രസതന്ത്രത്തിൽ 1946 ൽ ഈ കണ്ടെത്തലിന് നോബൽ സമ്മാനം ലഭിച്ചു. 1950ൽ രണ്ട് ലാബുകളിൽ ടൊബാക്കോ മൊസൈക് വൈറസിന്റെ ആർ.എൻ.എ വർതിരിച്ചെടുത്തതുവഴി ആർ.എൻ.എ കൾ രോഗകാരണമാണെന്ന നിഗമനം ബലപ്പെട്ടു. പുതിയ രോഗകാരണമായ വസ്തുക്കളെ ഉത്പാദിപ്പിക്കുന്നതിന് വൈറസുകളിലെ ആർ.എൻ.എയ്ക്ക് കഴിവുണ്ട്.\nഇലക്ട്രോൺ മൈക്രോസ്കോപ്പിലൂടെ മാത്രം കാണാനാകുന്നവിധത്തിൽ അതിസൂക്ഷ്മമാണ് വൈറസുകൾ. വൈറൽ ജീനോമിനെ പൊതിയുന്ന ഒരു പ്രോട്ടീൻ കവചമാണ് ഇവയിലെ മുഖ്യഘടന. വൈറസ് ഭാഗങ്ങളുടെ കൂട്ടിച്ചേർക്കലുകൾ നിരന്തരം നടക്കുന്ന പ്രക്രിയയാണ്. 50 ശതമാനത്തിലധികം സസ്യവൈറസുകളും ദണ്ഡാകൃതിയിലുള്ള വൈറസുകളാണ്. മിക്കവയിലും ദണ്ഡാകൃതിയിലുള്ള എസ്.എസ്. ആർ.എൻ.എ യാണുള്ളത്. ബഹുരൂപമുള്ള (പ്ലിയോമോർഫിക്)വയും ബാസില്ലസ് രൂപത്തിലുള്ളവയും ബുള്ളറ്റ് രൂപത്തിലുള്ളവയും ഇക്കൂട്ടത്തിലുണ്ട്.  വൈറസ് ഘടനയുടെ നീളം ഏകദേശം 300-500 വരെ നാനോമീറ്റർ വരും. ഒപ്പം അവയുടെ വ്യാസം ഏകദേശം 15-20 നാനോമീറ്ററാണ്. വൃത്താകൃതിയിലുള്ള ഒരു ഡിസ്ക് പ്രതലത്തിൽ പ്രോട്ടീൻ സബ് യൂണിറ്റുകൾ അടുക്കിയിരിക്കുന്നു. വൈറസ് ജീനോമിന്റെ സാന്നിദ്ധ്യത്തിൽ ഡിസ്കുകൾ ഒന്നിനുപുറമേ ഒന്നായി അടുക്കിയിട്ടുണ്ട്. ഇതിനുള്ളിലെ ഒരു ട്യൂബിനുള്ളിലാണ് ന്യൂക്ലിക് അമ്ലം സ്ഥിതിചെയ്യുന്നത്. ഐസോമെട്രിക് ഘടനാരൂപമുള്ള വൈറസ് പാർട്ടിക്കിളുകളുമുണ്ട്. ഇവയ്ക്ക് 25-50 നാനോമീറ്റർ വ്യാസം വരാം. വളരെ ചെറിയ എണ്ണം വൈറസുകൾക്ക് പ്രോട്ടീൻ കവചത്തിനുപുറമേ ലിപ്പിഡിന്റെ ആവരണവും വരാം. സസ്യകോശസ്തരത്തിൽ നിന്നും രൂപപ്പെടുന്നവയാണിവ.\n↑ Oparka KJ and Alison GR, Plasmodesmata. A Not So Open-and-Shut Case. Plant Physiology, Jan. 2001, Vol. 125, pp 123-126\n↑ A textbook of microbiology, Dr. RC Dubey, Dr. DK Maheswari, S. Chand publications, Reprint 016, page 403\n"https://ml.wikipedia.org/w/index.php?title=സസ്യവൈറസ്&oldid=2387053" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:37, 23 ഓഗസ്റ്റ് 2016.


കാള പെറ്റെന്ന് കേട്ട് കയറെടുക്കുന്ന ചാനലുകള് | chintha\nകാള പെറ്റെന്ന് കേട്ട് കയറെടുക്കുന്ന ചാനലുകള്\nഇക്കഴിഞ്ഞ ദിവസം തിരുവനന്തപുരത്ത് നടന്ന രണ്ട് സംഭവങ്ങള് നമ്മുടെ മാദ്ധ്യമങ്ങളില് ശ്രദ്ധേയമായ വിധത്തില് റിപ്പോര്‍ട്ട് ചെയ്യപ്പെട്ടിരുന്നു. സ്ത്രീശാക്തീകരണബോധവത്കരണത്തിന്റെ ഭാഗമായി അഖിലകേരളതലത്തില് കേരളസര്‍ക്കാര് നടത്തിയ ഒരു പരിപാടിയില് മുഖ്യപ്രാസംഗികന്റെ സ്ത്രീവിരുദ്ധവും പുരുഷാധിപത്യപരവുമായ അഭിപ്രായപ്രകടനത്തിനെതിരെ മറ്റെല്ലാവരും സഹിച്ച് കേട്ടിരിക്കെ ഒരു പെണ്‍കുട്ടി പ്രതിഷേധിച്ചതും ഇറങ്ങിപ്പോയതുമാണ് ആദ്യത്തെ വാര്‍ത്ത. നവമാദ്ധ്യമങ്ങളിലും ചാനല്‍ചര്‍ച്ചകളിലും ഈ വിഷയം നിറഞ്ഞുനിന്നു. അസഹനീയമായ പ്രസംഗത്തിനെതിരെ പ്രതികരിച്ച വിദ്യാര്‍ത്ഥിനി താരമായി നിറഞ്ഞുനിന്നു. യാഥാസ്ഥിതികവും പുരുഷാധിപത്യപരവുമായ ആശയങ്ങളുമായി സ്ത്രീശാക്തീകരണത്തിന് പുറപ്പെട്ട പ്രാസംഗികനും തന്റെ ഭാഗം വിശദീകരിക്കാനും ചാനലുകള് അവസരം നല്കി. അതൊക്കെ മുന്‍വിധികളോടെയായിരുന്നുവെന്നെല്ലാം ആക്ഷേപമുള്ളവരുണ്ടാവാം.\nരണ്ടാമത്തെ സംഭവം ഇതിനേക്കാള് നാടകീയവും സാഹസികവും സംഘട്ടനാത്മകവുമായിരുന്നു. മോട്ടോര്‍ബൈക്കോടിച്ച് വരികയായിരുന്ന ഒരു പെണ്‍കുട്ടിയെ ആഭാസമായ കമന്‍റുകളുമായി ശല്യംചെയ്ത യുവാക്കളെ ആ കുട്ടി കായികമായി നേരിട്ടതിനെക്കുറിച്ചുള്ള വാര്‍ത്തയാണത്. കോവളത്ത് നടന്ന ഒരു പരിപാടിയില് പങ്കെടുത്ത് വരികയായിരുന്നു ഈ പെണ്‍കുട്ടി. കരാട്ടേ പരിശീലനം നേടിയ ഈ പെണ്‍കുട്ടിയോടൊപ്പം അച്ഛനും അമ്മയും മറ്റും ഉണ്ടായിരുന്നു. തിരുവനന്തപുരം നഗരത്തിലെത്തിയ ഇവരുടെ വാഹനം ഒരു റെസ്റ്റോറന്റിനടുത്ത് പാര്‍ക്ക് ചെയ്യുന്നതിനിടയില് തര്‍ക്കവുമുണ്ടായി. കമന്റടിയും തര്‍ക്കവും ഒരേ സംഘം തന്നെയാണ് നടത്തിയതെന്ന മട്ടിലായിരുന്നു വാര്‍ത്തകള്. സഹികെട്ട് പെണ്‍കുട്ടി ശല്യക്കാരെ കരാട്ടെരീതിയില് കൈകാര്യം ചെയ്തു. ഗത്യന്തരമില്ലാതെ ശല്യക്കാര് ഓടി രക്ഷപ്പെട്ടു. അവര് വന്ന വാഹനം ഐ.ടി അറ്റ് സ്കൂളിന്റേതായിരുന്നു. അതില് ഇരിക്കുകയായിരുന്ന ഡ്രൈവറെ പോലീസ് പിടികൂടി.\nരാജ്യതലസ്ഥാനത്ത് ദാരുണമായവിധം ഒരു യുവതി ബലാത്സംഗത്തിന് ഇരയാവുകയും രാജ്യവ്യാപകമായി അതിനെതിരെ പ്രതിഷേധം ഉയരുകയും നമ്മുടെ സമൂഹത്തില് സ്ത്രീ എത്രമാത്രം സുരക്ഷിതയാണ് എന്ന വലിയ ചോദ്യം അന്തരീക്ഷത്തില് നിറഞ്ഞുനില്ക്കുന്ന സന്ദര്‍ഭത്തില് വന്ന വാര്‍ത്തകള് എന്ന നിലയില് ഈ രണ്ട് വാര്‍ത്തകളും വലിയ താല്പര്യത്തോടെയാണ് മലയാളിസമൂഹം സ്വീകരിച്ചത്. അപൂര്‍വ്വം യാഥാസ്ഥിതികര് മറുപക്ഷം ന്യായീകരിക്കാന് ഉണ്ടായില്ലെന്നില്ല. കൊച്ചുബാലികമാര്‍പോലും നിഷ്ഠുരമായി ലൈംഗികചൂഷണത്തിന് ഉപയോഗിക്കപ്പെടുന്ന നിരവധി വാര്‍ത്തകളാണ് ഇപ്പോള് നിത്യവും മാദ്ധ്യമങ്ങളില് പ്രസിദ്ധീകരിക്കപ്പെടുന്നത്. വിദ്യാലയങ്ങളിലും ബാലികമാര് സുരക്ഷിതരല്ലെന്ന് വെളിപ്പെടുത്തുന്ന വാര്‍ത്തകളും പുറത്തുവരുന്നു. വീട്ടിനകത്ത് അച്ഛനും സഹോദരനും അമ്മാവനും ചേര്‍ന്ന് ലൈംഗികമായി പീഢിപ്പിച്ച സംഭവം ഒന്നിലേറെ പുറത്തുവന്നു. കേരളീയസമൂഹത്തിന്റെ മാനസികാരോഗ്യത്തെക്കുറിച്ചും മൂല്യബോധത്തെക്കുറിച്ചും വലിയ സന്ദേഹങ്ങള് ഉയന്നുവരുന്ന സമയമാണിത്. കുടുംബം, സൗഹൃദം, സേ്‌നഹം, ലൈംഗികത എന്നിവയെക്കുറിച്ചൊന്നും ആരോഗ്യകരമായ വീക്ഷണമില്ലാത്ത മനോരോഗികളുടെ വന്‍സമൂഹമാണോ മലയാളിസമൂഹം എന്ന ചോദ്യം ന്യായമായും ഉയര്‍ന്നുവരും. ഇത്തരം സന്ദര്‍ഭത്തില് ആത്മബോധത്തോടെ പ്രതികരിക്കുന്ന പെണ്‍കുട്ടികള്‍ക്കേ അന്തസ്സായി ജീവിക്കാനാവൂ, അല്ലാത്ത പക്ഷം കയ്യേറ്റത്തിനോ ലൈംഗികചൂഷണത്തിനോ ഇരയാവേണ്ടിവരും എന്നതാണ് അവസ്ഥ. അങ്ങനെയൊരു സാഹചര്യത്തില് ചെറുത്തുനില്ക്കുന്ന പെണ്‍കുട്ടികള് സമൂഹത്തിന് മാതൃകയാവേണ്ടതാണ്. അവരെ മാതൃകയായി കേരളീയസമൂഹം സ്വീകരിക്കുകയും ചെയ്തു.\nരണ്ടാമത്തെ സംഭവം തുടക്കത്തില്‍ത്തന്നെ വിവാദമായിരുന്നു. പെണ്‍കുട്ടിയെ കമന്റടിക്കുയും പാര്‍ക്കിംഗ്കാര്യത്തില് പ്രശ്‌നമുണ്ടാക്കുകയും ചെയ്തവര് മര്‍ദ്ദനമേറ്റ് ഓടിപ്പോയി എന്നായിരുന്നു വാര്‍ത്ത. പക്ഷെ, അവര് പോലീസില് പരാതിപ്പെട്ടു. തങ്ങള് കയ്യേറ്റം ചെയ്യപ്പെട്ടുവെന്നായിരുന്നു പരാതി. അവരുടെ പരാതി കോടതിയില് എത്തി. കോടതി ഈ മര്‍ദ്ദനസംഭവത്തില് നായികാസ്ഥാനത്തുള്ള പെണ്‍കുട്ടിക്കെതിരെ നടപടി കൈക്കൊള്ളാന് ഉത്തരവിട്ടു. കോടതി ഉത്തരവിനെതിരെയും പോലീസിന്റെ നടപടിക്കുമെതിരെയായിരുന്നു പൊതുസമൂഹത്തിന്റെ പ്രതികരണങ്ങള് ഏറെയും. സ്വന്തം മാന്യതയും അന്തസ്സും സംരക്ഷിക്കാനായി പ്രതികരിക്കേണ്ടിവന്ന ഒരു പെണ്‍കുട്ടിക്കെതിരെയാണോ പോലീസും കോടതിയും എന്ന മട്ടിലായിരുന്നു ചോദ്യങ്ങള്. ഇതിനിടയില് പെണ്‍കുട്ടിക്ക് പിന്തുണയും അഭിവാദനങ്ങളുമായി മലയാളിസമൂഹം അചഞ്ചലരായി നിലക്കൊണ്ടു.\nവിവരാവകാശനിയമപ്രകാരം ഒരു ചാനല് രണ്ടാമത്തെ സംഭവം നടന്നസ്ഥലത്ത് പോലീസ് സ്ഥാപിച്ചിട്ടുള്ള ക്ലോസ് സര്‍ക്യൂട്ട് ക്യാമറയിലെ വീഡിയോദൃശ്യങ്ങള് നേടിയെടുത്തു. ഈ ദൃശ്യങ്ങള് നല്കുന്ന വിവരം നേരത്തെ നാം കേട്ട വാര്‍ത്തയില്‍നിന്നും വ്യത്യസ്തമാണ്. പെണ്‍കുട്ടിയോടൊപ്പമുണ്ടായിരുന്ന ബന്ധുക്കളാണ് അവര്‍ക്ക് പ്രശ്‌നമുണ്ടാക്കിയതായി പറയപ്പെടുന്ന പുരുഷന്മാരെ കൈകാര്യംചെയ്യുന്നത്. ഒരിടത്ത് പെണ്‍കുട്ടി, ഒരാളെ തള്ളി മര്‍ദ്ദിക്കുന്നവര്‍ക്ക് മുന്നില് എത്തിക്കുന്നതായി കാണുന്നുണ്ട്. വാര്‍ത്തയില് പറയുന്നതുപോലെ പെണ്‍കുട്ടി കരാട്ടെമുറകള് ഉപയോഗിച്ച് ശല്യക്കാരെ നേരിട്ടതായല്ല വീഡിയോദൃശ്യങ്ങള്. ചാനല് ഈ ദൃശ്യങ്ങള് പുറത്തുവിട്ടു. അതോടെ വീരനായികയായി കണക്കാക്കപ്പെട്ട ഒരു പെണ്‍കുട്ടി സംശയത്തിന്റെ നിഴലിലുമായി. എന്താണ് ആ പെണ്‍കുട്ടി പറഞ്ഞ കാര്യങ്ങള്? അതില് എത്രയാണ് സത്യം? എത്രയാണ് ഭാവന? എത്രത്തോളമാണ് ഈ വാര്‍ത്ത ആദ്യം പുറത്തുവിട്ട ചാനലിന്റെ കൂട്ടിച്ചേര്‍ക്കലുകള്? എന്താണ് അവരുടെ താല്പര്യങ്ങള്? അവര് ആരെയെങ്കിലും ലക്ഷ്യംവെക്കുകയായിരുന്നോ? അതിനായി റെസ്റ്റോറന്റില് നടന്ന അടിപിടിസംഭവത്തെ ഉപയോഗപ്പെടുത്തുകയായിരുന്നോ? സംശയങ്ങള് നീളുകയാണ്. കോടതിയും പോലീസും പറയുന്നതാണോ സത്യം, അല്ലെങ്കില് ആദ്യവാര്‍ത്തയില് കേട്ടതോ? വിവരാവകാശനിയപ്രകാരം ലഭിച്ചതാണ് എന്ന നിലയില് പുറത്തുവിട്ട ദൃശ്യങ്ങള് യഥാര്‍ത്ഥദൃശ്യങ്ങളല്ല എന്നാണോ? എന്താണ് ഇക്കാര്യത്തിലെ സത്യം?\nകേരളത്തില് ദൂരദര്‍ശന്‍പരിപാടികള് മാത്രം കിട്ടിയിരുന്ന കാലമുണ്ടായിരുന്നു. നമ്മുടെയൊക്കെ ഓര്‍മ്മകളില് ആ കാലം ഇപ്പോഴും ഉണ്ട്. പിന്നെ ഏഷ്യാനെറ്റ് എന്ന ചാനല് വന്നു. ദൂരദര്‍ശനെക്കാളും ആകര്‍ഷകമായ പരിപാടികളും വാര്‍ത്തകളുമായി വന്ന ആ ചാനല് പതുക്കെ പ്രശസ്തമായി. തുടര്‍ന്ന് സണ് നെറ്റ് വര്‍ക്കിന്റെ സൂര്യ ചാനല് വന്നു. പിന്നെ ചാനലുകളുടെ പെരുമഴ ആരംഭിക്കുകയായി. വാര്‍ത്തകളുടെ ഏറ്റവും പുതിയ വിശേഷങ്ങളുമായി കടന്നുവന്ന ഇന്ത്യാവിഷന് എന്ന ചാനലാണ് പുതിയ ഒരു വാര്‍ത്താസംസ്കാരം ഇവിടെ രൂപപ്പെടുത്തിയത്. വാര്‍ത്ത ഏത് വിനോദപരിപാടിയെക്കാളും ഹരംപിടിപ്പിക്കുന്നതാണെന്ന് അവര് തെളിയിച്ചു. കോണ്‍ഗ്രസ്സുമായി പിണങ്ങി കെ. കരുണാകരനും മകന് കെ.മുരളീധരനും വേറെ പാര്‍ട്ടിയുണ്ടാക്കും എന്ന അവസ്ഥ നിനില്ക്കുന്ന കാലത്ത് അവരുടെ കണ്‍വെന്‍ഷനുകള് നടക്കുന്ന സ്ഥലങ്ങളില് ഒ.ബി വാന് വെച്ച് ലൈവായി രാഷ്ട്രീയനാടകം കാണാന് അവര് അവസരമൊരുക്കി. അതോടെ മറ്റ് ചാനലുകളും ഒ.ബി വാന് വാടകയെക്കെടുത്ത് രംഗത്തെത്തി. നാട്ടിലെ ചെറുതും വലുതുമായ കാര്യങ്ങളെല്ലാം ലൈവായി കാണിക്കുകയെന്നതായി ചാനലുകളുടെ ദൗത്യം. വാര്‍ത്തകള് പ്രക്ഷേപണം ചെയ്യാത്ത നേരത്ത് സംഭവിക്കുന്ന കാര്യങ്ങള് ടെലിവിഷന് സ്ക്രീനിനു കീഴെ സേ്ക്രാള് ബാറില് പുതിയ വിവരങ്ങള് കാണിക്കുവാന് എല്ലാ ചാനലുകളും തയ്യാറായി. വാര്‍ത്തകളില്ലാതെ, പുതിയതും ഉദ്വേഗജനകവുമായ കാര്യങ്ങളില്ലാതെ ഒരു ചാനലിനും മലയാളക്കരയില് നിലനില്ക്കുവാനാകില്ല എന്നതാണ് ഇന്നത്തെ അവസ്ഥ. ഇക്കാര്യത്തില് മത്സരത്തിലാണ് എല്ലാ ചാനലുകളും. ബ്രെയിക്കിംഗ് ന്യൂസ് എന്ന് എഴുതിക്കാണിച്ച് വാര്‍ത്തകള് ബ്രെയിക്ക് ചെയ്യുകയാണ് ഓരോ ചാനലും ചെയ്യുന്നത്. അതോടൊപ്പം വാര്‍ത്തയുടെ ഇംപാക്ട് എന്ന ഫോളോ അപ് വാര്‍ത്തകളും. അതിനായി ഒളി ക്യാമറകളും അന്വേഷണാത്മകറിപ്പോര്‍ട്ടിംഗും. ഇതിന്റെയൊക്കെ ഫലമായി പല അഴിമതികളും പുറത്തുകൊണ്ടുവരാന് ചാനലുകള്‍ക്ക് സാധിക്കുന്നുണ്ട്. കൈക്കൂലിക്കാരെ ഒളിക്യാമറയില് പിടികൂടുന്നവരെ നമ്മുക്ക് അനുമോദിക്കാം. പിന്തുണയ്ക്കാം. എന്നാല് വാര്‍ത്തയുടെ സെന്‍സേഷണലിസത്തിലൂടെ പ്രേക്ഷകശ്രദ്ധയാര്‍ഷിക്കുവാന് കെട്ടുകഥകള് മെനയുന്നവരെ നമ്മുക്ക് അംഗീകരിക്കാനാവില്ല.\nഐ. എസ്. ആര്. ഒ ചാരക്കേസ് എന്ന കെട്ടുകഥയ്ക്ക് സാക്ഷികളായവരാണ് കേരളീയര്. ഒടുവില് നാം വാസ്തവമാണെന്ന് കരുതിയതൊക്കെയും ഏതോ രാഷ്ട്രീയോപജാപത്തിന്റെ പേരില് കെട്ടിയുണ്ടാക്കിയ കഥയാണെന്ന് നാം മനസ്സിലാക്കി. എന്നാല് അതിന്റെ ഇരകളായിത്തീര്‍ന്നവരെ നമ്മുക്ക് മറക്കാനാവുമോ? എണ്ണം പറഞ്ഞ ശാസ്ത്രജ്ഞരില് ഒരാളായിരുന്നു അതില് ഇരയാക്കപ്പെട്ട നമ്പി നാരായണന് എന്ന് നമ്മുക്ക് ഇന്നറിയാം. എന്നാല് അന്ന് ഈ കെട്ടുകഥകള് മെനയാന് മിനക്കെട്ടവര് ഇന്നും പത്രപ്രവര്‍ത്തകരായി വിരാജിക്കുന്നു. തങ്ങള് റിപ്പോര്‍ട്ട് ചെയ്യുന്നത് സത്യമോ അസത്യമോ എന്ന് അറിയാതെ കഥയറിയാതെ ആട്ടം കണ്ടവര്, നമ്മെ ആ ആട്ടം കാണിച്ചവരാണ് നമ്മുടെ പത്രപ്രവര്‍ത്തകര്. യാതൊരു കുറ്റബോധവുമില്ലാതെ അവര് നമ്മുക്കിടയില്‍ത്തന്നെയുണ്ട്. അവരുടെ പിന്‍മുറക്കാരാണ് ഇന്നത്തെ ചാനല് ലേഖകര്. തങ്ങള് റിപ്പോര്‍ട്ട് ചെയ്യുന്നതിലെ സത്യമെന്തെന്ന് ആലോചിക്കാനുള്ള സമയമില്ലാതെ എതിരാളി ചാനലിന്റെ മുന്നിലത്താനുള്ള പെടാപ്പാടിലാണ് ഈ റിപ്പോര്‍ട്ടര്‍മാര്. സത്യമെന്തെന്ന് മന്നസ്സിലാകുമ്പോഴേക്കും യാതൊരു കുറ്റബോധവുമില്ലാതെ മറ്റേതെങ്കിലും ഇരയുടെ മേല് അവര് ചാടിവീണിരിക്കും. തങ്ങളുടെ കോര്‍പ്പറേറ്റ് മത്സരത്തിന് എരിവും പുളിയും പകര്‍ന്ന് ഇരകളില് നിന്ന് ഇരകളിലേക്ക് പറക്കുന്ന പുതിയ പത്രപ്രവര്‍ത്തനത്തിന്റെ കാലത്തിലേക്കാണോ നാം കടന്നിരിക്കുന്നത്? ഈ കളിയില് പരിഗണിക്കപ്പെടാതെ പോവുന്ന വ്യക്തിയുടെ സ്വകാര്യതയ്ക്കുള്ള അവകാശവും പൗരാവകാശവും, ഇത്തരം കാര്യങ്ങളില് എത്രത്തോളം ഉദാസീനരാണ് മലയാളിസമൂഹം എന്നതാണ് സൂചിപ്പിക്കുന്നത്. കൊടിയ അഴിമതിക്കാരന് ഏതുവിധേനയും രക്ഷപ്പെടും. എന്നാല് ചെറുത്തുനില്ക്കാന് ഉപാധികളില്ലാത്തവര് മാദ്ധ്യമകോര്‍പ്പറേറ്റ് മത്സരത്തില് ഇരയാവുമ്പോള് മലയാളി സമൂഹം ഇനിയും നിരവധി നമ്പി നാരായണന്‍മാരെ കാണേണ്ടിവരും. നമ്മുടെ മാദ്ധ്യമസംസ്കാരം കാള പെറ്റെന്ന് കേള്‍ക്കുമ്പോള് കയറുമെടുത്ത് ഓടുന്നിടത്തേക്ക് ചെന്നെത്തിയിരിക്കുന്നു.\nNext story: കലോത്സവമാന്വല് പരിഷ്കരിക്കുമ്പോള്\nSubmitted by ചന്ദ്രശേഖരൻ.പി. (not verified) on Wed, 2013-03-13 23:48.\nതർജനിയുടെ ഈ മുഖമൊഴിക്കനുബന്ധമായി സ്വല്പം:-\nആറ്റുകാൽ പൊങ്കാലയെക്കുറിച്ച് പൊങ്കാലദിനം തന്നെ പോസ്റ്റ് ചെയ്ത ഒരു ബ്ലോഗ് പോസ്റ്റ് ആണ് പകർത്തുന്നത്.\nആറ്റുകാൽ പൊങ്കാല - കുറച്ച് കണക്കുകൾ\nഇക്കൊല്ലത്തെ ആറ്റുകാൽ പൊങ്കാല കഴിഞ്ഞു.\nപതിവില്ലാതെ രാവിലെ തിരുവനന്തപുരം നഗരത്തിലെ ചില സ്ഥലങ്ങളിൽ യാത്രചെയ്യുകയുണ്ടായി. പൊങ്കാലക്കാഴ്ച്ചകൾ കാണാനാണ് ഇറങ്ങിയത്.\nഅങ്ങിനെ യാത്ര ചെയ്തുകൊണ്ടിരുന്നപ്പോൾ പൊങ്കാല നടത്തിപ്പുകാരുടേയും മാദ്ധ്യമങ്ങളുടേയും അവകാശവാദങ്ങളിലൊന്ന് രസകരമായിത്തോന്നി.\nഇന്നലെ ഒരു ചാനലുമായി പൊങ്കാലക്കമ്മറ്റിവക്താവിന്റെ അഭിമുഖം കണ്ടിരുന്നു. അദ്ദേഹം നഗരത്തിലെ പൈപ്പു പൊട്ടിയതിന്റെ പ്രശ്നങ്ങൾ സർക്കാറിന്റേയും കോർപ്പറേഷന്റേയും ബാദ്ധ്യതയാണെന്നു പറഞ്ഞശേഷം മറ്റൊരു കാര്യം പറഞ്ഞു. “….കഴിഞ്ഞ തവണ പൊങ്കാലക്ക് 20 ലക്ഷം പേർ വന്നിരുന്നു. ഇത്തവണ അത് മുപ്പത്തഞ്ചു ലക്ഷമാകും….”\nഅദ്ദേഹം എന്തു സ്റ്റാറ്റിസ്റ്റിക്സിന്റെ അടിസ്ഥാനത്തിലാണ് അങ്ങിനെ പറഞ്ഞതെന്ന് ആരെങ്കിലും സംശയിക്കുന്നുണ്ടാകുമോ? ഇല്ല എന്നതാണ് കാര്യം. അതിനു കാരണങ്ങൾ പലതാണ്. അതിരിക്കട്ടെ.\nഇന്ന് ഉച്ചതിരിഞ്ഞപ്പോൾ മറ്റൊരു ചാനലിൽ ആറ്റുകാൽ പൊങ്കാലയെപ്പറ്റി വാർത്ത: ”…..ഇത്തവണ ആറ്റുകാൽ പൊങ്കാലയിൽ മുപ്പത്തഞ്ചുലക്ഷം പേർ പങ്കെടുത്തു….”\nഇവിടെ ചെറിയൊരു കണക്കുകൂട്ടൽ നടത്തുന്നു.\nനഗരത്തിൽ പോയിരുന്നപ്പോൾ കണ്ടതനുസരിച്ച് ഭക്തകൾ പൊങ്കാലയിടാനിരിക്കുന്നത് ഏറ്റവും കൂടിയത് രണ്ടു മീറ്ററിൽ മൂന്നുപേർ എന്ന കണക്കിനാണ്. ശരാശരി ഒരാൾക്ക് രണ്ടടി ദൂരം എന്ന വളരെ കുറഞ്ഞ അളവാണ് ഇവിടെ സ്വീകരിക്കുന്നത്. അതായത് ആറടി ദൂരത്തിൽ - രണ്ടു മീറ്ററിൽ - മൂന്നു പേർ. അപ്പോൾ ഒരു കിലോമീറ്ററിൽ 500 ഗുണം3= 1500 പേർ. എല്ലാ റോഡുകളിലും രണ്ടു വരി ഉണ്ടാകും എന്ന കണക്കിന് അത് 3000 എന്നാകുന്നു.\nആറ്റുകാൽ മുതൽ കേശവദാസപുരം വരെ (എം.സി.റോഡിൽ) അല്ലെങ്കിൽ വെൺപാലവട്ടം വരെ (എൻ.എച്. ബൈപ്പാസിൽ) എട്ടുകിലോമീറ്റർ. ഈ റോഡുകളിലൊന്നിൽ അപ്പോൾ 8 ഗുണം 3000 = 24000 പേർക്ക് പൊങ്കാലയിടാം.\nഅത്തരം എട്ടു റോഡുകൾ ആറ്റുകാൽ ക്ഷേത്രത്തിന്റെ അഞ്ഞൂറുമീറ്റർ അർദ്ധവ്യാസത്തിൽ നിന്ന് എട്ടുദിക്കുകളിലേക്കും പോകുന്നു എന്നു വക്കുക. അപ്പോൾ അതിനുൾക്കൊള്ളാനാകുന്നത് 24000 ഗുണം 8 = 192000. ഇത്2ലക്ഷം എന്നു നമുക്കു വക്കുക.\nആറ്റുകാൽ അമ്പലത്തിലും പരിസരത്തുമായി – അമ്പലത്തിന്റെ അരക്കിലോമീറ്റർ പരിധിയിൽ - അതിന്റെ ഇരട്ടി ആളുകൾ തന്നെ പൊങ്കാലയിടുന്നു എന്നു വക്കുക. പ്രായോഗികമായി അത് സാദ്ധ്യമല്ല. കാരണം ആ പരിസരത്തിന് അത്രക്കാളുകളെ ഉൾക്കൊള്ളാനുള്ള ശേഷിയില്ല. എങ്കിലും വീണ്ടും ഒരു മടങ്ങു കൂടി നാം അനുവദിച്ചുകൊടുക്കുക. അപ്പോൾ അത്2+2+2=6ലക്ഷം എന്നു വരുന്നു.\nഅപ്പോളും ആകെ പൊങ്കാലയിടുന്നവരുടെ എണ്ണം 8 ലക്ഷമേ വരൂ. നമുക്കത് പത്തുലക്ഷം എന്നു വക്കാം. മുപ്പത്തഞ്ചു ലക്ഷത്തിലേക്ക് ഇനിയും 25 ലക്ഷം കൂടി വേണം!!\n2011 ലെ സെൻസസ് അനുസരിച്ച് തിരുവനന്തപുരം കോർപ്പറേഷനിലെ ആകെ ജനസംഖ്യ 1684000 ആണ്. തിരുവനന്തപുരത്തെ മുഴുവൻ സ്ത്രീകളും ഈ പൊങ്കാലയിൽ പങ്കെടുത്താലും അത് എട്ടര ലക്ഷമേ വരൂ. പാതയോരങ്ങളിലെ2ലക്ഷം പൊങ്കാലക്കാരേയും അവർക്ക് സഹായാത്രികരായി വരാവുന്ന (2:1 എന്ന അനുപാതത്തിൽ) മറ്റൊരു ലക്ഷം പുരുഷന്മാരേക്കൂടി കൂട്ടിയാലും മൊത്തം പൊങ്കാലയിലെ പങ്കെടുക്കുന്നവർ പതിനൊന്നരലക്ഷമേ ആകുന്നുള്ളൂ. ഈ പതിനൊന്ന് ലക്ഷം മനുഷ്യരും പൊങ്കാലദിനത്തിൽ വൈകുന്നേരം വരെ നഗരവീഥികളിൽ നഗരത്തിലുണ്ടാകും എന്നതുതന്നെ വിശ്വസിക്കാനാകുമോ. കണ്ടിട്ട് അങ്ങിനെ തോന്നിയില്ല.\n35 ലക്ഷം എന്നത് കേരളത്തിലെ മൂന്നരക്കോടിയുള്ള ജനസംഖ്യയിലെ സ്ത്രീകളിൽ അഞ്ചിലൊന്നാണെന്നുകൂടി നാം ഓർക്കണം. തിരുവനന്തപുരത്തെ എട്ടരലക്ഷം സ്ത്രീകളെ മാറ്റിനിർത്തിയാൽ വരുന്ന ഇരുപത്താറരലക്ഷം സ്ത്രീകളിൽ പകുതിക്കെങ്കിലും കെ.എസ്.ആർ.ടി.സി.യും റെയിൽവേയും ചേർന്നാൽ തിരുവനന്തപുരത്തേക്ക് യാത്രാസൗകര്യം ഏർപ്പെടുത്താനാകുമോ?!\nഈ കണക്കുകൾ ഉണ്ടാക്കുന്നത് ആരാണ്. അതൊക്കെ മാദ്ധ്യമങ്ങൾ വിളിച്ചുപറയുന്നതെന്തിനാണ്.\nവാൽക്കഷണം:- പൊങ്കാലയിൽ പങ്കെടുത്തവരുടേയോ അതിന്റെ നടത്തിപ്പുകാരുടേയോ അതിനു സഹായങ്ങൾ നൽകിയവരുടേയോ ആരുടേയും ദൈവവിശ്വാസത്തെ ലേഖകൻ ചോദ്യം ചെയ്യുന്നില്ല.\nPosted by ചന്ദ്രശേഖരന്. പി at 6:44 AM\nഎളുപ്പത്തിനുവേണ്ടി മാത്രമാണ് ബ്ലോഗ് പകർത്താമെന്നു വച്ചത്.\nനമ്മുടെ നവമാദ്ധ്യമങ്ങൾ എവിടേയോ സ്വയംനിയന്ത്രണം ഏർപ്പെടുത്തേണ്ടതുണ്ട്.


ആങ്ങളമാരുടെ മസില് പവറില് - സ്വാതന്ത്ര്യം, ജനാധിപത്യം, സോഷ്യലിസം?\n12 Feb 2017 1:52 PM GMT\n“പുറത്തുനിന്നുള്ളവന്മാർ അകത്ത് കയറി കളിച്ചാൽ ചിലപ്പോ ആൺപിള്ളേര് തല്ലിയെന്നിരിക്കും”.\nകഴിഞ്ഞ രണ്ടു ദിവസം കൊണ്ട് ഏറ്റവുമധികം കേട്ട ഒരു മേനിപറച്ചിൽ ആണിത്. ആണുങ്ങളുടെ അക്രമങ്ങൾ ന്യായീകരിക്കപ്പെടുന്ന പല വഴികളിൽ ഒന്ന്. ഞാൻ ചിന്തിച്ചത് ഇതിന്റെ മറുവശമാണ്.\nപുറത്തു നിന്നുള്ള അവളുമാർ അകത്ത് കയറി കളിച്ചാൽ ചിലപ്പോ പെൺപിള്ളേര് തല്ലിയെന്നിരിക്കും.\nഇങ്ങനൊരു വെല്ലുവിളി കേൾക്കാത്തത് എന്തുകൊണ്ടാവും? ഒരു വിമൻസ് കോളേജിന്റെ കാര്യമല്ല, ആണും പെണ്ണും ഒരുമിച്ചു പഠിക്കുന്ന ഒരു കോളേജിൽ പുറത്തു നിന്നുള്ള ഒരു പെണ്ണ് കയറിയാൽ, അവൾ അവിടെയുള്ള ആണുങ്ങളുമായി ഇടപഴകിയാൽ അവളെ കൂട്ടംകൂടി തല്ലണം എന്ന് പെണ്ണുങ്ങൾക്ക് തോന്നാത്തത് എന്തുകൊണ്ടാണ്?\nപെണ്ണിന് ആണിനോടുള്ള ഉടമസ്ഥാവകാശം എത്രത്തോളം ഉണ്ടെന്നു നോക്കിയാൽ മനസ്സിലാകും സദാചാരത്തിന്റെ പേരിലുള്ള അക്രമങ്ങൾ സ്ഥിരമായി ആണുങ്ങൾ തന്നെ നടത്തുന്നത് എന്തുകൊണ്ടാണെന്ന്. അവൻ്റെ സഹപാഠി അവൻ്റെ സംരക്ഷണത്തിൽ ഉള്ളതാണ് എന്നാണു ഭാവം, ആങ്ങളയേ... ആങ്ങള! മൃഗങ്ങളുടെ ഇടയിലുള്ളത് പോലെ ഒരു territory നിശ്ചയിച്ച് വയ്ക്കുന്നതാണ് ഈ “ഞങ്ങടെ കോളേജിന്റെ” അന്തഃസത്ത. ആണധികാരത്തിന്റെ പലപ്രകടനങ്ങളിൽ ഒന്നാണ് സദാചാര പ്രവർത്തനങ്ങൾ. പൊതുബോധത്തിൽ ഇത് ആഴത്തിൽ പതിഞ്ഞിരുന്നു, സത്യമാണ്. പക്ഷേ ആഴത്തിൽ പതിഞ്ഞുപോയ പ്രതിലോമകരമായ രീതികളെ ഉടച്ച് കളഞ്ഞ് പുതിയ രീതികളെ വാർക്കാൻ ഇടതുപക്ഷം എന്ന ആശയത്തിന് കഴിയേണ്ടതല്ലേ?\nയൂണിവേഴ്സിറ്റി കോളേജിൽ നടന്നത് സദാചാര പോലീസിംഗ് അല്ലായെന്നാണ് പക്ഷേ മനസ്സിലാകുന്നത്. എസ്എഫ്ഐ എന്ന സംഘടനയുടെ അകത്ത് നടന്ന വിവേചനങ്ങളെ ചോദ്യം ചെയ്ത പെൺകുട്ടികളുടെ 'സ്വഭാവശുദ്ധി' ഓർമ്മിപ്പിച്ചു കൊണ്ടാണ് ജിജീഷ് എന്ന ചെറുപ്പക്കാരനെ അവർ കൈകാര്യം ചെയ്തത്. ഇത്തരത്തിൽ സ്വഭാവഹത്യ നടത്താനുള്ള ശ്രമങ്ങളെ ചോദ്യം ചെയ്തിരുന്നു ആ പെൺകുട്ടികൾ എന്നവർ ആവർത്തിച്ച് വാദിക്കുന്നുണ്ട്. ഇതൊരു ഒറ്റപ്പെട്ട സംഭവവും സംഘടനയിൽ ഇടതുപക്ഷ ബോധം ഇല്ലാത്ത ചിലർ നടത്തിയ അതിക്രമവുമാണെന്ന് പറഞ്ഞു തീർക്കാനാണ് പുതിയ ശ്രമങ്ങൾ. നേതാക്കന്മാരുടെ വാക്കുകളിലും ഈ സംഭവത്തിനെ കുറിച്ച് പരിശോധിക്കും എന്ന് മാത്രമേ ഉള്ളൂ, അഷ്മിതയും സൂര്യഗായത്രിയും ഉന്നയിച്ച, സംഘടനയുടെ സ്ഥിരം രീതിയായ സ്വഭാവഹത്യയും കൈയേറ്റവും എന്ന ആരോപണം പാടേ തിരസ്ക്കരിക്കപ്പെട്ടിരിക്കുകയാണ്.\nഇടതുപക്ഷ സംഘടനയാണ് എസ്എഫ്ഐ, അവരുടെ അടിസ്ഥാന ആദർശത്തിൽ നിന്ന് വ്യതിചലിച്ചാണ് പലകാലങ്ങളായി കോളേജുകളുടെ അകത്ത് അവർ പെരുമാറുന്നതെന്ന് ഒരുപാട് കുട്ടികൾ പറയുന്നുണ്ട്, പഠിച്ചിറങ്ങിയവരും പറയുന്നുണ്ട്. സംഘടനയെ തകർക്കാനുള്ള വിദേശ ശക്തികളുടെ ആരോപണങ്ങളായി ഇവയെ ഇനിയും തള്ളിക്കളയാൻ സാധിക്കുകയില്ല. ആത്മപരിശോധനയുടെ സമയമാണ്. ആരോടും പറയാണെമെന്നില്ല, പത്രസമ്മേളനം നടത്തി പ്രഖ്യാപനങ്ങളും വേണമെന്നില്ല, പ്രവർത്തിയിൽ തെളിയിച്ചാൽ മതിയാകും. ഈ ആരോപണങ്ങൾ തെറ്റാണെന്നോ, തെറ്റുണ്ടായെങ്കിൽ അത് തിരുത്തിയെന്നോ പ്രവർത്തിയിൽ തെളിയിച്ചാൽ മതിയാകും. ഇടതുപക്ഷ ബോധം നിങ്ങളുടെ പ്രവർത്തികളിൽ എവിടെ എന്നാണു ചോദ്യം, അല്ലാതെ നിങ്ങൾ മറ്റെന്തെങ്കിലും ആകാനല്ല പറയുന്നത്. നിങ്ങൾ തന്നെ വാക്കുകളിൽ ഉയർത്തുന്ന, മുദ്രാവാക്യത്തിൽ ഉയർത്തുന്ന ഇടതുപക്ഷ രാഷ്ട്രീയം പ്രവർത്തികളിൽ എന്തുകൊണ്ടില്ല എന്നാണു ചോദ്യം. രാഷ്ട്രീയമായ ഇടപെടലുകൾ ഏറ്റവും ഫലപ്രദമായി നടത്തുമ്പോൾ തന്നെയും ചെങ്കോട്ടകളുടെ ഉള്ളിൽ തന്നെയുള്ള നിങ്ങളുടെ കൂട്ടാളികൾ ആണ് ചോദ്യങ്ങൾ ഉയർത്തുന്നത്. സംഘടനയുടെ മീറ്റിങ്ങിൽ ഇതുന്നയിച്ചാൽ പോരേ എന്ന് തിരിച്ചു ചോദിക്കരുത്, അതിനു ശ്രമിച്ച് പരാജയപ്പെട്ട്, ആക്ഷേപിക്കപ്പെട്ട് കൈകാര്യം ചെയ്യപ്പെട്ട രണ്ടു പെൺകുട്ടികളാണ് ഇവിടെ നിങ്ങളോടു ചോദിക്കുന്നത്.\nഈ ഒരു സംഭവത്തെ കുറിച്ച് മാത്രം അന്വേഷണം പോരാ, നിങ്ങളുടെ സംഘടനയുടെ ആണധികാര മനോഭാവങ്ങളെ കുറിച്ച് അന്വേഷിക്കണം, ഇത്രകാലമായിട്ടും ആണും പെണ്ണും പഠിക്കുന്ന കോളേജുകളിൽ പെൺകുട്ടികളെ പ്രസിഡന്റ സ്ഥാനത്തേയ്ക്ക് മത്സരിപ്പിച്ച് ജയിപ്പിക്കുന്നത് ഒരു സാധാരണ സംഭവമായി തീർക്കാൻ പോലും ഇടതുപക്ഷ സംഘടനകൾക്ക് കഴിയാതെ പോകുന്നതെന്തുകൊണ്ടാണ്. മുഖ്യധാരാരാഷ്ട്രീയത്തിൽ സ്ത്രീസംവരണം ചോദിച്ചു വാങ്ങിയ പ്രസ്ഥാനത്തിന്റെ ഭാഗമാണ് നിങ്ങളെന്നിരിക്കേ, പേരിനുമാത്രം രണ്ടുമൂന്ന് സ്ഥാനങ്ങളിൽ പെൺകുട്ടികളെ നിർത്തി ആണുങ്ങളുടെ നിഴലുകളാക്കി വയ്ക്കുന്നതെന്തുകൊണ്ടാണ്? ലിംഗസമത്വവും തുല്യതയും ഭരണത്തിലും വരണമെന്ന് വിദ്യാർത്ഥി പ്രസ്ഥാനത്തിന് താത്പര്യമില്ലേ? പൊതുബോധത്തിൽ നിന്ന് വരുന്ന വിദ്യാർത്ഥികളെ പുരോഗമന രാഷ്ട്രീയം പഠിപ്പിക്കുന്ന ഉത്തരവാദിത്തം ഈ വിദ്യാർത്ഥി പ്രസ്ഥാനത്തിനില്ലേ? ഇത്ര കൊല്ലമായിട്ടും അത് ഫലപ്രദമായി സ്വന്തം ചെങ്കോട്ടകളിലെ ആണുങ്ങളിൽ പോലും എത്തിക്കാൻ കഴിയുന്ന വിധം ഒരു ആക്ഷൻ പ്ലാൻ ഉണ്ടാക്കാൻ ഈ പ്രസ്ഥാനത്തിന് കഴിഞ്ഞിട്ടില്ലേ? ചെങ്കോട്ടകളിലെ സംഘടനയെ ഒരു പെണ്ണ് നയിച്ചാൽ അംഗങ്ങളായ ആണുങ്ങളുടെ ആത്മാഭിമാനം നഷ്ടപ്പെട്ടു പോകുമെന്ന് ഭയമുണ്ടോ, അതോ വിപ്ലവം ആണിന്റെ മസിൽ പവറിൽ മാത്രം വരേണ്ട ഒന്നാണോ? മൂന്നു നേതാക്കന്മാർ ഇതിനെതിരെ പ്രതികരിച്ചു, എന്തുകൊണ്ട് ഈ മൂന്നു നേതൃസ്ഥാനങ്ങളിലും പുരുഷന്മാർ മാത്രമായി? സ്ത്രീ പ്രജകൾക്ക് എണ്ണത്തിൽ കുറവൊന്നും ഇല്ലല്ലോ കേരളത്തിൽ. ലിംഗസമത്വത്തിനു വേണ്ടിയും പൊതുബോധത്തിനെതിരേയും സംഘടനയുടെ അകത്ത് തന്നെ ബോധപൂർവ്വം പ്രവർത്തനങ്ങൾ കൊണ്ട് വരേണ്ട സമയം കൂടിയാണത്.\nഒരുകാര്യം വളരെ പ്രത്യേകമായി ശ്രദ്ധിക്കേണ്ടത്, ഇപ്പോഴും എതിർ ശബ്ദങ്ങളെ കഞ്ചാവ് വേട്ട നടത്തി ഒതുക്കൂ, അനാശാസ്യത്തിനു പോലീസിൽ പിടിപ്പിക്കൂ എന്ന അഴുകി പുഴുത്ത ഉപദേശങ്ങൾ കടൽക്കിഴവന്മാരുടെ ശബ്ദത്തിൽ വരുന്നതിനെ വിദ്യാർത്ഥി പ്രസ്ഥാനം നഖശിഖാന്തം എതിർക്കുക എന്നതാണ്. യാതൊരു രീതിയിലും പുരോഗമനം വരാനുള്ള വഴിയല്ല അത്. പഴുകിത്തേഞ്ഞ സമൂഹത്തിന്റെ സദാചാരം വഹിക്കുന്നവരുടെ ഉപദേശങ്ങൾ നിങ്ങൾ അവഗണിച്ചില്ലെങ്കിൽ നിങ്ങളുടെ സംഘടന തന്നെയാകും കൂക്കുവിളികളിൽ മുങ്ങിപ്പോകുന്നത്.\nഇതൊക്കെ പറയാൻ വിദ്യാർത്ഥി പോലുമല്ലാത്ത പൊതുജന കോമരങ്ങൾക്ക് എന്തവകാശം എന്ന് ചോദിക്കാൻ മുട്ടി നിൽക്കുന്നവർ ഉണ്ടാകും - ഇടതുപക്ഷ ആശയം ആരുടേയും കുത്തകയല്ല, സ്വാതന്ത്ര്യം, ജനാധിപത്യം, സോഷ്യലിസം എന്ന ബോർഡ് വച്ച് ബ്രാഹ്മണിസം പ്രവർത്തിച്ചാൽ ചോദ്യങ്ങളുടെ പ്രവാഹമായിരിക്കും. നിങ്ങളുയർത്തുന്ന മുദ്രാവാക്യങ്ങളുടെ മൂല്യം കാത്തുസൂക്ഷിക്കാൻ നിങ്ങൾക്ക് ഉത്തരവാദിത്തമുണ്ട്; അതൊന്നോർമ്മിപ്പിച്ചതാണ്.


ഫുട്‌ബോള് നമുക്ക് തരുന്ന പാഠം\nകേരളത്തില് തെക്കുവടക്കു യാത്രചെയ്യുമ്പോള് തെരഞ്ഞെടുപ്പു കാലത്തെക്കാള് അധികമായി ഫ്‌ളെക്‌സ് ബോര്‍ഡുകളും കൊടിതോരണങ്ങളും ഈ ദിവസങ്ങളില് കാണാന് കഴിയുന്നു. മെസ്സി, റൊണാള്‍ഡോ, നെയ്മര് തുടങ്ങിയവരുടെ കൂറ്റന് കട്ടൗട്ടുകള് എവിടെയും കാണാം. ഇഷ്ട ടീമംഗങ്ങളുടെ ചിത്രങ്ങള് ഫ്‌ളെക്‌സില് നിറഞ്ഞു നില്‍ക്കുന്നതു കണ്ട് ആരാധകര് സംതൃപ്തിയടയുന്നു. ലാറ്റിനമേരിക്കന് രാജ്യങ്ങളായ ബ്രസീലിനും, അര്‍ജന്റീനയ്ക്കുമാണ് ഏറെ ആരാധകരുള്ളത്. ജര്‍മനി, സ്‌പെയിന് എന്നിവയ്ക്കാണ് പിന്നെയുള്ളത്. ഫ്രാന്‍സിനെയും ഇംഗ്ലണ്ടിനെയും പോര്‍ച്ചുഗലിനെയുമൊക്കെ പിന്തുണയ്ക്കുന്നവരും ഇവിടെയുണ്ട്.\nജാതി, മത, വര്‍ഗഭേദമില്ലാതെ എല്ലാവരെയും ഒരുമിപ്പിക്കുന്നു എന്നതാണ് ലോക ഫുട്‌ബോള് നമുക്ക് നല്‍കുന്ന പാഠം. കാല്‍പന്തുകളിയുടെ മനോഹാരിതയില് നിര്‍നിമേഷരായി ഉദ്വേഗത്തോടെ ടിവിക്കു മുമ്പില് കണ്ണും നട്ട് ഇരിക്കുമ്പോള് ഇഷ്ട ടീം എതിര്‍ഗോള് വലയത്തിലേക്ക് പന്തടിച്ചു കയറ്റുന്നതു കാണുമ്പോഴത്തെ നിര്‍വൃതി പറഞ്ഞറിയിക്കാന് വയ്യ. ഇന്ത്യയെപ്പോലൊരു ബഹുസ്വരതയുടെ നാട്ടില് കായികരംഗം ശക്തമായാല് സമൂഹത്തില് അതിന് ഏറെ ഫലം പുറപ്പെടുവിക്കാന് കഴിയും. ആരോഗ്യമുള്ള ഒരു തലമുറയെ വാര്‍ത്തെടുക്കാന് ഏറ്റവും പറ്റിയ മേഖല കായികരംഗമാണ്. പലസ്‌കൂളുകളിലും കായികരംഗത്തിന്റെ അവസ്ഥ പരിതാപകരമായ അവസ്ഥയിലാണ്. കായികരംഗത്തെ ശക്തിപ്പെടുത്തുകയും അതിലെ ധാര്‍മികത നിലനിറുത്തുകയും ചെയ്താല് വിശ്വാസജീവിതത്തിനുതന്നെ അതൊരു പരിശീലനമായി മാറും. കൂട്ടായ്മ നല്‍കുന്ന സന്തോഷവും ദുശ്ശീലങ്ങളില് നിന്നുള്ള വിടുതലും ആരോഗ്യമുള്ള ശരീരവും ഈ രംഗം നല്‍കുന്ന പൊതുവായ ഗുണങ്ങളാണ്.എന്നാല് ടീമിനോടും കളിക്കോരോടുമുള്ള ആരാധന അതിരുകടന്നാല് തെറ്റായ നടപടികള്‍ക്കും തിന്മകള്‍ക്കും വലിയ ദുരന്തത്തിനുമൊക്കെ കാരണമാകാനും സ്‌പോര്‍ട്‌സിനും കഴിയുമെന്നത് നിസ്തര്‍ക്കമാണ്. അര്‍ജന്റീന കളിയില് ഒരു പ്രാവശ്യം തോറ്റതു സഹിക്കവയ്യാതെ യുവാവ് ആത്മഹത്യ നടത്തിയത് കേരളത്തിലാണ്. കളിക്കാരുടെ ഹെയര്‍സ്റ്റൈലാണ് യുവാക്കളും, കുട്ടികളും ഏറ്റവും കൂടുതല് ഇപ്പോള് അനുകരിക്കുന്നത്. ലോക ഫുട്‌ബോളിലെ ഇതിഹാസമായ മറഡോണയുടെ പേരില് അര്‍ജന്റീനയില് ഒരു ദേവാലയമുണ്ടെന്ന് അറിയാവുന്നവര് ചുരുക്കമാണ്. മാറഡോണയുടെ നാമത്തില് അവിടെ വിവാഹം പോലും നടക്കുന്നു. മനുഷ്യനെ ദൈവമാക്കുന്ന ആരാധനയിലേക്ക് അധഃപതിക്കാനും ഈ രംഗം സാക്ഷ്യം വഹിക്കുന്നു.\nഈ സാഹചര്യത്തിലാണ് വത്തിക്കാന് കളിയുടെ ദൈവശാസ്ത്രത്തെപ്പറ്റി ഒരു പ്രമാണരേഖ ജൂണ് ഒന്നിനു പുറപ്പെടുവിച്ചത് നാം മനസ്സിലാക്കേണ്ടത്. അല്മായര്‍ക്കും കുടുംബങ്ങള്‍ക്കുമായുള്ള വത്തിക്കാന് കാര്യാലയമാണ് കളിക്കാര്‍ക്കും കായികപ്രേമികള്‍ക്കുമായി ഈ പ്രമാണ രേഖ പുറപ്പെടുവിച്ചിരിക്കുന്നത്. ഇത്തരമൊരു സംരംഭം സഭയുടെ ചരിത്രത്തില് ആദ്യമായിട്ടാണ്. ഇത് തയ്യാറാക്കാനുള്ള ടീമില് അഞ്ചംഗങ്ങളാണുണ്ടായിരുന്നത്. വത്തിക്കാന്റെ ഈ ടീമില് ജീസസ് യൂത്ത് ഫോര്‍മേഷന് ടീം തലവനായ ശ്രീ. മനോജ് സണ്ണി ഉള്‍പ്പെട്ടുവെന്നത് അത്യന്തം അഭിമാനകരമായ സംഗതിയാണ്. സഭ ജീസസ് യൂത്തിനെ എത്രമാത്രം നെഞ്ചോടു ചേര്‍ക്കുന്നുവെന്നതിന്റെ പരമമായ ദൃഷ്ടാന്തമാണത്.കളികള്‍ക്ക് വ്യക്തികളിലുള്ള സ്വാധീനത്തെക്കുറിച്ചും സ്‌പോര്‍ട്‌സും സഭയും തമ്മിലുള്ള ബന്ധത്തെക്കുറിച്ചും കായികരംഗം ഇക്കാലത്തു നേരിടുന്ന പ്രതിസന്ധികളെപ്പറ്റിയും അതിനോടുള്ള സഭയുടെ അജപാലന നിലപാടുകളെക്കുറിച്ചും ഈ പ്രബോധനരേഖ\nപ്രതിപാദിക്കുന്നു. തികച്ചും മാന്യമായ രീതിയില് കളികള് നമ്മുടെ ജീവിതത്തിലേക്കു കടന്നു വരുമ്പോള് ആരോഗ്യകരമായ ഒരു സാമൂഹികാന്തരീക്ഷം സൃഷ്ടിക്കാന് അതിനു കഴിയും. ശരീരത്തിന്റെയും മനസ്സിന്റെയും തലങ്ങളില് പുനര്‍ജനിയായി സ്‌പോര്‍ട്‌സ് മാറും. കൂട്ടായ്മ തരുന്ന നല്ല പാഠങ്ങള് ശീലിക്കാനും അതുവഴി സാധിക്കും. കലോറി കൂടിയ ഭക്ഷണം കഴിച്ച് മെയ്യനങ്ങാതെ ഇറച്ചിക്കോഴികളെപ്പോലെയിരിക്കുന്ന ഒട്ടനേകം കുട്ടികള്‍ക്ക് കായികരംഗം ആരോഗ്യകരമായ ശരീരം നല്കും. ജങ്ക്ഫുഡിന്റെ ആധിക്യത്താല് രോഗങ്ങളുടെ അഗ്നിപര്‍വതമായിട്ടാണ് പലരും ജീവിക്കുന്നത്. സ്‌കൂളുകളില് കായികരംഗം പരിപോഷിപ്പിക്കപ്പെടുമ്പോള് ആരോഗ്യരംഗത്ത് അതു നല്‍കുന്ന പ്രത്യാശ ചെറുതല്ല.\nപ്രണയാതുരമായ മനസ്സുകള് നമ്മോടു പറയുന്നത്\nകഴിഞ്ഞ ഒന്നുരണ്ടുമാസങ്ങള്‍ക്കിടയില് പ്രണയവുമായി ബന്ധപ്പെട്ട വാര്‍ത്തകള്‍ക്ക് ഒരു ക്ഷാമവുമില്ല. അതുമായി ബന്ധപ്പെട്ടുള്ള കൊലപാതകങ്ങള്, ആത്മഹത്യകള്, സംഘര്‍ഷങ്ങള് വളരെയേറെ സംഭവിച്ചുകൊണ്ടിരിക്കുന്നു. പ്രണയം വഴി വ്യക്തികള് മാത്രമല്ല, അനേകം കുടുംബങ്ങളും ഇന്ന് ദുരന്തത്തിലാണ്. പ്രണയം മധുരമാണ്. ചേതോഹരമായ വികാരങ്ങളും അനുഭൂതികളും കൊണ്ട് അതു മനുഷ്യമനസ്സിനെ നിര്‍വൃതിദായകമായ ഒരു സാങ്കല്പികലോകത്തേക്കാനയിക്കുന്നു. ഇണക്കിളികളെപ്പോലെ ചില്ലകളില് ചേക്കേറിയും, പൂക്കളിലെ തേന് നുകര്‍ന്നും, പഴങ്ങള് ഭക്ഷിച്ചും പാറിപ്പറന്ന് നടക്കുന്നത് അത്യന്തം രസകരമായ അനുഭവമാണ്. പക്ഷേ, എന്തുകൊണ്ടാണ് പ്രണയവുമായി ബന്ധപ്പെട്ട് കൊലപാതകങ്ങളും, ആത്മഹത്യകളും, സംഘര്‍ഷങ്ങളും സംജാതമാകുന്നത്?പ്രണയം എന്തെല്ലാം സന്തോഷം നല്കിയാലും ജീവിതത്തെ സംബന്ധിച്ച് അതൊരു വെല്ലുവിളി കൂടിയാണ്. വേണ്ടപ്പെട്ടവരുടെ പിന്തുണകിട്ടാത്ത ബന്ധങ്ങള് മുന്നോട്ടുകൊണ്ടുപോകുകയെന്നത് ഏറെ ബുദ്ധിമുട്ടുള്ള കാര്യമാണ്. എല്ലാ തടസ്സങ്ങളെയും അതിജീവിച്ച് ആഗ്രഹപൂര്‍ത്തി കൈവരിക്കുമ്പോഴേക്കും ഒരുപാടു നഷ്ടങ്ങളും കൂടെയുണ്ടാകും. പില്ക്കാലജീവിതത്തില് നഷ്ടപ്പെട്ടു പോയതിനെക്കാള് ഗുണപരമായി എന്തെങ്കിലുമുണ്ടെങ്കിലാണ് ജീവിതം നേട്ടമായി എന്നു പറയാന് കഴിയുക.\nദൈവം ഇച്ഛിക്കാത്ത എല്ലാ ബന്ധങ്ങളും തകര്‍ച്ചയിലാണു പര്യവസാനിക്കുക. വ്യക്തിയുടെ ഇഷ്ടങ്ങള് പലപ്പോഴും ദൈവത്തിന്റെ ഇഷ്ടമല്ല. ദൈവേഷ്ടം അന്വേഷിക്കാതെ അവനവന്റെ ആഗ്രഹങ്ങള്‍ക്ക് പ്രപഞ്ചം മുഴുവനും കൂടെ വരുമെന്നു ചിന്തിക്കരുത്. ജീവിതകാലം മുഴുവനും നിലനില്‍ക്കേണ്ട ഒരു സംരംഭത്തെ ആരും ലാഘവത്തോടെ സമീപിക്കരുത്. എതിര്‍ലിംഗത്തില്‍പെട്ടവര് രണ്ടോ മൂന്നോ തവണ തമ്മില് കാണുകയോ സംസാരിക്കുകയോ ചെയ്യുമ്പോഴേക്കും പ്രണയത്തില് വീഴുന്ന മനസ്സുമായി ജീവിക്കുന്നവര് മാനസിക പക്വത കൈവരിക്കാത്തവരാണ്. ഓരോ സംഭവത്തിന്റെയും മൂലക്കല്ല് അന്വേഷിച്ചുചെല്ലുമ്പോള് അവസാനം ചെന്നെത്തുന്നത് കുടുംബത്തിലെ സ്‌നേഹരാഹിത്യത്തിലാണ്. പ്രണയം വേണം; അത് ദാമ്പത്യജീവിതത്തിലാണ് ആവശ്യമായി വേണ്ടത്. ദൈവേഷ്ടമനുസരിച്ചുളള ഫലങ്ങള് അത് അവിടെ പുറപ്പെടുവിക്കുകയും ചെയ്യും.\nഎല്ലാ കോടതിവിധികളും സ്വീകരിക്കാന് പറ്റില്ല\nപതിനെട്ടു വയസ്സുകഴിഞ്ഞ യുവാവിനും യുവതിക്കും വിവാഹം കഴിക്കാതെ ഒരുമിച്ചു കഴിയാമെന്നുള്ള കോടതിവിധി നിഷേധാര്‍ഹമാണ്. സഭയുടെ പ്രബോധനവുമായി അത് യോജിച്ചുപോവില്ല. വിവാഹത്തിനു പുറത്തുള്ള ലൈംഗികബന്ധം വ്യഭിചാരമാണ്. വ്യഭിചാരം പാപമാണ്. രാഷ്ട്രത്തിന്റെ നിയമങ്ങള് ക്രിസ്തീയ നിയമങ്ങള്‍ക്ക് പലപ്പോഴും എതിരായി വരുന്നത് ഈ വിധത്തിലാണ്. കോടതിവിധിക്കനുസൃതമായിട്ടാണ് താന് ജീവിക്കുന്നതെന്ന് ഏതൊരു ക്രിസ്ത്യന് യുവാവോ, യുവതിയോ ഈ വിഷയത്തില് ചിന്തിക്കുകയോ പ്രവര്‍ത്തിക്കുകയോ ചെയ്യുന്നുണ്ടെങ്കില് അവര് പാപാവസ്ഥയിലാണു കഴിയുന്നതെന്നു മനസ്സിലാക്കണം.\n”… വിവാഹ ജീവിതത്തിനുള്ളില് മാത്രമാണ് ലൈംഗിക ബന്ധം നടക്കേണ്ടത്; വിവാഹത്തിനു പുറത്ത് അത് ഗൗരവപൂര്‍ണമായ പാപമാണ്; ഒരുവനെ അത് വിശുദ്ധകുര്‍ബാന സ്വീകരണത്തില് നിന്ന് ഒഴിവാക്കുകയും ചെയ്യുന്നു” (CCC.2390).\n‘സ്വയംഭോഗം, അവിവാഹിതവേഴ്ച, അശ്ലീലകല, സ്വവര്‍ഗഭോഗ പ്രവൃത്തികള് എന്നിവ ശുദ്ധതയ്‌ക്കെതിരായ ഗൗരവപൂര്‍ണമായ പാപങ്ങളാണ്’ (CCC.2396).\nPrevious സണ്‍ഡേ സ്‌കൂള് എന്റെ ജീവിതത്തില്\nNext കണ്ടകാര്യം പറഞ്ഞപ്പോള് ഉണ്ടായതിങ്ങനെ


പ്രഷർ കുറയുന്നത് അത്ര നിസാരമല്ല..! രോഗലക്ഷണങ്ങളും പരിഹാരങ്ങളും - Rashtradeepika : Rashtradeepika\nപ്രഷർ കുറയുന്നത് അത്ര നിസാരമല്ല..! രോഗലക്ഷണങ്ങളും പരിഹാരങ്ങളും\nതലകറക്കം, വീഴാൻ പോകുന്നപോലെ തോന്നൽ എന്നിവയാകാം ലക്ഷണങ്ങൾ. നില്ക്കുന്പോഴും കിടന്നിട്ടും ഇരുന്നിട്ടും എഴുനേല്ക്കുന്പോഴും തലച്ചോറിലേക്ക് രക്തമൊഴുകുന്നത് കുറയുന്നതാണു പ്രശ്നത്തിനെല്ലാം കാരണം. കിടന്നാൽ തലയിലേക്ക് രക്തം ഒഴുകിയെത്തുകയും നാം പൂർവ്വാവസ്ഥയിൽ എത്തുകയും ചെയ്യും.\nചില തരം അലർജികൾ, ചില മരുന്നുകൾ, ഹൃദയതകരാറുകൾ കൊണ്ട് പന്പ് ചെയ്യാനുള്ള ശേഷികുറയുന്നതും ഇതിനു കാരണമാകാം. പ്രഷർ കുറഞ്ഞാൽ തലയിലേക്കു മാത്രമല്ല ശരീരത്തിന്‍റെ വിവിധ അവയവങ്ങളിലേക്കും രക്തമൊഴുക്കു കുറയും. അത് ഹൃദയത്തിന്‍റെ പ്രവർത്തനത്തെയും വൃക്കയുടെയുമൊക്കെ തകരാറുകൾക്കും കാരണമാകാം.ഷോക്ക് എന്ന ഗുരുതരാവസ്ഥയും പ്രതീക്ഷിക്കാം.\nചിലർക്ക് ബാത് റൂമിൽ വച്ച് പ്രഷർ കുറഞ്ഞ് തലകറക്കം വരാം. അമിത മർദം ചെലുത്തി മലമൂത്ര വിസർജനം ചെയ്യുന്പോൾ വാഗസ് നെർവ് ഉത്തേജിപ്പിക്കപ്പെടുന്നതാണ് ഇതിനു കാരണം. സമാനാവസ്ഥ ചുമയ്ക്കുന്പോഴും ഭക്ഷണം വിഴുങ്ങുന്പോളും വരാം. ബാത് റൂമിൽ നിന്ന് എഴുന്നേല്ക്കുന്പോഴും തലയിലേക്കു രക്തയോട്ടം കുറഞ്ഞ് വീഴാനുള്ള സാധ്യത യുണ്ട്.\n* മദ്യം ഒഴിവാക്കുക, മദ്യം ശരീരത്തിൽ നിന്നു\nപുറത്തുകളയാൻ ധാരാളം വെള്ളം വേണ്ടിവരുന്നു


പിണറായിക്ക് വേണ്ടി വാദിക്കുന്നത് സൽമാൻ ഖാനെ രക്ഷിച്ച വക്കീല്: നിയമം വീണ്ടും പുസ്തകത്തില് മാത്രമാകുമോ? | Malayalam UK\nപിണറായിക്ക് വേണ്ടി വാദിക്കുന്നത് സൽമാൻ ഖാനെ രക്ഷിച്ച വക്കീല്: നിയമം വീണ്ടും പുസ്തകത്തില് മാത്രമാകുമോ?\nMarch 16 10:41 2017 by admin\tPrint This Article\nകൊച്ചി: ലാവ്ലിന് കേസ്സില് പിണറായി വിജയന് വേണ്ടി ഹാജരാകുന്നത് ബോളിവുഡ് താരം സൽമാൻ ഖാനെ കൊലകുറ്റത്തില് നിന്നും രക്ഷിച്ചെടുത്ത വക്കീല്. വഴിയോരത്ത് കിടന്നുറങ്ങിയ ആളെ വണ്ടി ഇടിപ്പിച്ച് കൊന്ന കേസ്സില് ആണ് ഈ വക്കീല് സൽമാൻ ഖാനെ രക്ഷിച്ചെടുത്തത്. സുപ്രീം കോടതിയിലെ വളരെ സീനിയറായ അഭിഭാഷകനാണ് ഹരീഷ് സാല്‍വ. എന്തിനാണ് ഹരീഷ് സാല്‍വ വരുന്നത് എന്ന് ചോദിക്കുന്നില്ല. എന്നാല് ഇത്രയും ഭീമമായ ഫീസ് ആരു കൊടുക്കും?. ജനങ്ങളുടെ നികുതി പണമെടുത്തു കൊടുക്കുമോ? അതെങ്ങനെ ശരിയാവും?.പിണറായി വിജയന്റെ വക്കീല് ഫീസ് സര്‍ക്കാര് കൊടുക്കുന്നത് ശരിയല്ല എന്നാണ് ബിജെപി നേതാവ് കെ സുരേന്ദ്രന് പറയുന്നത്. ഇനി സ്വന്തമായി കൊടുക്കാന് കാശ്ശ് എവിടുന്ന്? തെരഞ്ഞെടുപ്പ് കമ്മീഷനില് നല്‍കിയ കണക്കില് അത്രയും വരുമാനം കാണിച്ചിട്ടില്ലല്ലോ?. ഇനി ആരെങ്കിലും സഹായിക്കുന്നതാണോ?. ഇത്രയും വലിയ തുക സഹായം വാങ്ങാന് ഒരു പൊതുസേവകനെങ്ങനെ കഴിയും?. എന്തു പ്രത്യുപകാരമാണ് ഇതു വഴി അയാള് ലക്ഷ്യമിടുന്നത്?. ഫീസ് പാര്‍ട്ടി ഫണ്ടില് നിന്ന് കൊടുക്കണം. ഈ കേസ്സു തന്നെ ഖജനാവിന് 377 കോടി നഷ്ടം വരുത്തിയതിനെതിരെയുള്ളതാണ്. വീണ്ടും ജനങ്ങള് സഹിക്കണമെന്ന് പറയുന്നത് ദ്രോഹമാണ്. ഇങ്ങനെ കാശെടുത്ത് വക്കീലന്‍മാര്‍ക്കു കൊടുത്തതിന് ഉമ്മന്‍ചാണ്ടിയെ ഒരുപാട് കുററം പറഞ്ഞതാണ് പിണറായി. അതുകൊണ്ട് പാര്‍ട്ടി ഫണ്ടില് നിന്ന് കൊടുക്കട്ടെ എന്നാണ് സുരേന്ദ്രന് പറയുന്നത്.\nഎന്തേ പിണറായിയുടെ ആദ്യ വക്കീലായ എം കെ ദാമോദരന് ഇപ്പോള് മതിയാവാതെ വരാന് കാരണം?. ഈ കേസ്സില് പിണറായിക്ക് പേടി തുടങ്ങിയതിന്റെ ലക്ഷണമാണ് സാല്‍വയുടെ വരവ് കാണിക്കുന്നത് എന്നും കെ സുരേന്ദ്രന് പറയുന്നു. ദാമോദരന് വക്കീലിന്റെ കയ്യില് നില്‍ക്കില്ല എന്ന് പിണറായിക്കും മനസിലായി എന്നാണ് കെ സുരേന്ദ്രന്റെ പോസ്റ്റിലെ കമന്റുകളും പറയുന്നത്. സുപ്രീം കോടതിയിലെ പ്രഗത്ഭനായ അഭിഭാഷകനാണ് ഹരീഷ് സാല്‍വെ. രാജ്യത്ത് തന്നെ ഏറ്റവും കൂടുതല് പ്രതിഫലം പറ്റുന്ന അഭിഭാഷകനാണ് ഇദ്ദേഹം. സല്‍മാന് ഖാന്, ലളിത് മോഡി, മുകേഷ് അംബാനി, രത്തന് ടാറ്റ തുടങ്ങിവര്‍ക്കുവേണ്ടി ഹാജരാകാറുള്ള അഭിഭാഷകനാണ്. ഓരോ ദിവസത്തിനും ലക്ഷങ്ങളാണ് ഇദ്ദേഹത്തിന്റെ പ്രതിഫലം.\nഅഡ്വ. ഹരീഷ് സാൽവ..! ഈ പേര് ഇന്ത്യൻ നിയമ ലോകത്തിന് മാത്രമല്ല, ലോകമെമ്പാടുമുള്ള നിയമജ്ഞർക്കിടയിൽ സുപരിചിതമായ നാമമാണ്. സുപ്രീംകോടതിയിലെ ഗർജ്ജിക്കുന്ന സിംഹമായ ഹരീഷ് സാൽവ തോൽവികൾ അറിയാത്ത കളിക്കാരനാണ്. കോർപ്പറേറ്റുകളുടെ ശീതയുദ്ധങ്ങൾക്കിടയിൽ നിന്നും പക്ഷം പിടിച്ച് കേസ് വാദിച്ച് കോടികൾ കൊയ്യുന്ന മിടുക്കൻ. ഇങ്ങനെ ഏറെ വിശേഷണങ്ങളുള്ള വ്യക്തിയാണ് ഹരീഷ് സാൽവേ. കോർപ്പറേറ്റുകളുടെ സ്വന്തം വക്കീലെന്ന് അറിയപ്പെടുന്ന അദ്ദേഹം ഇന്ത്യയിൽ ഏറ്റവും വിലകൂടിയ വക്കീലു കൂടിയാണ്. ലാവലിൻ കേസിൽ കേരളാ മുഖ്യമന്ത്രി പിണറായി വിജയന് വേണ്ടി വീണ്ടും കോടതിയിൽ ഹാജരാകാൻ ഒരുങ്ങുന്നു എന്ന വാർത്തയാണ് ഹരീഷ് സാൽവയുടെ പേര് വീണ്ടും കേരളത്തിൽ ഉയർന്നുവരാൻ ഇടയാക്കുന്നത്.\n2009 ൽ ലാവലിൻ കേസിൽ ഗവർണർ ആർ എസ്സ് ഗവായി നൽകിയ പ്രോസിക്യുഷൻ അനുമതിക്ക് എതിരെ സുപ്രീം കോടതി പരിഗണിച്ച പിണറായി വിജയന്റെ ഹർജിയിൽ സംസ്ഥാന സർക്കാരിന് വേണ്ടിയായിരുന്നു അന്ന് ഹരീഷ് സാൽവേ ഹാജരായിരുന്നു. സംസ്ഥാന സർക്കാറിന് വേണ്ടി ഏറ്റവും ഉയർന്ന ഫീസു വാങ്ങുന്ന അഭിഭാഷകൻ എന്തിന് ഹാജരായി എന്ന ചോദ്യം വിവിധ കോണുകളിൽ നിന്നും വിമർശനം ഉയർന്നിരുന്നു. ഇപ്പോൾ അദ്ദേഹം ഹൈക്കോടതിയിൽ കേസ് വാദിക്കാൻ എത്തുന്നത് സുപ്രധാനമായ ഒരു ഘട്ടത്തിലാണ്.\nകേരള മുഖ്യമന്ത്രിയായ പിണറായി വിജയന്റെ രാഷ്ട്രീയ ജീവിതത്തിലെ സുപ്രധാന ഏടാണ് ലാവലിൻ കേസ്. കേസിൽ വിജയിച്ചാൽ മാത്രം മുഖ്യമന്ത്രി കസേരയിൽ തുടരാൻ സാധിക്കുന്ന അവസ്ഥയാണുള്ളത്. പാർട്ടിയിലെ കരുത്തനാണെങ്കിലും കേസിൽ തിരിച്ചടി നേരിട്ടാൽ അത് പിണറായിയെ സംബന്ധിച്ചത്തോളം പാർട്ടിയിലെ പിടി അയയാനും കാരണമാകും. അതുകൊണ്ട് തന്നെ പിണറായിക്ക് വിടുതൽ നൽകിയ കീഴ്‌ക്കോടതി വിധി ഹൈക്കോടതിയും ശരിവെക്കണം എന്നാണ് അദ്ദേഹം ആഗ്രഹിക്കുന്നത്. ഇതിന് കേസിനെ വിശദമായി പഠിച്ച അഡ്വ. എം കെ ദാമോദരന് സാധിക്കുമെന്ന വിശ്വാസത്തിലാണ് പിണറായി. എങ്കിലും എം കെ ദാമോദരന്റെ മിടുക്കു കൊണ്ട് മാത്രം സുപ്രീംകോടതിയിൽ പിടിച്ചു നില്ക്കാൻ കഴിഞ്ഞെന്ന് വരില്ല. അതുകൊണ്ടാണ് കേരള ഹൈക്കോടതിയിലും കേസ് വാദിക്കാൻ രാജ്യത്തെ തലമുതിർന്ന അഭിഭാഷകനെ പിണറായി എത്തിക്കുന്നത്.\nഫീസിന്റെ കാര്യത്തിൽ യാതൊരു വിട്ടുവീഴ്‌ച്ചയും ഇല്ലാത്ത വ്യക്തിയാണ് അഡ്വ. ഹരീഷ് സാൽവെ. കോർപ്പറേറ്റുകളുടെ സ്വന്തം വക്കീൽ എന്ന നിലയിലാണ് ഹരീഷ് സാൽവെ ശ്രദ്ധിക്കപ്പെടുന്നത്. കോർപ്പറേറ്റുകൾക്കും ശതകോടീശ്വരന്മാർക്കും മറ്റ് പ്രമുഖ രാഷ്ട്രീയക്കാർക്കും വേണ്ടിയാണ് അദ്ദേഹം ഹാജരാകാര്. ഒരു കേസിനായി ഹാജരാകാൻ എത്തുമ്പോൾ ഫസ്റ്റ്ക്ലാസ് വിമാനടിക്കറ്റ്, പഞ്ചനക്ഷത്ര ഹോട്ടലുകളിൽ താമസം തുടങ്ങിയ കാര്യങ്ങൾ നിർബന്ധമാണ്. ഫീസ് ചോദിച്ചു വാങ്ങുകയും ചെയ്യും. കോർപ്പറേറ്റുകൾ തമ്മിലുള്ള തർക്കങ്ങൾ തീർക്കുന്ന ഇടനിലക്കാരന്റെ റോളിലും അദ്ദേഹം എത്തിയിട്ടുണ്ട്. ഇതിൽ സുപ്രധാന കേസ് അംബാനി സഹോദന്മാർ തമ്മിലുള്ള നിയമ യുദ്ധമായിരുന്നു.\nഈ കേസിൽ മുകേഷ് അംബാനിയുടെ പക്ഷത്തായിരുന്നു ഹരീഷ് സാൽവെ. അംബാനിക്ക് വേണ്ടി നിരവധി സിറ്റിംഗുകൾ നടത്തി അദ്ദേഹം. ഇന്ത്യയിലെ അതിസമ്പന്നരായ സഹോദരന്മാർ തമ്മിൽ ഏറ്റുമുട്ടിയപ്പോൾ ഒരു സിറ്റിംഗിന് 30 ലക്ഷം വെച്ച് നിരവധി തവണ അദ്ദേഹം കോടതിയിൽ ഹാജരായി. ഒടുവിൽ മുകേഷിനെ വിജയിപ്പിക്കുകയും ചെയ്തു. ഈ കേസിന് വേണ്ടി മുകേഷ് എറിഞ്ഞത് 200 കോടിയിലേറെ രൂപയാണ്. പത്ത് വർഷത്തോളം നീണ്ടു നിന്നു ഈ നിയമയുദ്ധം. ഈ കേസിന് വേണ്ടി 15 കോടിയിലേറെ രൂപ ഹരീഷ് സാൽവെ വാങ്ങിയെന്നാണ് റിപ്പോർട്ടുകൾ. കേസിൽ അനിൽ അംബാനിക്കായി ഹാജരായത് രാംജത് മലാനിയെന്ന അതികായൻ തന്നെയായിരുന്നു.എന്നാല് ഈ വമ്പനെയും മുട്ടുകുത്തിക്കാൻ സാൽവക്ക് സാധിച്ചു.\nബോളിവുഡ് താരം സൽമാൻ ഖാനെ ഹിറ്റ് ആൻഡ് റൺ കേസിൽ പുഷ്പം പോലെ ഊരിയെടുത്തതും മറ്റാരുമല്ല. ഇവിടെയും കോടികളുടെ പ്രതിഫലം പറ്റുന്ന അഭിഭാഷകൻ തന്നെയാണ് വിജയം കണ്ടത്. കേന്ദ്ര സർക്കാറും വോഡാഫോണും തമ്മിലുള്ള നിയമയുദ്ധവും ഹരീഷ് സാൽവയെ പ്രശസ്തനാക്കി. 15000 കോടി രൂപയുടെ ആദായ നികുതി കേസിൽ നിന്നും വൊഡാഫോണിനെ അനായാസം രക്ഷിച്ചെടുത്തതും സാൽവെയും മികവായിരുന്നു. നീരാ റാഡിയ കേസിൽ രത്തൻ ടാറ്റായുടെ വക്കാലത്തുമായെത്തിയതും അദ്ദേഹമാണ്. സൈറസ് മിസ്ട്രിക്ക് എതിരായ ടാറ്റയുടെ നിയമ യുദ്ധങ്ങൾക്ക് കടിഞ്ഞാൺ ഇടാന് ടാറ്റ ഏൽപ്പിച്ചിരിക്കുന്നതും ഈ സിംഹത്തെയാണ്. ഭോപ്പാൽ വാതക ദുരന്ത കേസിൽ കേശവ് മഹീന്ദ്രക്ക് വേണ്ടിയും ഇദ്ദേഹം ഹാജരായി. മൂവായിരത്തിലേറെ പേർ കൊല്ലപ്പെട്ട ഈ കേസിൽ കേശവ് മഹീന്ദ്രയെ അനായാസം രക്ഷിച്ചതും സാൽവെയുടെ മിടുക്കായിരുന്നു. മുലായംസിങ് യാദവ്, പ്രകാശ് സിങ് ബാദൽ, ലളിത് മോദി തുടങ്ങിയ പ്രമുഖർക്കായും ഹരീഷ് സാൽവേ ഹാജരായിട്ടുണ്ട്.\nനേരത്തെ സി.പി.എം ജനറൽ സെക്രട്ടറിയായിരുന്ന പിണറായി വിജയന്റെ കേസിന് ആവശ്യമായ പണം കണ്ടെത്തിയത് പാർട്ടി തന്നെയായിരുന്നു. അതുകൊണ്ട് തന്നെ പോളിറ്റ്ബ്യൂറോ അംഗവും കേരള മുഖ്യമന്ത്രിയുമായ പിണറായിക്ക് വേണ്ടി പാർട്ടി തന്നെ പണം മുടക്കാനാണ് സാധ്യത. കമ്മൂണിസ്റ്റ് പാര്‍ട്ടി ഇന്ത്യ മുഴുവനിലും തകര്‍ന്നടിഞ്ഞുകൊണ്ടിരിക്കുന്ന ഈ കാലഘട്ടത്തില് പിണറായി അഴിമതി നടത്തിയിട്ടുണ്ടെങ്കിലും ഇല്ലെങ്കിലും പിണറായിയെ രക്ഷിച്ചെടുക്കാന് കമ്മൂണിസ്റ്റ് പാര്‍ട്ടി എത്ര കോടികള് വേണമെങ്കിലും മുടക്കും എന്നാണ് സാല്‍വെ എന്ന വക്കീലിന്റെ വരവോടെ വ്യക്തമാകുന്നത്. പൊതുവേ പാര്‍ട്ടി പറയുന്നത് പ്രമാണം എന്ന് കരുതുന്ന അണികള് കമ്മൂണിസ്റ്റ് പാര്‍ട്ടിയില് ഉള്ളതുകൊണ്ട് തന്നെ കേസ്സ് തോറ്റാലും ജയിച്ചാലും അണികളെ കൂടെ നിര്‍ത്താം എന്ന ധാരണയാണ് പാര്‍ട്ടി നേതൃത്തത്തിനുള്ളത്. ഉമ്മന്‍ചാണ്ടിയുടെ പാമോയിലിന്, സോളാര് – സരിത തുടങ്ങിയ കേസ്സുകളില് വളരെ വ്യക്തമായ പരസ്പര സഹായം ചെയ്തു കൊടുത്തും കഴിഞ്ഞു പിണറായി. അതുകൊണ്ട് തന്നെ പ്രതിപക്ഷത്ത് നിന്ന് യാതൊരുവിധ ശല്യങ്ങളും ഉണ്ടാകില്ല എന്നത് ഉറപ്പാണ്. വലിയ പ്രതീക്ഷ ഇല്ലെങ്കിലും പൊതു ജനത്തിന്റെ അവസാന ആശ്രയമായ കോടതി എന്ത് നടപടിയാണ് ഈ അഴിമതി കേസ്സില് എടുക്കുന്നത് എന്നാണ് രാഷ്ട്രീയ കേരളം കാത്തിരിക്കുന്നത്.\nഅന്യായമായ ഈ തടങ്കല് തത്കാലത്തേക്കെങ്കിലും അവസാനിപ്പിക്കൂ’ എന്റെ പ്രിയപ്പെട്ട രാജ്യം വിജയിക്കുന്നതു വരെയെങ്കിലും; കൊറോണയ്ക്കെതിരെ പൊരുതാന്, പ്രധാനമന്ത്രി മോദിക്ക് ഡോ. കഫീല് ഖാന്റെ കത്ത്\nകൊറോണ വൈറസ് വ്യാപനത്തെത്തുടർന്ന് കുട്ടികളുടെ ചൈൽഡ് ലൈനിലേയ്ക്കുള്ള കോളുകളിൽ വൻ വർദ്ധനവ്. 0\nകൊറോണ വൈറസിനിടയിലും നാഷണൽ ഡിജിറ്റൽ കറൻസിയുടെ സർക്കുലേഷനായി ചൈന ഒരുങ്ങുന്നു ; ഡിജിറ്റൽ യുവാൻ പുറത്തിറക്കാൻ ഒരുങ്ങി പിബിഒസി. 0\nമാഞ്ചെസ്റ്ററിലും ബിർമിങ്ഹാമിലും പുതിയ ആശുപത്രികൾ ഉയരുന്നു… ഇന്ന് മരണം 181 .. മൂന്നോ നാലോ ദിവസം കൊണ്ട് രോഗികളുടെ എണ്ണം ഇരട്ടിയാകുന്നു എന്ന് മന്ത്രി.. ഹോം ഓഫീസ് അപേക്ഷകൾ തിരിച്ചയക്കുന്നു.. 0


Thursday August 13th, 2020 - 2:29:pm\nപുത്തുമലയിലെ പ്രകൃതി ചൂഷണത്തിനെതിരെ ജനകീയ കുറ്റപത്രം തയ്യാറാക്കണമെന...\nPublished: Friday 23 August 2019 10:36:06 PM\nപുത്തുമല ഉരുൾപൊട്ടലിന് കാരണം ക്വാറിയുടേയും റിസോർട്ടുകളുടേയും പ്രവർത്തനം കാരണമെന്നും മാവോയിസ്റ്റ് വാർത്താക്കുറിപ്പ്. നേരത്തെ പുത്തുമലയിൽ കരിങ്കൽ ക്വാറി പ്രവർത്തിച്ചിരുന്നു. വൻകിട സ്വകാര്യ കമ്പനിയുടെ നിരവധി റിസോർട്ടുകളാണ് ഈ പ്രദേശത്ത് പ്രവർത്തിക്കുന്നത്.\nഇവരുടെയെല്ലാം ചൂഷണമാണ് പ്രകൃതി ദുരന്തത്തിന് കാരണമാകുന്നുവെന്നും വാർത്താക്കുറിപ്പിൽ പറയുന്നു. വയനാട് പ്രസ്സ് ക്ലബ്ബിൽ സി പി ഐ മാവോയിസ്റ്റ് നാടുകാണി ഏരിയ കമ്മിറ്റി വക്താവ് അജിതയുടെ പേരിലാണ് വാർത്താക്കുറിപ്പ് ലഭിച്ചത്. പുത്തുമല ദുരന്തത്തിൽ അനുശോചനം രേഖപ്പെടുത്തി കൊണ്ടാണ് വാർത്ത കുറിപ്പ് തുടങ്ങുന്നത്.\nപശ്ചിമഘട്ടത്തിൽ യാതൊരുവിധ നിയന്ത്രണവും ഇല്ലായാണ് റിസോർട്ടുകൾ നിർമ്മിക്കുന്നത്. രാഷ്ട്രീയക്കാരും ഉദ്യോഗസ്ഥരുമാണ് റിസോർട്ട് ഉടമകൾക്ക് സഹായകരമായ പ്രവർത്തിക്കുന്നത്. കെടുതികൾക്കുത്തരവാദികളായവരെ ശിക്ഷിക്കാൻ ജനങ്ങൾ തയ്യാറാവണമെന്നും വാർത്താക്കുറിപ്പിൽ പറയുന്നു. തദ്ദേശീയരായ ജനതയും ആദിവാസികളും പരിസ്ഥിതി പ്രവർത്തകരും വിദഗ്ധരും ചേർന്ന് ഇവിടുത്തെ പ്രകൃതി സംരക്ഷിക്കാൻ പദ്ധതി തയ്യറാക്കണമെന്നും കുറിപ്പിൽ പറയുന്നു.\nRead more topics: flood, wayanad, maoist,\nwayanad puthumala flood about maoist letter


ജിയോ ആഗോളതലത്തിലേക്ക്? യൂറോപ്യന് വിപണി പിടിക്കാന് മുകേഷ് അംബാനി - FUTURE KERALA - Daily on Business Economy and Society\nന്യൂഡെല്‍ഹി: രാജ്യത്തെ ടെലികോം വിപണി ഒന്നാകെ കീഴടക്കിക്കൊണ്ടിരിക്കുന്ന മുകേഷ് അംബാനിയുടെ ജിയോ ഇന്ത്യക്ക് പുറത്തേക്കും പ്രവര്‍ത്തനം വ്യാപിപ്പിക്കാന് ഒരുങ്ങുന്നതായി റിപ്പോര്‍ട്ട്. യൂറോപ്യന് വിപണിയില് ജിയോയെ എത്തിക്കാനാണ് മുകേഷ് അംബാനിയുടെ നീക്കം.\nഉപഭോക്താക്കള്‍ക്ക് നിരവധി ഓഫറുകളും കുറഞ്ഞ കോള്, ഡാറ്റാ നിരക്കുകളും സമ്മാനിച്ച ജിയോ യൂറോപ്പിലെ എസ്റ്റോണിയയില് കാലുറപ്പിക്കാനുള്ള ശ്രമത്തിലാണ്. ഇതിന്റെ ഭാഗമായി എസ്റ്റോണിയയില് ഇ-റെസിഡന്‍സി പ്രോഗ്രാമില് പങ്കെടുക്കാനുള്ള ആലോചനയിലാണെന്നും റിപ്പോര്‍ട്ടുണ്ട്. യൂറോപ്യന് യൂണിയന് രാജ്യങ്ങളില് റിലയന്‍സിന്റെ വിപണി പിടിക്കാനുള്ള എളുപ്പ മാര്‍ഗമായാണ് മുകേഷ് അംബാനി ഇതിനെ കാണുന്നതെന്ന് വാര്‍ത്താ ഏജന്‍സി റിപ്പോര്‍ട്ട് ചെയ്യുന്നു.\nമാര്‍ച്ച് മാസത്തില് അംബാനി എസ്റ്റൊണിയന് സര്‍ക്കാര് പ്രതിനിധിയുമായി കൂടിക്കാഴ്ച നടത്തിയിരുന്നതായി റിപ്പോര്‍ട്ടില് പറയുന്നു. എസ്റ്റോണിയയുമായി ഒത്തുചേര്‍ന്ന് ഇന്ത്യയുടെ ഇ-ഗവേര്‍ണന്‍സ് സിസ്റ്റം വികസിപ്പിക്കാനുള്ള തന്റെ ആഗ്രഹം എസ്റ്റോണിയന് സര്‍ക്കാരിനെ അറിയിച്ചുവെന്നുമാണ് സൂചന.\nഎസ്റ്റോണിയ എന്ന ചെറുരാജ്യത്ത് റിലയന്‍സ് പോലുള്ള ഭീമന് കമ്പനികള്‍ക്ക് എളുപ്പത്തില് പ്രവേശിക്കാനും നിക്ഷേപം നടത്താനും കഴിയുമെന്നാണ് കമ്പനി ഉദ്യോഗസ്ഥരുടെ നിഗമനം. ജിയോയ്ക്ക് രാജ്യത്ത് ഏത് ബിസിനസ് അവസരങ്ങള് സൃഷ്ടിക്കാനും കഴിയുമെന്നാണ് കരുതുന്നത്.\nTags:\tEstonesia, Europe\nഇന്‍ഷുറന്‍സ് രംഗത്തു നിന്നും വീഡിയോകോണ് പിന്മാറുന്നു\nസര്‍ക്കാര് വെബ്‌സൈറ്റ് ഹാക്ക് ചെയ്യപ്പെട്ടിട്ടില്ലെന്ന് എഐസി\nആദായ നികുതിയില് വന് ഇളവ്, പരിധി5ലക്ഷമാക്കി ഉയര്‍ത്തി


സഞ്ജുവിനൊപ്പം ബാറ്റ് ചെയ്യുന്നത് സന്തോഷം; അവനെന്റെ ബാല്യകാല സുഹൃത്തെന്ന് ദീപക് ഹൂഡ\nഇന്ത്യൻ ക്രിക്കറ്റ് ടീമിന്റെ അയർലാൻഡ് പര്യടനവും ജയത്തിൽ അവസാനിക്കുമ്പോൾ ഏറ്റവും അധികം കയ്യടികൾ നേടുന്നത് മലയാളി താരമായ സഞ്ജു വി സാംസൺ തന്നെ. ഇന്നലെ നടന്ന അവസാന ഓവർ വരെ ആവേശം നീണ്ടുനിന്ന കളിയിൽ സഞ്ജു തന്റെ കന്നി അന്താരാഷ്ട്ര ഫിഫ്റ്റി നേടിയപ്പോൾ ടി :20 ക്രിക്കറ്റിലെ സെഞ്ച്വറിയുമായി പ്രശംസ വാനോളം സ്വന്തമാക്കുകയാണ് ദീപക് ഹൂഡ.\nഇന്നലെ ടോസ് നേടി ആദ്യം ബാറ്റിംഗ് ആരംഭിച്ച ഇന്ത്യക്ക് തുടക്കത്തിൽ തന്നെ ഇഷാൻ കിഷന്റെ വിക്കെറ്റ് നഷ്ടമായപ്പോൾ ശേഷം രണ്ടാം വിക്കറ്റിൽ ഒന്നിച്ച ദീപക് ഹൂഡ: സഞ്ജു സാംസൺ എന്നിവർ സൃഷ്ടിച്ചത് ടി :20യിൽ ഇന്ത്യൻ ടീമിന്റെ തന്നെ ഏതൊരു വിക്കറ്റിലെയും എക്കാലത്തെയും മികച്ച കൂട്ടുകെട്ട്.42 ബോളിൽ9ഫോറും4സിക്സും അടക്കം സഞ്ജു സാംസൺ 77 റൺസ് നേടിയപ്പോൾ 57 ബോളിൽ9ഫോറും6സിക്സും അടക്കം ദീപക് ഹൂഡ 104 റൺസ് നേടി. രണ്ടാം വിക്കറ്റിൽ ഇരുവരും 176 റൺസാണ് അടിച്ചെടുത്തത്.\nഅതേസമയം ഇന്നലെ മത്സരശേഷം തന്റെ പ്രകടനത്തെ കുറിച്ചും സഞ്ജുവിനെ കുറിച്ചും ദീപക് ഹൂഡ വളരെ അധികം വാചാലനായി.”ഞാൻ മികച്ച ഒരു അറ്റാക്കിങ് ശൈലിയിൽ കളിക്കാനാണ് ആഗ്രഹിക്കുന്നത്. ഞാൻ മികച്ച ഒരു ഐപിൽ ശേഷമാണ് എത്തുന്നത്. അതിനാൽ തന്നെ അതേ രീതിയിൽ കളിക്കാനാണ് ഇവിടെയും ആഗ്രഹിച്ചത്.ബാറ്റിങ് ഓർഡറിൽ സ്ഥാനകയററ്റം ലഭിക്കുമ്പോൾ കൂടുതൽ നേരം ക്രീസിൽ നിൽക്കാനായി കഴിയും ” ദീപക് ഹൂഡ തുറന്ന് പറഞ്ഞ്.\nഅതേസമയം മുൻപ് അണ്ടർ 19 തലത്തിൽ ഒരുമിച്ച് കളിച്ച ദീപക് ഹൂഡയും സഞ്ജുവും വളരെ ചെറുപ്പത്തിലേ കൂട്ടുകാർ കൂടിയാണ് . ” സഞ്ജുവും ഞാനും വളരെ ചെറുപ്പ നാളിനെ കൂട്ടുകാർ ആണ്. സഞ്ജുവിനും ഒപ്പം കളിക്കാനും ബാറ്റ് വീശാനും കഴിഞ്ഞതിൽ സന്തോഷം ” മത്സര ശേഷം ദീപക് ഹൂഡ വാചാലനായി.\nവിമര്‍ശകര്‍ക്ക് വായടയ്ക്കാം; കിടിലം ബാറ്റിംഗ് കാഴ്ചവച്ചു സഞ്ജുവിന്റെ ഉയര്‍ത്തെഴുന്നേല്‍പ്പ്\nഇന്ത്യന് നായകന് ഹാര്‍ദിക് പാണ്ഡ്യ അയര്‍ലന്‍ഡിനെതിരായ രണ്ടാം ട്വന്റി 20യില് സഞ്ജു സാംസണ് ടീമില് ഉണ്ടെന്ന് പ്രഖ്യാപിച്ചപ്പോള് സ്റ്റേഡിയത്തില് ഉയര്‍ന്ന ആരവം 16-ാം ഓവറിലെ രണ്ടാം പന്തിലാണ് അവസാനിച്ചത്. മലയാളികള് ഒന്നടങ്കം കാത്തിരുന്ന സഞ്ജു സാംസണ് ഇന്നിങ്സ് ഡൂബ്ലിനില് പിറന്നു. നീലക്കുപ്പായത്തില് 42 പന്തില് 77 റണ്‍സ്, ഒന്‍പത് ഫോറും നാലു സിക്സറുകളും.\nരാജസ്ഥാന് റോയല്‍സിന്റെ നായകന് ഐപിഎല് സീസണില് കാണിച്ച പക്വത തന്റെ കരിയറിലെ ഏറ്റവും നിര്‍ണായകമായ മത്സരത്തില് പുറത്തെടുത്തു. നേരിട്ട ആദ്യ പന്തില് തന്നെ ബൗണ്ടറിയോടെയായിരുന്നു സഞ്ജുവിന്റെ തുടക്കം. കരുതലോടെയാണ് ഓരോ പന്തിനേയും നേരിട്ടിത്. പന്ത് കണ്ടാല് അടിച്ച് പറത്താന് തോന്നുമെന്ന സ്വന്തം വാചകം മറന്നുള്ള ബാറ്റിങ് പ്രകടനം.\nമറുവശത്ത് ദീപക് ഹൂഡ വെടിക്കെട്ട് പ്രകടനം നടത്തുമ്പോഴും സഞ്ജു ആവേശം കാണിച്ചില്ല. നോണ് സ്ട്രൈക്കര് എന്‍ഡില് നിന്ന് മികച്ച പിന്തുണ നല്‍കി. പക്ഷെ കിട്ടിയ അവസരങ്ങളിലെല്ലാം സഞ്ജു ബൗണ്ടറികള് കണ്ടെത്തി. അയര്‍ലന്‍ഡിന്റെ ഫീല്‍ഡിങ് തന്ത്രങ്ങളെ ക്ലാസുകൊണ്ട് മറികടന്നു വലം കയ്യന് ബാറ്റര്.\n24 പന്തില് നിന്ന് കേവലം 28 റണ്‍സ് മാത്രമായിരുന്നു എട്ടാം ഓവര് പിന്നിടുമ്പോള് സഞ്ജുവിന്റെ സമ്പാദ്യം. എന്നാല് പിന്നീട് സഞ്ജു സ്വന്തം ശൈലിയില് ബാറ്റ് വീശി തുടങ്ങി. സ്കോറിങ്ങിന് വേഗം കൂട്ടാനുള്ള താരത്തിന്റെ മികവായിരുന്നു പിന്നീട് കണ്ടത്. ഗാരത് ഡെലനിയുടെ ഓവറില് ഫോറും സിക്സും നേടിയായിരുന്നു തുടക്കം.\n31-ാം പന്തില് ബൗണ്ടറിയുടെ അകമ്പടിയോടെ ഇന്ത്യയ്ക്കായി ആദ്യ അര്‍ധ സെഞ്ചുറി സഞ്ജു നേടി. അയര്‍ലന്‍ഡ് ബോളര്‍മാരെല്ലാം സഞ്ജുവിന്റെ ബാറ്റിന്റെ ചൂടറിഞ്ഞു. ഡെലനിയുടെ നാലാം ഓവറിലെ അവസാന രണ്ട് പന്തുകളും സ‍ഞ്ജു അതിര്‍ത്തി കടത്തി. മാര്‍ക്ക് അഡൈറിന്റെ പന്തില് ബൗള്‍ഡായ നിമിഷം വിമര്‍ശകര്‍ക്കുള്ള മറുപടി കൂടിയായി ഇന്നിങ്സ്.\nനേരിട്ട അവസാന 18 പന്തുകളില് 49 റണ്‍സാണ് സഞ്ജു നേടിയത്. ട്വന്റി 20 ലോകകപ്പ് ടീമിലെത്താന് താന് യോഗ്യനാണെന്ന് എല്ലാവരേയും ഓര്‍മ്മിപ്പിക്കുകയായിരുന്നു മലയാളി താരം. മധ്യ ഓവറുകളില് സ്കോറിങ്ങിന് വേഗം കൂട്ടാന് സാധിക്കുന്നില്ല എന്ന ടീമിന്റെ പോരായ്മയ്ക്ക് ഉത്തരമാണ് സഞ്ജു സാംസണ്.\nഖത്തര് വരച്ച വര കടന്നാല് എട്ടിന്റെ പണി…! ലൈംഗികനിയന്ത്രണവും മദ്യനിരോധനവും ഉള്‍പ്പെടെയുള്ള കടുത്ത നിയമങ്ങൾ; അടിച്ചുപൊളിക്കാന് ഖത്തര് ലോകകപ്പിന് വരുന്നവര് സൂക്ഷിക്കുക….\nലോകകപ്പ് ഫുട്ബോളാണെന്നു കരുതി അടിച്ചുപൊളിക്കാന് ഖത്തറിലേക്കു വരുന്നവര് സൂക്ഷിക്കുക. ആഘോഷങ്ങള്‍ക്ക് അതിരുണ്ട്, ഖത്തര് വരച്ച വര കടന്നാല് എട്ടിന്റെ പണി കിട്ടും. ലൈംഗികനിയന്ത്രണവും മദ്യനിരോധനവും ഉള്‍പ്പെടെയുള്ള കടുത്ത നിയമങ്ങളുമായാണ് ഖത്തര് ലോകകപ്പിനൊരുങ്ങുന്നത്. നിയമം ലംഘിക്കുന്നവര് ജയിലിലാകാനും സാധ്യതയുണ്ട്. മയക്കുമരുന്നു കടത്തലും ഉപയോഗവും പോലെയുള്ള കാര്യങ്ങളാണ് ലോകകപ്പിനിടെ ചെയ്യുന്നതെങ്കില് തലകാണില്ല എന്നാണ് സ്ഥിതി.\nലോകകപ്പ് നടക്കുന്ന സമയത്ത് കര്‍ശന ലൈംഗികനിയന്ത്രണം നടപ്പാക്കാനാണ് ഖത്തര് അധികാരികളുടെ തീരുമാനം. വിവാഹത്തിനുമുമ്പ് ലൈംഗികബന്ധം വിലക്കുന്ന രാജ്യമാണ് ഖത്തര്. നിയമവിരുദ്ധമായി ലൈംഗികബന്ധത്തില് ഏര്‍പ്പെട്ടതായി തെളിഞ്ഞാല് ഏഴുവര്‍ഷംവരെ തടവുശിക്ഷ ലഭിക്കും. ലോകകപ്പിനെത്തുന്നവര്‍ക്കും ഇളവുണ്ടാകില്ലെന്നാണ് സൂചന. അവിവാഹിതരായ സ്ത്രീപുരുഷന്മാര് താമസത്തിന് വാടകമുറി പങ്കിട്ടെടുക്കുന്നതിനും വിലക്കുണ്ട്. വ്യത്യസ്ത കുടുംബപ്പേരുകളുള്ള അവിവാഹിതരെ ബുക്കിങ്ങില്‍നിന്ന് വിലക്കുന്നതായി റിപ്പോര്‍ട്ടുകളുണ്ട്. സ്വവര്‍ഗലൈംഗികതയ്ക്കും ശിക്ഷയുണ്ടാകും.\nപൊതുസ്ഥലത്തെ മദ്യപാനത്തിന് വിലക്കുള്ള രാജ്യമാണ് ഖത്തര്. ലോകകപ്പിന്റെ ഭാഗമായുള്ള മദ്യപാനപാര്‍ട്ടികളും ഖത്തറില് അനുവദിക്കില്ല. മദ്യപാനത്തിനു പിടിക്കപ്പെട്ടാല് കര്‍ശനമായ പ്രത്യാഘാതമുണ്ടാകുമെന്ന് മുന്നറിയിപ്പുണ്ട്. എന്നാല്, ലോകകപ്പിന്റെ സമയത്ത് യൂറോപ്യന് രാജ്യങ്ങളടക്കമുള്ളവരുടെ താത്പര്യമനുസരിച്ച് പ്രത്യേക ഫാന് സോണുകളില് മദ്യം അനുവദിക്കാന് ആലോചനയുണ്ട്. പൊതുസ്ഥലത്ത് ശരീരം ശരിയായി മറയ്ക്കാതെ വസ്ത്രം ധരിക്കുന്നവരും കുടുങ്ങും. പുരുഷന്മാരും സ്ത്രീകളും പരസ്യമായി സ്‌നേഹം പ്രകടിപ്പിക്കുന്നതിനും വിലക്കുണ്ടാകും.കൊക്കെയ്ന് അടക്കമുള്ള മയക്കുമരുന്നുകള് ഉപയോഗിക്കുന്നവരോ കടത്തുന്നവരോ ദയവായി ലോകകപ്പിനു വരേണ്ടെന്നാണ് ഖത്തര് പറയുന്നത്. ഖത്തറിലേക്ക് മയക്കുമരുന്ന് കടത്തുന്നവര്‍ക്ക് 20 വര്‍ഷംവരെ തടവും 1,00,000 റിയാല് (ഏകദേശം 21.50 ലക്ഷം രൂപ) മുതല് 3,00,000 റിയാല് (ഏകദേശം 64.50 ലക്ഷം രൂപ) വരെ പിഴയും ലഭിക്കും. കുറ്റം ആവര്‍ത്തിച്ചാല് ജീവപര്യന്തം തടവോ വധശിക്ഷയോവരെ ലഭിക്കാനും സാധ്യതയുണ്ട്.\nമയക്കുമരുന്ന് ഉപയോഗിക്കുന്നവരുമായോ കള്ളക്കടത്തുകാരുമായോ അടുത്തബന്ധം പുലര്‍ത്തുന്നവരെയും കടുത്തശിക്ഷ കാത്തിരിക്കുന്നു. ഇംഗ്ലണ്ട് ഉള്‍പ്പെടെയുള്ള ടീമുകള് അവരുടെ ഫുട്ബോള് ആരാധകരോട് ഖത്തറിലെത്തി മാന്യമായി പെരുമാറണമെന്ന് മുന്നറിയിപ്പ് നല്‍കിയിട്ടുണ്ട്. ലോകകപ്പിനിടെ മയക്കുമരുന്ന് കടത്തുന്നവരെ പിടികൂടാന് ഖത്തറിലെ ഉദ്യോഗസ്ഥരുമായി പൂര്‍ണമായി സഹകരിക്കുമെന്ന് ബ്രിട്ടീഷ് പോലീസും അറിയിച്ചിട്ടുണ്ട്.\nഖത്തർ ലോകകപ്പിൽ ഫുട്ബോൾ പ്രേമം മതി. കാമിനി വേണ്ട. വിവാഹേതര ലൈംഗികബന്ധത്തിലേർപ്പെട്ടാൽ ഏഴ് വർഷം ജയിൽ ശിക്ഷ കിട്ടും. ബ്രിട്ടീഷ് ഫുട്ബോൾ പ്രേമികൾക്ക് മുന്നറിയിപ്പുമായി പോലീസ്\nഈ വർഷം ഖത്തറിൽ നടക്കുന്ന ഫുട്ബോൾ ലോകകപ്പിൽ ആവേശം അതിരുവിട്ടാൽ പണി കിട്ടുമെന്ന് ബ്രിട്ടീഷ് പോലീസ് തങ്ങളുടെ പൗരന്മാർക്ക് മുന്നറിയിപ്പ് നൽകി. മുസ്ലിം ഭൂരിപക്ഷമായ ഖത്തറിൽ വിവാഹത്തിന് പുറത്തുള്ള ലൈംഗികത നിയമവിരുദ്ധമാണ്. വിവാഹിതരല്ലാത്ത ലിവിംഗ് ടുഗതറിൽ ജീവിക്കുന്ന സ്ത്രീയും പുരുഷനും പൊതുസ്ഥലത്ത് നടത്തുന്ന സ്നേഹപ്രകടനങ്ങൾ വരെ അറസ്റ്റിലേക്ക് നയിച്ചേക്കാം.\nലോകകപ്പ് ആഘോഷങ്ങളിൽ എത്തുന്ന തങ്ങളുടെ പൗരന്മാർക്ക് ഖത്തറിലെ നിയമങ്ങളെ കുറിച്ച് അവബോധം ഉണ്ടോ എന്ന കാര്യത്തിൽ ബ്രിട്ടീഷ് പോലീസ് ആശങ്കയിലാണ്. ഖത്തറിലെ നിയമമനുസരിച്ച് വിവാഹത്തിന് പുറത്തുള്ള ലൈംഗിക ബന്ധത്തിന് ഏഴ് വർഷം വരെ തടവ് ലഭിക്കാം. ഭാര്യഭർത്താക്കന്മാരല്ല വരുന്നതെങ്കിൽ സെക്സിനെക്കുറിച്ച് ചിന്തിക്കുകയേ വേണ്ടെന്ന് ഒരു പോലീസ് ഉദ്യോഗസ്ഥൻ പറഞ്ഞു. ഖത്തറിൽ സ്വവർഗ ലൈംഗികതയും നിയമവിരുദ്ധമാണ്. അതും ജയിൽവാസത്തിന് ഇടയാക്കും.\nലോകകപ്പിന് മുന്നോടിയായി ആരാധകർക്ക് പ്രായോഗിക ഉപദേശങ്ങളും നിർദ്ദേശങ്ങളും നൽകുമെന്ന് കോമൺവെൽത്ത് ഡെവലപ്മെൻറ് ഓഫീസ് അറിയിച്ചു. 2022ലെ ലോകകപ്പിൽ ഉണ്ടാകാൻ സാധ്യതയുള്ള മനുഷ്യാവകാശ പ്രശ്നങ്ങളെ കുറിച്ച് തങ്ങളുടെ ആരാധകരിൽ അവബോധം വളർത്താൻ ശ്രമിക്കുമെന്ന് ഇംഗ്ലണ്ട് ക്യാപ്റ്റൻ ഹാരി കെയർ നേരത്തെ വ്യക്തമാക്കിയിരുന്നു.\nഒളിംപിക്‌സിലെ സ്വർണ്ണതിളക്കത്തിന് ശേഷം ആദ്യ മത്സരത്തിനിറങ്ങിയ നീരജ് ചോപ്രയ്ക്ക് വെള്ളി; സ്വന്തം റെക്കോര്‍ഡ് തിരുത്തി\nപാവോ നൂര്‍മി ഗെയിംസില് നീരജ് ചോപ്രയ്ക്ക് വെള്ളി. ജാവലിന് ത്രോയില് സ്വന്തം ദേശീയ റെക്കോര്‍ഡ് തിരുത്തിക്കുറിച്ചാണ് നീരജിന്റെ നേട്ടം. ടോക്കിയോ ഒളിംപിക്‌സില് ചരിത്രംകുറിച്ച സ്വര്‍ണമെഡല് നേട്ടത്തിന് ശേഷം ആദ്യമായി മത്സരത്തിനിറങ്ങിയ നീരജ് ചോപ്ര നിരാശപ്പെടുത്തിയില്ല. 89.30 മീറ്റര് ദൂരത്തോടെ ദേശീയ റെക്കോര്‍ഡ് തിരുത്തിക്കുറിച്ചാണ് നീരജ് വെള്ളിത്തിളക്കം സ്വന്തമാക്കിയത്.\nടോക്കിയോയില് ജാവല് പറത്തിയ 87.58 മീറ്ററിന്റെ റെക്കോര്‍ഡാണ് നീരജ് മെച്ചപ്പെടുത്തിയത്. ആദ്യ ഈഴത്തില് 86.92 മീറ്റര് കണ്ടെത്തിയ നീരജ് രണ്ടാം ശ്രമത്തിലാണ് ജാവലിന് 89.30 മീറ്റര്‍ദൂരത്തേക്ക് പായിച്ചത്. ജാവലിന് ത്രോയില് ഈവര്‍ഷത്തെ ഏറ്റവും മികച്ച അഞ്ചാമത്തെ പ്രകടനമാണിത്.\nതുടര്‍ന്നുള്ള മൂന്ന് അവസരവും ഫൗളായി. ഫിന്‍ലന്‍ഡ് താരം ഒലിവിയര് ഹെലാന്‍ഡര് 89.83 മീറ്റര് ദൂരത്തോടെ ഒന്നാമതെത്തി. 86.60 മീറ്റര് ദൂരംകണ്ടെത്തിയ ഗ്രനാഡയുടെ ആന്‍ഡേഴ്‌സണ് പീറ്റേഴ്‌സനാണ് വെങ്കലം. അടുത്തമാസം ലോക ചാംപ്യന്‍ഷിപ്പും പിന്നാലെ കോമണ്‍വെല്‍ത്തും ഗെയിംസും നടക്കാനിരിക്കെ ഇന്ത്യക്ക് ഏറെ പ്രതീക്ഷ നല്‍കുന്നതാണ് പാവോ നൂര്‍മി ഗെയിംസിലെ നീരജിന്റെ പ്രകടനം.\nജൂണ് 22 വരെയാകും നീരജ് ഫിന്‍ലന്‍ഡില് തുടരും. കൂര്‍ട്ടെന് ഗെയിംസ്, സ്റ്റോക്ക് ഹോമിലെ ഡയമണ്ട് ലീഗ് എന്നിവിടങ്ങളിലും നീരജ് മത്സരിക്കും. നേരത്തെ, കേന്ദ്രസര്‍ക്കാര് പരിശീലനത്തിനായി 9.8 ലക്ഷം രൂപ അനുവദിച്ചിരുന്നു. ഒളിംപിക്സ് നിലവാരത്തിലുള്ള ഇന്‍ഡോര്, ഔട്ട്ഡോര് പരിശീലനത്തിനുള്ള സൗകര്യങ്ങള് ഫിന്‍ലന്‍ഡിലെ കൂര്‍ട്ടെന് ഒളിംപിക് സെന്ററിലുണ്ട്.\nസ്പോര്‍ട്സ് അതോറിറ്റിയുടെ ആവശ്യപ്രകാരം നീരജിന് സൗകര്യങ്ങളൊരുക്കാന് ഹെല്‍സിങ്കിയിലെ ഇന്ത്യന് എംബസിക്കും നിര്‍ദേശം നല്‍കി. ഏഷ്യന് ഗെയിംസ് മാറ്റിവച്ചെങ്കിലും അടുത്ത രണ്ട് വര്‍ഷത്തിനിടെ ഒളിംപിക്സ് ഉള്‍പ്പെടെ നാലോളം പ്രധാന ഗെയിംസുകളിലാണ് നീരജ് മത്സരിക്കേണ്ടത്.\nഒളിംപിക്സ് അത്ലറ്റിക്സില് ഇന്ത്യയുടെ ആദ്യ സ്വര്‍ണമാണ് നീരജ് ചോപ്ര ടോക്കിയോയില് നേടിയത്. ടോക്കിയോയില് 87.58 ദൂരം താണ്ടിയാണ് ചോപ്രയുടെ സ്വര്‍ണ നേട്ടം. ആദ്യ ശ്രമത്തില് 87.03 മീറ്റര് ദൂരം എറിഞ്ഞ് ഒന്നാമതെത്തിയ നീരജ് രണ്ടാം ശ്രമത്തില് 87.58 മീറ്റര് ദൂരം പിന്നിട്ട് സ്ഥാനം നിലനിര്‍ത്തി.\nഇംഗ്ലീഷ് പ്രീമിയർ ലീഗിനേക്കാൾ ഐപിഎൽ കൂടുതൽ വരുമാനം ഉണ്ടാക്കുന്നു; ഏറ്റവും മികച്ചത് ഐ.പി.എൽ, ഗാഗുലിയുടെ വാക്കുകൾ\nഇന്ത്യൻ പ്രീമിയർ ലീഗ് (ഐ‌പി‌എൽ) ലോകത്തിലെ ഏറ്റവും വേഗത്തിൽ വളരുന്ന കായിക ടൂർണമെന്റുകളിൽ ഒന്നാണ്, ഇതിന് ധാരാളം ആരാധകരുണ്ട്. ലോകത്തെ എല്ലാ ക്രിക്കറ്റ് താരങ്ങളും ടൂർണമെന്റിൽ കളിക്കാൻ നോക്കുന്നു, ഒരു മത്സരം ഉണ്ടാകുമ്പോഴെല്ലാം ആരാധകർ സ്റ്റേഡിയങ്ങളിലേക്ക് ഒഴുകുന്നു. താൻ ഏറെ ഇഷ്ടപ്പെടുന്ന കായികവിനോദം വികസിക്കുന്നത് കാണുന്നതിൽ തനിക്ക് സന്തോഷമുണ്ടെന്ന് ഇന്ത്യൻ ക്രിക്കറ്റ് കൺട്രോൾ ബോർഡ് (ബിസിസിഐ) പ്രസിഡന്റ് സൗരവ് ഗാംഗുലി പറഞ്ഞു, കൂടാതെ ഇംഗ്ലീഷ് പ്രീമിയർ ലീഗിനേക്കാൾ (ഇപിഎൽ) ഐപിഎൽ കൂടുതൽ വരുമാനം ഉണ്ടാക്കുന്നുവെന്നും അദ്ദേഹം പറഞ്ഞു. ).\n“എന്നെപ്പോലുള്ള കളിക്കാർ തുടക്ക കാലത്ത് വളരെ കുറവ് മാത്രമാണ് സമ്പാദിച്ചത്. സമ്പാദിക്കാനുള്ള സാധ്യതയുള്ള കളി വികസിക്കുന്നത് ഞാൻ കണ്ടു. ഈ ഗെയിം നടത്തുന്നത് ആരാധകരും ഈ രാജ്യത്തെ ആളുകളും ബിസിസിഐയും ചേർന്നാണ്. ക്രിക്കറ്റ് ആരാധകർ. ഈ കായികം ശക്തമാണ്, വികസിച്ചുകൊണ്ടേയിരിക്കും. ഇംഗ്ലീഷ് പ്രീമിയർ ലീഗിനേക്കാൾ കൂടുതൽ വരുമാനം ഐപിഎൽ ഉണ്ടാക്കുന്നു. ഞാൻ ഇഷ്ടപ്പെടുന്ന കായികവിനോദം ഇത്രയും ശക്തമായി മാറിയതിൽ എനിക്ക് സന്തോഷവും അഭിമാനവും തോന്നുന്നു,” ഗാംഗുലി ഇന്ത്യ ലീഡർഷിപ്പ് കൗൺസിലിൽ പറഞ്ഞു. ടൈംസ് സ്ട്രാറ്റജിക് സൊല്യൂഷൻസ് ലിമിറ്റഡ് പ്രസിഡന്റ് വേൾഡ് വൈഡ് മീഡിയ സിഇഒ ദീപക് ലാംബയോട് സംസാരിക്കവെയാണ് സംഭവം.\nഗുജറാത്ത് ടൈറ്റൻസ്, ലഖ്‌നൗ സൂപ്പർ ജയന്റ്‌സ് എന്നീ രണ്ട് പുതിയ ടീമുകളെ ഉൾപ്പെടുത്തിയാണ് ഐപിഎൽ 2022 ഈ വർഷം വലിയ തോതിൽ നടന്നത്. 74 മത്സരങ്ങളുടെ സീസണിന് ശേഷം, ഉച്ചകോടിയിലെ ഏറ്റുമുട്ടലിൽ രാജസ്ഥാൻ റോയൽസിനെ തോൽപ്പിച്ച് അരങ്ങേറ്റക്കാരായ ഗുജറാത്ത് ടൈറ്റൻസാണ് കിരീടം നേടിയത്.\nപരിപാടിക്കിടെ ഗാംഗുലിയോട് അദ്ദേഹത്തിന്റെ നേതൃപാടവത്തെ കുറിച്ചും ചോദിച്ചിരുന്നു. അതേക്കുറിച്ച് സംസാരിച്ച അദ്ദേഹം പറഞ്ഞു: “എന്നെ സംബന്ധിച്ചിടത്തോളം ക്യാപ്റ്റൻ എന്നത് ഗ്രൗണ്ടിൽ ഒരു ടീമിനെ നയിക്കുന്നു, നേതൃത്വം എന്നെ സംബന്ധിച്ചിടത്തോളം ഒരു ടീമിനെ കെട്ടിപ്പടുക്കുകയാണ്. അതിനാൽ, ഞാൻ നായക സ്ഥാനത്തിനായി മത്സരിക്കില്ല. ഉത്തരവാദിത്വം പങ്കിടുക എന്നതാണ് ഏറ്റവും വലിയ കാര്യം.”\nഖത്തർ ലോകകപ്പിന് തെമ്മാടി കൂട്ടം വരുന്നോ ? ഇംഗ്ലണ്ട് ആരാധകർക്ക് മുന്നറിയിപ്പ് നൽകി യുകെ സർക്കാർ; വധശിക്ഷ വരെ ലഭിച്ചേക്കും\nടീം ഇംഗ്ലണ്ട് ഈ വർഷം അവസാനം ലോകകപ്പ് ടൂർണമെന്റിലേക്ക് പോകും, കിക്ക് ഓഫിന് മുമ്പുള്ള ഫാൻസിന്റെ പെരുമാറ്റത്തെക്കുറിച്ച് അവർക്ക് മുന്നറിയിപ്പ് നൽകികൊണ്ട് യുകെ സർക്കാർ പുതിയ പ്രസ്താവന പുറപ്പെടുവിച്ചു.\nകഴിഞ്ഞ സമ്മറിൽ, ഇംഗ്ലണ്ടിനും ഇറ്റലിക്കും ഇടയിലുള്ള വെംബ്ലി സ്റ്റേഡിയത്തിൽ നടന്ന യൂറോ 2020 ഫൈനൽ ലണ്ടനിലെ തെരുവുകളിൽ വൻതോതിൽ മദ്യപിച്ചും മയക്കുമരുന്ന് ഉപയോഗിച്ചും കൂത്താടിയ ഫാൻസ്, അരാജകത്വത്തിനും മറ്റു കയ്യേറ്റങ്ങൾക്കും കാരണമായി.\nടിക്കറ്റില്ലാത്ത ആരാധകരുടെ കൂമ്പാരം മത്സരത്തിലേക്ക് കടക്കാനായി ടേൺസ്റ്റൈലിലേക്ക് ഇരച്ചുകയറി, 20-ലധികം പേരെ മെട്രോപൊളിറ്റൻ പോലീസ് അറസ്റ്റ് ചെയ്തിരുന്നു.\nഖത്തറിലേക്ക് മയക്കുമരുന്ന് കഴിക്കാൻ ആലോചിക്കുന്ന ആരാധകർക്ക് കൊക്കെയ്ൻ പോലുള്ള നിയമവിരുദ്ധ വസ്തുക്കൾ കൈവശം വെച്ചാൽ ഗുരുതരമായ പ്രശ്‌നങ്ങൾ നേരിടേണ്ടിവരുമെന്ന് മുന്നറിയിപ്പ് നൽകിയിട്ടുണ്ട്.\n1987-ലെ 9-ാം നമ്പർ നിയമം അനുസരിച്ച്, മയക്കുമരുന്നുകളുടെയും അപകടകരമായ സൈക്കോട്രോപിക് വസ്തുക്കളുടെയും നിയന്ത്രണവും, രാജ്യത്തേക്ക് മയക്കുമരുന്ന് കടത്തുന്നവർക്ക് 20 വർഷം തടവും 100,000 (£ 21,349) മുതൽ 30,000 റിയാൽ വരെ പിഴയും ലഭിക്കും. (£64,047).\nഎന്നിരുന്നാലും, കുറ്റം ആവർത്തിക്കുന്നവർക്ക് വധശിക്ഷയോ ജീവപര്യന്തം തടവോ ലഭിക്കാം.\nഖത്തറിലെ കർശനമായ നിയമങ്ങളെക്കുറിച്ചും പ്രവേശിക്കുമ്പോൾ ഏർപ്പെടുത്തിയിരിക്കുന്ന സുരക്ഷാ നടപടികളെക്കുറിച്ചും യുകെ സർക്കാർ യാത്രക്കാർക്ക് മുന്നറിയിപ്പ് നൽകിയിട്ടുണ്ട്.\nസർക്കാർ വെബ്‌സൈറ്റിൽ ഇത് പ്രസ്താവിക്കുന്നു: “മയക്കുമരുന്ന് സംബന്ധമായ കുറ്റങ്ങൾക്ക് യാതൊരു സഹിഷ്ണുതയും ഇല്ല. മയക്കുമരുന്ന് ഉപയോഗം, കടത്ത്, കള്ളക്കടത്ത്, കൈവശം വയ്ക്കൽ എന്നിവയ്ക്കുള്ള പിഴകൾ കഠിനമാണ്.\n“വിമാനത്താവളം അത്യാധുനിക സുരക്ഷാ സാങ്കേതികവിദ്യ ഉപയോഗിക്കുന്നു, എല്ലാ ബാഗുകളും സ്കാൻ ചെയ്യുന്നു, അവശിഷ്ടമായ അളവിൽ പോലും മയക്കുമരുന്ന് കൊണ്ടുപോകുന്ന യാത്രക്കാരെ അറസ്റ്റ് ചെയ്തേക്കാം.” എന്ന് വൃക്തമാക്കി യുകെ സർക്കാർ റിപ്പോർട്ട് പുറപ്പെടുവിച്ചു.\nഅന്ന് സംഭവിച്ചത് തെറ്റായിപ്പോയി, സഹതാരത്തിന് ബുദ്ധിമുട്ട് നേരിട്ടു; ശ്രീശാന്തിനെ തല്ലിയ സംഭവത്തിൽ തെറ്റു സമ്മതിച്ച് ഹർഭജൻ\nഇന്ത്യൻ പ്രീമിയർ ലീഗ് പ്രഥമ സീസണിലെ മുംബൈ ഇന്ത്യൻസ്-കിങ്സ് ഇലവൻ പഞ്ചാബ് മത്സരത്തിനിടെ മലയാളി പേസ് ബൗളർ എസ്. ശ്രീശാന്തിനെ തല്ലിയ സംഭവത്തിൽ തെറ്റു സമ്മതിച്ച് മുൻ ഇന്ത്യൻ സ്പിന്നറും രാജ്യസഭാംഗവുമാ‍യ ഹർഭജൻ സിങ്. അന്ന് സംഭവിച്ചത് തെറ്റായിപ്പോയെന്നും തന്റെ പിഴവുമൂലം സഹതാരത്തിന് ബുദ്ധിമുട്ട് നേരിട്ടെന്നും ഹർഭജൻ ഒരു ടി.വി ഷോയിൽ വ്യക്തമാക്കി.\nതിരുത്താൻ അവസരം ലഭിച്ചിരുന്നെങ്കിൽ അത് ചെയ്തേനെയെന്നും അദ്ദേഹം പറഞ്ഞു. 2008ൽ മൊഹാലി സ്റ്റേഡിയത്തിലായിരുന്നു കൈയേറ്റം. കരഞ്ഞുകൊണ്ട് നിൽക്കുന്ന കിങ്സ് ഇലവൻ താരം ശ്രീശാന്തിനെയാണ് മറ്റു താരങ്ങൾ കണ്ടത്. മുംബൈ ഇന്ത്യൻസ് താരമായിരുന്ന ഹർഭജന്റെ മോശം പെരുമാറ്റത്തിനുള്ള ശിക്ഷാനടപടിയായി അദ്ദേഹത്തെ ശേഷിച്ച മത്സരങ്ങളിൽനിന്ന് വിലക്കിയിരുന്നു.\n2007ലെ ട്വന്റി20, 2011ലെ ഏകദിന ലോകകപ്പുകൾ നേടുമ്പോൾ ഇന്ത്യൻ ടീമിൽ ഒരുമിച്ചുണ്ടായിരുന്നവരാണ് ഹർഭജനും ശ്രീശാന്തും.


ട്രെയിലര് റിലീസ് ചെയ്തു, 'ദൈവത്തിന്റെ പോരാളി'യായി 'ടിയാന്' ഈദിനെത്തുന്നു | Reporter Live\nBy Web Desk\tMay 22, 2017 8:58 pm A+ A-\n‘ദൈവത്തിന്റെ പോരാളി’യായെത്തുന്ന പൃഥ്വിരാജിന്റെ ‘ടിയാന്’ ട്രെയ്‌ലര് റിലീസ് ചെയ്തു. ചിത്രം ഈദിന് തീയേറ്ററുകളിലെത്തും. തെറ്റും ശരിയുമായ യുദ്ധങ്ങളെ നേരിടേണ്ടതിനെപ്പറ്റിയും പോരാളിയുടെ ശക്തിയെപ്പറ്റിയും വാചാലനായി ‘ടിയാന്’ വരണ്ട ഭൂപ്രദേശങ്ങളുടെ ദൃശ്യഭംഗിയില് തിളങ്ങുന്നത് ട്രെയ്‌ലറില് കാണാം.\nമുരളീഗോപിയുടെ തിരക്കഥയില്, കൃഷ്ണകുമാര് സംവിധാനം ചെയ്ത സിനിമയെക്കുറിച്ച് നേരിയ ചില സൂചനകള് നല്‍കുന്ന വരികള് ഇങ്ങനെ:”ഒരു ദേശം ഇന്നിന്റെ കഥ പറയുമ്പോള് അതില് ഒന്നല്ല, ഒരായിരം ഇന്നലെകള് ഉണ്ടാകും. മറവി കാര്‍ന്നുപോയ എണ്ണമറ്റ ജന്മങ്ങള് ഒരുമിച്ചൊന്നായ, അദൃശ്യമായ ഒരു നായക മുഖവും ഉണ്ടാവും. ആ മുഖം തേടുന്നവനാണ് മേല്‍പ്പടിയാന്. അവനേ…ടിയാന്”…ടിയാന്റെ പോസ്റ്റര് ഷെയര് ചെയ്തുകൊണ്ട് പൃഥ്വിരാജ് കുറിച്ചതിങ്ങനെയാണ്.\nപൃഥ്വിരാജ്, ഇന്ദ്രജിത്ത്, പത്മപ്രിയ, മുരളീഗോപി, അനന്യ, സുരാജ് വെഞ്ഞാറമ്മൂട്, ഷൈന് ടോം ചാക്കോ എന്നിങ്ങനെ വലിയ താരനിര തന്നെയുണ്ട് ടിയാനില്. ഗോപി സുന്ദറിന്റേതാണ് ഗാനങ്ങള്. ഹൈദരാബാദ്, മുംബൈ, പൂനെ, ബദ്‌രിനാഥ് എന്നിവിടങ്ങളില് നിന്നാണ് സിനിമ ചിത്രീകരിച്ചത്.\nഹിന്ദിയുടെ നാട്ടില് ചിത്രീകരിച്ച ഈ സിനിമയില് 2015ലെ കുംഭമേളയുടെ പശ്ചാത്തലത്തില് അതീവ രഹസ്യമായി ചിത്രീകരിച്ച് രംഗങ്ങളും ഉണ്ടെന്നാണ് വിവരം.\nMay 22, 2017 8:58 pm\nടീസര് അതിശയിപ്പിക്കുന്നത്; പ്രഥ്വിരാജിന്റെ ടിയാന് ടീസറിനെ അഭിന്ദിച്ച് ബോളിവുഡ് സംവിധായകന് കരണ് ജോഹര്


ജപമാലയിൽ അണിചേരാൻ ഒരുങ്ങി ഭാരതം; 'റോസറി എക്രോസ് ഇന്ത്യ' ഒക്‌ടോ. 10ന് - sundayshalom\nജപമാലയിൽ അണിചേരാൻ ഒരുങ്ങി ഭാരതം; ‘റോസറി എക്രോസ് ഇന്ത്യ’ ഒക്‌ടോ. 10ന്\nന്യൂഡൽഹി: മഹാമാരിയിൽനിന്നുള്ള സംരക്ഷണം ഉൾപ്പെടെ ഏഴ് നിയോഗങ്ങളുമായി പരിശുദ്ധ ദൈവമാതാവിന്റെ ജപമാലയജ്ഞത്തിന് തയാറെടുത്ത് ഭാരതത്തിലെ കത്തോലിക്കാ വിശ്വാസികൾ. ഒക്‌ടോബർ 10 വൈകിട്ട് അഞ്ചിനാണ് ‘റോസറി എക്രോസ് ഇന്ത്യ’ എന്ന കൂട്ടായ്മയുടെ ആഭിമുഖ്യത്തിൽ ജപമാല പ്രാർത്ഥനായജ്ഞം സംഘടിപ്പിക്കുന്നത്.\nദൈവമാതാവിന്റെ മാധ്യസ്ഥ്യം തേടി പോളണ്ടിൽ സംഘടിപ്പിച്ച ‘റോസറി ഓൺ ബോർഡറി’ന്റെയും ബ്രിട്ടണിൽ നടന്ന ‘റോസറി ഓൺ കോസ്റ്റിന്റെയും’ മാതൃകയിൽ ഇന്ത്യയിൽ 2018ൽ ആരംഭിച്ച കൂട്ടായ്മയാണ് ‘റോസറി എക്രോസ് ഇന്ത്യ’. അതിന്റെ തുടർച്ചയായാണ് ഇത്തവണയും സംഘടിപ്പിക്കുന്നത്. മഹാമാരിയുടെ സാഹചര്യത്തിൽ, വൈകിട്ട് 5.00ന് ഒരേസമയം വീടുകളിൽ ജപമാല അർപ്പിക്കണമെന്നാണ് നിർദേശം.\nകോവിഡ് വിമുക്തിയും രോഗബോധിതരുടെ സംരക്ഷണവും; വിശുദ്ധ യൗസേപ്പിതാവിന്റെ സംരക്ഷണം തിരുസഭയ്ക്ക് ലഭിക്കാൻ; വൈദികർക്കും സമർപ്പിതർക്കും വേണ്ടി; ജീവൻ, വിവാഹ- കുടുംബ മൂല്യങ്ങൾ സംരക്ഷിക്കപ്പെടാൻ; ശുദ്ധീകരണ സ്ഥലത്തെ ആത്മാക്കളുടെ സ്വർഗപ്രവേശനം; തിരുഹൃദയത്തിനും വിമലഹൃദയത്തിനും എതിരായി ചെയ്ത പാപങ്ങൾക്ക് പ്രായശ്ചിത്തം; വിമലഹൃദയ നാഥയുടെ കീർത്തി പ്രഘോഷിക്കപ്പെടാൻ എന്നിവയാണ് പ്രധാന പ്രാർത്ഥനാ നിയോഗങ്ങൾ.\nദൈവാലയങ്ങളിലും പൊതുസ്ഥലങ്ങളിലുമാണ് മുൻകാലങ്ങളിൽ ജപമാലയജ്ഞം സംഘടിപ്പിച്ചിരുന്നത്. എന്നാൽ, ഇത്തവണ വീടുകളിലായിരുന്ന് അനേകർ പ്രാർത്ഥനയിൽ അണിചേരുമെന്ന് സംഘാടകർ അറിയിച്ചു. ഇതിന് മുന്നോടിയായി ഓഗസ്റ്റ് 15 മുതൽ ആഹ്വാനംചെയ്ത ’54 ഡേ മിറാക്കുലസ് റോസറി നൊവേന’ നടന്നുകൊണ്ടിരിക്കയാണ് ഇപ്പോൾ.\nസൺഡേ ശാലോം ഉൾപ്പെടെയുള്ള മാധ്യമങ്ങൾ നൽകിയ വാർത്തകളുടെയും സോഷ്യൽമീഡിയ പ്രചാരണത്തിന്റെയും ഫലമായി 2019ൽ ഭാരതത്തിൽ 250 സ്ഥലങ്ങളിൽ ജപമാല യജ്ഞം നടന്നിരുന്നു. ഇതിൽ കേരളത്തിൽനിന്നുള്ള പങ്കാളിത്തവും ഉണ്ടായിരുന്നു എന്നതും ശ്രദ്ധേയം. ഓരോ വർഷവും പങ്കാളിത്തം വർദ്ധിക്കുന്ന ‘റോസറി എക്രോസ് ഇന്ത്യ’ ജപമാലയജ്ഞത്തെ കുറിച്ച് അറിയാൻ സന്ദർശിക്കുക- rosaryacrossindia.co.in


സ്കൂൾ തലത്തിൽ ഇരട്ടയാർ സെന്‍റ് തോമസിന് കിരീടം : Deepika.com Nattu Visesham\nകെ.പി.തോമസ് മാഷെന്ന ദ്രോണാചാര്യരുടെ പിൻബലത്തിൽ കഴിഞ്ഞ പത്തു വർഷമായി തൊടുപുഴ ഉപജില്ല കുത്തകയാക്കി വച്ചിരുന്ന ഓവറോൾ കിരീടമാണ് കട്ടപ്പന ഉപജില്ല ഇത്തവണ വെട്ടിപ്പിടിച്ചത്. മൂന്നു നാൾ നീണ്ടു നിന്ന റവന്യുജില്ലാ കായിക മേളയ്ക്ക് കൊടിയിറങ്ങിയപ്പോൾ 34 സ്വർണം, 35 വെള്ളി, 24 വെങ്കലം എന്നിവ നേടി 325 പോയിന്‍റുമായാണ് കട്ടപ്പന കിരീടം ചൂടിയത്.\n209 പോയിന്‍റുമായി അടിമാലി ഉപജില്ല റണ്ണേഴ്സ് അപ്പായി. 25 സ്വർണം,17 വീതം വെള്ളി, വെങ്കലം മെഡലുകൾ അടിമാലിക്കു ലഭിച്ചു. മുൻ വർഷങ്ങളിലെ ചാന്പ്യൻമാരായിരുന്ന തൊടുപുഴ 111 പോയിന്‍റുമായി മൂന്നാം സ്ഥാനത്തേയ്ക്ക് മാറി. ഒൻപത് സ്വർണം, 16 വെള്ളി, 14 വെങ്കലം എന്നിങ്ങനെയാണ് തൊടുപുഴയുടെ മെഡൽ നില. 83 പോയിന്‍റുമായി നെടുങ്കണ്ടം നാലാം സ്ഥാനത്തും 54 പോയിന്‍റുമായി പീരുമേട് അഞ്ചാം സ്ഥാനത്തുമാണ്. ആറും ഏഴും സ്ഥാനങ്ങളിലുള്ള അറക്കുളം, മൂന്നാർ ഉപജില്ലകൾക്ക് യഥാക്രമം 22, 11 പോയിന്‍റുകൾ ലഭിച്ചു.\nകട്ടപ്പന ഉപജില്ലയിലെ ഇരട്ടയാർ സെന്‍റ് തോമസ് എച്ച്എസ്എസ് മേളയിലെ മികച്ച സ്കൂളിനുള്ള ഓവറോൾ കരസ്ഥമാക്കി. 16, 13 വെള്ളി, 14 വെങ്കലം എന്നിവയുമായി 133 പോയിന്‍റാണ് ഇരട്ടയാർ സ്കൂളിന് ലഭിച്ചത്. 16 സ്വർണം, എട്ട് വെള്ളി, ഏഴ് വെങ്കലം എന്നിവ നേടി 111 പോയിന്‍റുമായി അടിമാലി ഉപജില്ലയിലെ എൻആർ സിറ്റി എസ്എൻവിഎച്ച്എസ്എസ് റണ്ണേഴ്സ് അപ്പായി. ആറു വീതം സ്വർണം, വെള്ളി, അഞ്ച് വെങ്കലം എന്നിവ നേടി 53 പോയിന്‍റുമായി തൊടുപുഴ ഉപജില്ലയിലെ മുതലക്കോടം സെന്‍റ് ജോർജ് എച്ച്എസ്എസ് മൂന്നാമതെത്തി.\nപരാതികളും പരിദേവനങ്ങളുമായാണ് ഇത്തവണ ഇടുക്കി റവന്യൂജില്ലാ കായികമേളയ്ക്ക് തിരശീല വീണത്. ഇടയ്ക്കെത്തിയ മഴയും കായികമേള നടത്തിപ്പിനെ ബാധിച്ചു.


ബ്രഷിങ് — Vikaspedia\nവ്യക്തിശുചിത്വത്തിന്റെ ഭാഗമായി ദിനചര്യയിൽ ഒഴിവാക്കാൻ പാടില്ലാത്തതാണ് പല്ല് തേയ്പ്പ്. പല്ലുകൾ വൃത്തിയാക്കുന്നത് പല്ലുകൾക്കിടയിൽ പറ്റിയിരിക്കുന്ന ഭക്ഷണത്തിന്റെ അംശങ്ങളും മോണയോടു ചേർന്ന് അടിഞ്ഞുകൂടുന്ന പ്ലാക്ക് എന്ന ബാക്ടീരിയ അടങ്ങിയ പാടയും നീക്കം ചെയ്യാനാണെങ്കിൽ നാവു വടിക്കുന്നതു പ്രധാനമായും വായ്നാറ്റം അകറ്റാനാണ്.\n17—ാം നൂറ്റാണ്ടിലാണ് പല്ലുകൾ വൃത്തിയാക്കാൻ മിസ്വാക്ക് പോലുള്ള ചില മരങ്ങളുടെ തണ്ട് ഒടിച്ചെടുത്ത് അതിനറ്റം ചതച്ചു പരത്തി ഒരു വശം ചവയ്ക്കാനും മറുവശം ടൂത്ത് പിക് ആയും ഉപയോഗിച്ചിരുന്നതായി രേഖകളുള്ളത്. ഭാരതത്തിൽ വേപ്പ് പോലുള്ള മരങ്ങളും ഇതിനായി ഉപയോഗിച്ചിരുന്നു. പക്ഷിത്തൂവൽ, മൃഗങ്ങളുടെ അസ്ഥി, മുള്ളൻപന്നി, കുതിര, കാട്ടുപന്നി എന്നിവയുടെ രോമം, ആനക്കൊമ്പ്, മുള തുടങ്ങിയ മരങ്ങളുടെ തണ്ട് എന്നിവയെല്ലാം ടൂത്ത് ബ്രഷ് നിർമാണത്തിനായി ഉപയോഗിച്ചിരുന്നു. മൃഗങ്ങളുടെ രോമം കൊണ്ടുള്ള നാരുകൾ ഉപയോഗശേഷം കഴുകി ഉണങ്ങാൻ താമസം നേരിട്ടിരുന്നതിനാൽ അവയിൽ സൂക്ഷ്മരോഗാണുക്കൾ പെരുകാനിടയുണ്ടെന്നു മനസിലാക്കിയിരുന്നു. നാരുകൾ പൊഴിഞ്ഞു വീഴാനും സാധ്യതയുണ്ടായിരുന്നു. 1938—ലാണു നൈലോൺ നാരുകൾ ബ്രിസിൽസ് ഉണ്ടാക്കാൻ ഉപയോഗിച്ചു തുടങ്ങിയത്. ബ്രഷിന്റെ കൈപിടി തെർമോപ്ലാസ്റ്റിക് കൊണ്ടുണ്ടാക്കാമെന്നു കണ്ടെത്തിയതും അക്കാലത്താണ്.\nനാരുകളുടെ നെയ്ത്തുരീതി അനുസരിച്ചു മൂന്നുതരം ബ്രഷുകളുണ്ട്. സോഫ്റ്റ്, മീഡിയം, ഹാർഡ് എന്നിവ. സോഫ്റ്റ് അല്ലെങ്കിൽ മീഡിയം ബ്രഷ് ഉപയോഗിക്കാനാണ് ഡെന്റിസ്റ്റുകൾ ശുപാർശ ചെയ്യുന്നത്. ഹാർഡ് ബ്രഷുകളുടെ ഉപയോഗം മോണയെ മുറിപ്പെടുത്താനും പല്ലിന്റെ ഇനാമൽ തേഞ്ഞു പോകാനുമിടയാക്കും.\n∙ ഇലക്ട്രിക് ബ്രഷ്\nഈ ബ്രഷിൽ വൈദ്യുതിയുടെ സഹായത്താലോ, റീചാർജ് ചെയ്യാവുന്ന ബാറ്ററിയുടെ സഹായത്താലോ പ്രവർത്തിക്കുന്ന മോട്ടർ നാരുകളെ ഭ്രമണരൂപത്തിൽ ഇളക്കും.\n∙ ഇന്റർവെൽ ഡെന്റൽ\nബ്രഷ്: രണ്ടു രീതിയിൽ വളഞ്ഞ രൂപത്തിൽ പ്ലാസ്റ്റിക് കൈപ്പിടിയോടു കൂടിയ ബ്രഷാണിത്. രണ്ടു പല്ലുകൾക്കിടയിലുള്ള ഭാഗങ്ങൾ വൃത്തിയാക്കാനും പല്ലിൽ കമ്പി ഇട്ടിട്ടുള്ളവർക്ക് ഇതിന്റെ വയറുകൾക്കിടയിൽ വൃത്തിയാക്കാനും ഉപകരിക്കും.\n∙ സുൾക്ക ബ്രഷ് പല്ലിനോടു ചേർന്നുള്ള മോണയുടെ അരികുകൾ വൃത്തിയാക്കാനാണിത്.\n∙ എൻഡ് ടഫ്റ്റഡ് ബ്രഷ്:\nനാരുകളുടെ അഗ്രം കൂർത്ത ആകൃതിയിലുള്ള ബ്രഷാണിത്. ചെറിയ വൃത്താകൃതിയിലുള്ള തലയറ്റത്ത് ഏഴു സോഫ്റ്റ് നൈലോൺ നാരുകളുടെ അടുത്ത് ഇതിനുണ്ട്. തിങ്ങിയും കയറിയിറങ്ങിയുമിരിക്കുന്ന പല്ലുകൾ, കമ്പിയിട്ടിരിക്കുന്ന പല്ലുകൾ എന്നിവയ്ക്കിടയിൽ വൃത്തിയാക്കാൻ ഈ ബ്രഷ് ഉപകരിക്കും.\n∙ സൂപ്പർ ബ്രഷ്\nമൂന്നു തലയറ്റങ്ങൾ ത്രികോണാകൃതിയിൽ ഒന്നിച്ചു ചേർന്നിട്ടുള്ള ബ്രഷാണിത്. നേരെയുള്ള തലയറ്റം പല്ലിന്റെ കടിക്കുന്ന വശത്ത് വച്ചാൽ മറ്റു രണ്ടു തല അറ്റങ്ങൾ അകവും പുറവും ഭാഗങ്ങൾ വൃത്തിയാക്കും.\n∙ ച്യൂവബിൾ ബ്രഷ്\nവായിനുള്ളിൽവച്ചു ചവച്ചരയ്ക്കേണ്ട ബ്രഷാണിത്. പുതിന മുതലായ രുചിയിൽ ഇതു ലഭിക്കും. ഉപയോഗശേഷം തുപ്പിക്കളയാം.\n∙ എക്കോളജിക്കൽ ബ്രഷ്\nപ്രകൃതിയോട് ഇണങ്ങുന്ന ടൂത്ത് ബ്രഷ്. പ്ലാസ്റ്റിക്കിനു പകരം മണ്ണിൽ അഴുകിച്ചേരുന്ന വസ്തുക്കളാൽ നിർമിതമാണിത്. ബ്രഷിന്റെ തലയറ്റം മാറ്റിമാറ്റി വീണ്ടും ഉപയോഗിക്കാവുന്നതാണ്.\nബ്രഷിന്റെ തലയറ്റത്തിന്റെ ആകൃതി ദീർഘചതുരത്തിലോ ഡയമണ്ട് ആകൃതിയിലോ, ഓവൽ ആകൃതിയിലോ, വൃത്താകൃതിയിലോ ആവാം. ഡയമണ്ട് ആകൃതി മറ്റുള്ളവയെക്കാൾ ഒതുക്കമുള്ളതായതിനാൽ ഏറ്റവും പുറകിലുള്ള പല്ലുകൾ വരെ വൃത്തിയാക്കാൻ സാധിക്കും. വായുടെ വലുപ്പമനുസരിച്ചു ബ്രഷിന്റെ തലയറ്റത്തിന്റെ വലുപ്പം തിരഞ്ഞെടുക്കണം. രണ്ടു വയസിനു താഴെയുള്ള കുട്ടികളുടെ ബ്രഷിന്റെ തലയറ്റം 15 മില്ലിമീറ്റർ ആവാം. രണ്ടുമുതൽ ആറു വയസുവരെ 19 മി. മീറ്റർ, ആറു മുതൽ 12 വയസുവരെ 22 മി. മീറ്ററും 12 നു മുകളിൽ പ്രായമുള്ളവർക്ക് 25 മി. മീറ്റർ വരെ വലുപ്പമുള്ള തലയറ്റം ആവാം.\nമറ്റുള്ളവരുമായി ഒരാളുടെ ടൂത്ത് ബ്രഷ് പങ്കുവയ്ക്കരുത്. ഓരോ ഉപയോഗത്തിനുശേഷവും ഒഴുകുന്ന ടാപ്പ് വെള്ളത്തിൽ ബ്രഷ് കഴുകി, കുടഞ്ഞ് തലയറ്റം മുകളിൽ വരത്തക്കവിധം ഉണങ്ങാൻ വയ്ക്കണം. ബ്രഷിലെ നാരുകൾ ഒടിഞ്ഞതും തേഞ്ഞതുമായ അവസ്ഥ എത്തുന്നതിനു മുമ്പ് ബ്രഷ് മാറി ഉപയോഗിക്കണം. ഒന്നര മാസം മുതൽ നാലുമാസം വരെ മാത്രമേ ഒരു ബ്രഷ് ഈടുനിൽക്കൂ.\nനാക്കിനു മുകൾവശം നിറയെ വിള്ളലുകളും വിടവുകളും ഉണ്ട്. അവയ്ക്കുള്ളിൽ ഭക്ഷണത്തിന്റെ അംശങ്ങൾ കുടുങ്ങാനും അതിനുള്ളിൽ ബാക്ടീരിയ വളരാനും വായ്നാറ്റത്തിനു കാരണമാകാം. സാധാരണ വളഞ്ഞു പരന്ന ചെമ്പുകമ്പിയാണു നാക്കു വടിക്കാനായി ഉപയോഗിക്കാറുള്ളത്. ഇത് ഉപയോഗിക്കുമ്പോൾ തൊണ്ടയ്ക്കുള്ളിൽ തട്ടി ഓക്കാനം വരില്ല. നാക്ക് വൃത്തിയാക്കിയതിനുശേഷമേ ഭക്ഷണം കഴിക്കാവൂ. ദിവസത്തിൽ ഒരു തവണ ചെയ്താൽ മതിയാകും. നാക്ക് വടിച്ചശേഷം സാമാന്യം വീര്യമുള്ള അണുനാശിനിയടങ്ങിയ മൗത്ത്‍്വാഷ് കൊണ്ടു വായ് കുലുക്കുഴിയാം.\nകടപ്പാട് :ഡോ. ബി. സുമാദേവി, ഇഎസ്ഐ ഹോസ്പിറ്റൽ ഉദ്യോഗമണ്ഡൽ എറണാകുളം


സ്വയംബ്ലോഗം: യൌവനം വണ്ടിക്കാരി (A)\nഅണ്ടിപ്പിള്ളിക്കാവ് വീനസില് സിനിമ മാറുമ്പോള് ‘തെയ്യനം തെയ്യനം തെയ്യനം’ എന്ന ചെണ്ടകൊട്ടിന്റെ അകമ്പടിയോടെ, സിനിമയുടെ പോസ്റ്ററൊട്ടിച്ച ബോര്‍ഡും തലയില് വെച്ച് നാട് ചുറ്റിയിരുന്ന പബ്ലിസിറ്റിയാണ് ആദ്യം കണ്ട രസികന് മീഡീയം. [വിജയശ്രീ മരിച്ചപ്പോള് പൂര്‍ത്തിയാകാതെ കിടന്ന രണ്ട് സിനിമകള് ഒട്ടിച്ചുണ്ടാക്കിയ യൌവനം വണ്ടിക്കാരിയുടെ പോസ്റ്ററാണ് ആദ്യം കണ്ട A പോസ്റ്റര്.]\nഇപ്പോള്, സിനിമയിലെ നായകന് കുടിക്കുന്ന ശീതളപാനീയത്തിന്റെ ബ്രാന്‍ഡ് ഒരു നിശ്ചിതബ്രാന്‍ഡായത് യാദൃശ്ചികമല്ലെന്നും അതിന്റെ പിന്നില് ലക്ഷങ്ങളുടെ കളിയുണ്ടെന്നും നമുക്കറിയാം. ദുബായില് വാങ്ങാന് കിട്ടുന്ന കോഴിമുട്ടകളിന്മേല് അവയുടെ എക്സ്പയറി ഡേറ്റ് പ്രിന്റു ചെയ്തിട്ടുണ്ടാകുമെന്ന് കേട്ടത്, അത് കാണും വരെ വിശ്വസിച്ചിട്ടില്ല.\nഓര്‍ക്കാന് ഇങ്ങനെ പല രസങ്ങളുമുണ്ട്: മുള്ളൂര്‍ക്കരയിലെ റബ്ബര്‍ത്തോട്ടങ്ങളില് മരുന്നടിക്കാനുപയോഗിക്കുന്ന ഒരു ചെറുവിമാനത്തില് ഒരു തൃശൂര് പൂരത്തിന് നോട്ടീസ് വിതറിയത്; ഇരുന്നൂറ് വര്‍ഷമെങ്കിലും മുമ്പ് പുഷ്കിന് എഴുതിയ ഒരു കവിതയില് കടന്നുകൂടിയ ഒരു സ്വിസ് വാച്ച് ബ്രാന്‍ഡിന്റെ 2006-ലെ പരസ്യത്തില് ആ കമ്പനിക്കാര് പുഷ്കിനെ ഉപയോഗിച്ചത്; ദുബായില് റണ്-വേയില് പരസ്യം വന്നത്; വിമാനം ഒരു ബാനറും കെട്ടി വലിച്ച് രാവിലത്തെയും വൈകുന്നേരത്തേയും ദുബായ്-ഷാര്‍ജാ ട്രാഫിക് ജാം എന്ന വമ്പന് മാധ്യമത്തിനരികിലൂടെ താഴ്ന്ന് പറന്നത്; ഇവിടത്തെ ചില പത്രമാസികളേക്കാള് പരസ്യക്കൂലി ഈടാക്കുന്നത് ഗര്‍ഹൂദ് ബ്രിഡ്ജ് എന്ന മാധ്യമാണെന്നറിഞ്ഞത്; പഴയ ഒരു മലയാളം സിനിമയില്‍പ്പോലും കല്പകാ ബസാറിന്റെ കലണ്ടര് മറിച്ച് കെ. ആര്. വിജയ സമയം കളഞ്ഞത്...\nസ്നോമാസ്റ്റേഴ്സ് എന്ന കമ്പനി നടത്തുന്ന ഗൂറെ പറയുന്നത് നൈക്കിയുടെ കൊള്ളിയാനും മക്ഡൊണാള്‍ഡിന്റെ മഞ്ഞ ‘ന’യും ഇതുപോലെ ഉണ്ടാക്കി വിടാമെന്നാണ്. എന്നല്ല അടുത്ത മാസം തന്നെ മിക്കി മൌസിന്റെ തലയുടെ ഷേപ്പുള്ള ‘ഫ്ലോഗോസ്’ ഫ്ലോറിഡയിലെ ഒര്‍ലാന്‍ഡോയിലുള്ള വാള്‍ട്ട് ഡിസ്നി വേള്‍ഡിനു മുകളില് ഒഴുകിനടക്കുമെന്നും ഉറപ്പായിക്കഴിഞ്ഞു.6കിലോ മീറ്റര് വരെ ഉയരത്തില് 48 കിലോമീറ്ററോളം സഞ്ചരിക്കാന് ഈ ബ്രാന്‍ഡഡ് മേഘങ്ങള്‍ക്ക് സാധിക്കും. ഒരു മേഘം ഉണ്ടാക്കാന് വേണ്ട നേരം 15 സെക്കന്റ്. ഇനി ഇത് വെറുമൊരു കൌതുകവാര്‍ത്തയാണെന്ന് വിചാരിച്ചെങ്കില് തെറ്റി - ഓസ്ട്രേലിയ, സിംഗപ്പൂര്, മെക്സിക്കോ, ജര്‍മനി എന്നിവിടങ്ങളില് കമ്പനിക്ക് വിതരണക്കാരായിക്കഴിഞ്ഞു. ഒരു ദിവസം 3500 ഡോളറാണ് ഈ മേഘപ്പമ്പിന്റെ വാടക.\nPosted by Rammohan Paliyath at 12:15 PM\nLabels: പരസ്യം, ബിസിനസ്, ബ്രാന്‍ഡിംഗ്, മീഡിയ\nവളരെ കൊള്ളാലോ :)\nഎന്തൊക്കെയോ പ്രതീക്ഷിച്ചു. ആശക്ക് ആനയെകൊടുക്കരുതേട്ടോ..\nഇനി രാവിലെ എഴുന്നേറ്റ് ആകാശത്തേക്ക് നോക്കുമ്പോള് ' ലൈഫ്ബോയ് എവിടെയോ അവിടെയാണ് ആരോഗ്യം' എന്ന മേഘം കാണാം.\nകൊള്ളാം. ഇനി മേഘങ്ങളില് ഒരു (A) കാണാന് ശ്രമിക്കട്ടെ.\nമറുനാട്ടില് ഒരിടത്ത് പോയപ്പോള് കണ്ടത്:\nയൂറിനലില് മൂത്രമൊഴിക്കാനുള്ള ഷാങ്കിനു മുകളില്, നമ്മള് അറിയാതെ ഇടത്തോ വലത്തോ നില്‍ക്കുന്നയാളിനെ നോക്കിയാലോ എന്നു ഭയന്ന് തുറിച്ചു നോക്കുന്ന ആ ഇടമില്ലേ, നാട്ടിലെ സിനിമത്തീയറ്ററില് പിള്ളേര് തെറിയെഴുതിവയ്ക്കുന്ന ആ ടൈലിട്ട പോയിന്റ് ബ്ലാങ്ക് റേഞ്ചിലെ സ്പേസില് ഒരു പരസ്യം. അതും ഗര്‍ഭനിരോധനയുറയുടേത്.\nഅത് ഏത് മറുനാട്ടില് ദേവരേ? അതിവിടെ ദുബാ‍യിലും സുലഭമല്ലേ? ലാംസിയില് ഒരു കാലത്ത് ലൈഫ്ബോയ് ലിക്വിഡ് സോപ്പിന്റെ പരസ്യമായിരുന്നു ആ സ്ഥാനത്ത് [അ-യ്ക്ക് ദീര്‍ഘം വേണോ?]. ഒപ്പം സൌജന്യമായി എടുത്തുപയോഗിക്കാന് സാധനം കുപ്പികളിലാക്കി വെച്ചിരുന്നു.\nജെനിറ്റിക്കല് എഞ്ചിനിയറിംഗ്, ജീനോം ശാഖകള് വെച്ച് ചിത്രശലഭത്തിന്റെ ചിറകില് കമ്പനി ലോഗോ വരുത്തണത് വരെ എത്തിയിട്ടുണ്ട് കാര്യങ്ങള്. മേഘങ്ങളും , പറവകളും, ശലഭങ്ങളും സന്ദേശവാഹകരാകുന്നു.\nമേഘസന്ദേശം ഇനി സത്യമാകും.\nഅതിവിടേം ഒണ്ടാരുന്നോ മാഷേ? ഞാന് കണ്ടത് മലേഷ്യയിലായിരുന്നു.\nshinoj peter said...\nമനുഷ്യ നിര്‍മിതിക്ക് എക്സ്പെരി അടിച്ചാല് കൊള്ളാം പ്രകൃതിക്കും ഇപ്പോള് മനുഷ്യന് അടിച്ചു തുടങ്ങി ''എക്സ്പെരി ഡേറ്റ്